আধুনিকতা -( ৰিমঝিম বৰঠাকুৰ) - সাহিত্য ডট অৰ্গ\n– ৰিমঝিম বৰঠাকুৰ\nসকলো সমস্যাৰে যেন সমাধান হ’ল চিগাৰেটডাল৷ দীঘল নলীডালৰ ভিতৰত সোমাই থকা নিক’টিননখিনিয়ে শেষ আশ্ৰয় যিয়ে দিব পাৰে এক অনন্য আনন্দ৷ তাৰ নিচিনা মানুহবিলাক যিয়ে পথভ্ৰষ্ট হৈ দিকবিদিক হেৰুৱাই শেষত মদৰ বটলতো আৰু চিগাৰেটডাল জ্বলাই লোৱাৰ বাদে আৰু বিশেষ একো কৰিব নোৱাৰে৷ সকলোৱে বুকুত একামোৰ মাৰি এচকলা এৰুৱাই নি গোটেই জীৱনটোৰ কাৰণে এটা প্ৰচণ্ড বিষ দি থৈ যায়৷ কিন্তু এই চিগাৰেটৰ ধোঁৱাখিনিয়ে জীৱনটো মিহি মিহিকৈ শেষ কৰি যায় যদিও তাৰ বিনিময়ত পোৱা শান্তিখিনি এশবছৰ অসুখী হৈ জীয়াই থকাতকৈ কেইবাগুণো শ্ৰেয়৷ কুণ্ডলী পকাই ওপৰলৈ ওলাই যোৱা ধোঁৱাখিনিৰ মাজৰপৰা আধুনিকতাৰ পৰশত ধুনীয়া হৈ পৰা ঘৈণীয়েকৰ মুখখন ওলাই তাক ইতিকিং কৰি থকা যেন লাগিল৷ বাৰে বাৰে তাৰ কাণত বাজি উঠিল ’আউটডেটেদ’, ’কাপুৰুষ’ শব্দকেইটা, যিকেইটা শব্দ সি তাৰ বিয়াৰ দুদিন পিছৰেপৰা শুনি আহিছিল ধৈৰ্য সহকাৰে৷ কিন্তু সকলোৰে এটা সীমা থাকে, যেতিয়া সেই সীমাডাল অতিক্ৰম কৰিবলৈ কোনোবাই চেষ্টা কৰিব তেতিয়া অথন্তৰ ঘটিবই ঘটিব৷ ঘৈণীয়েকৰ মুখখন মনলৈ অহাৰ লগে লগে তাৰ মদৰ বটলতোলৈ চকু গ’ল৷ আকৌ এটা পেগ বনাই চিগাৰেটডাল জ্বলাই লৈ টিভিটো অন কৰি অসমীয়া নিউজৰ চেনেল এটা লগাই ল’লে৷ আজিকালি নিউজবিলাকো ভাল খবৰ নায়ে সি মনতে ভোৰভোৰাবলৈ ধৰিলে৷ একোতেই তাৰ মন নবহিল৷\nএকসপ্তাহ আগতে কাপুৰুষ বুলি কৈ এৰি থোৱা ঘৈণীয়েকৰ মুখখন আৰু ’দাদা মোক যাবলৈ নিদিবি’ বুলি কাকূতিৰে কোৱা ভনীয়েকৰ মুখখনে অগা-দেৱা কৰিবলৈ ধৰিলে৷\n’ভগৱান মোক এজনী ভণ্টি আনি দিয়া’ বুলি গোঁসাই ঘৰৰ দুৱাৰ মুখত সাষ্টাংগে পৰি থকা ল’ৰাটোক ককাকে কোনোমতে বুজাই বঢ়াই ঘৰলৈ আনি স্কুললৈ পঠিয়াইছিল৷ মাকে এইকেইদিনতে ভগৱানৰপৰা ভায়েক/ভনীয়েক কোনোবা এটা ঘৰলৈ আনিব বুলি শুনাৰ পিছৰেপৰা সি গোঁসাই ঘৰত সেৱা কৰি কৰি তত্ পোৱা নাই৷ সঁচাকৈয়ে তাৰ কথা যেন ভগৱানে আখৰে আখৰে পালন কৰিছিল, কিয়নো স্কুলৰপৰা তাক আনিবলৈ যোৱা ককাকে ক’লে ভগৱানে তাৰ কাৰণে ধুনীয়া ভণ্টি এজনী পঠিয়াইছে৷ এতিয়া ঘৰত ভাতকেইটা খাইয়ে সি আৰু ককাক হস্পিটেল যাব ভনীয়েকক চাবলৈ৷ তাৰ যে কি আনন্দ৷ তাক বাৰু ভনীয়েকে দাদা বুলি মাতিবনে৷ সিনো ভনীয়েকক কি বুলি মাতিব! অহ সি ভনীয়েকক চাবলৈ খালী হাতে যাব নেকি? মাকে দেখোন কাৰোবাৰ কেঁচুৱা হ’লে চাবলৈ যাঁওতে হাতত কিবা এটা লৈ যায়৷ সি ভনীয়েকক কি দিব একো ভাবি নাপালে৷ অহ্ এটা কাম কৰিব পাৰি ককাকে তাক যে মৰমতে কেতিয়াবা এটকা দুটকা দিয়ে সি সেইখিনি পেঞ্চিল বক্সতে থৈ দিয়া আছে তাৰ পৰাই এটকা এটা লৈ যাব ভনীয়েকক দিবলৈ৷ কি যে মৰম লগা ভণ্টিজনী একদম কপাহৰ নিচিনা বগা৷ ভগৱানে ইমান ধুনীয়া ছোৱালী এজনী পঠিয়াইছে ভনীয়েক হিচাবে৷ কেতিয়া যে ডাঙৰ হ’ব, কেতিয়া দাদা বুলি মাতিব! অজস্ৰ ভাৱে তাৰ মনটোক ঘেৰি ধৰিলে৷ তাৰ দায়িত্ব এতিয়া বহুত বাঢ়িল৷ ভনীজনীক ভালকৈ ৰখাৰ দায়িত্ব তাৰেই৷\nসেইদিনা সৰু ল’ৰাটোৰ মনলৈ কি ভাৱ আহিছিল নিৰৱৰ মনত নাই৷ কিন্তু সি যে এটা দায়িত্বশীল, মৰমিয়াল ককায়েক হ’ব লাগিব সেইটো নিৰৱে সেইদিনাই বুজি পাইছিল৷ সি চেষ্টাও নকৰা নহয়, কিন্তু সি যেন কৰবাত হ’লেও ব্যৰ্থ হ’ল৷ ভগৱানক ইমান প্ৰাৰ্থনা কৰাৰ পিছত এনেকুৱা এজনী ভণ্টি পালে৷ ভগৱানে যেন তাৰ ওপৰত বিশ্বাস ৰাখিয়ে তাইক পৃথিৱীলৈ পঠাইছিল, কিন্তু এইবোৰ এতিয়া সকলোবোৰ মিছা৷ ক’ত বা আছেগৈ তাৰ মৰমৰ ’কিটকিট’জনী৷ এইটো নামেদি অকল সিহে মাতিব পাৰিছিল বেলেগে মাতিলে কি কৰিব তাই ঠিক নাই৷ তাইৰ জীৱনৰ শেষ নিশাটো য’ত জীয়াই থকাৰ তিলমাত্ৰও আশা নাই তথাপিও যেন বাৰে বাৰে তাই কিবা ক’বহে খুজিছিল৷ অশেষ চেষ্টা কৰিও মুখেৰে ফুটাব ক’ব নোৱাৰা কথা কেইটা নিৰৱে বুজি উঠিছিল৷ উস্ কি যন্ত্ৰণাকাতৰ আছিল সেই দিনকেইটা৷ নিজৰ চকুৰ আগত তাৰ কিটকিটজনী মৃত্যুৰ মুখলৈ গৈ আছে আৰু সি একো এটা কৰিব পৰা নাই৷ ’একো নহয় তোৰ, মই আছো নহয়’ বুলি কোৱা কথাকেইটা বাদ দি৷ তাইও যেন তাৰ ভৰষাতে শুই পৰিছিল শেষ ৰাতিলৈ, তাই চাগে ভবাও নাছিল তাই যে সেই শোৱাৰপৰা কাহানিও উঠিব নোৱাৰিব৷\n’দাদা আকৌ এবাৰ ভাবি চাবি নেকি’ নিজৰা মানে তাৰ কিটকিটে তাইক চাবলৈ অহাৰ দিনাও তাক এবাৰ কৈ চাইছিল৷ কিন্তু একো লাভ ন’হল৷ নিৰৱে ভনীয়েকক কোনোবা উপযুক্ত এজনৰ হাতত গটাই দিয়াৰ আনন্দত সি কিটকিটৰ কথাষাৰ এবাৰো ভাবি নাচালে৷ নিৰৱৰ ঘৈণীয়েকৰ লগৰ ল’ৰা গতিকে বেয়া হ’বই নোৱাৰে৷ পৰিয়ালটোও ভাল সি যাকে সুধিছে সেয়ে কৈছে৷ ল’ৰাটোৰ কথা ভালকৈ ক’ব পৰা নাই কিয়নো সৰুৰেপৰা বাহিৰত থকা ল’ৰা৷ বাহিৰতে পঢ়া-শুনা কৰি, কেইবাবছৰো চাকৰি কৰি এতিয়া ঘৰলৈ উভতি আহিছে দেউতাকৰ কামবিলাক চম্ভালিবলৈ৷ কিন্তু ঘৈণীয়েক ৰাখীয়ে ভালকৈ চিনি পায়, তাইৰ লগত কলেজ, ইউনিভাৰ্চিটি একেলগে পঢ়া বোলে৷ গতিকে চিন্তাৰ কোনো কাৰণ নাই৷ কিটকিটে আচলতে অলপ ভয় খাইছে কিয়নো এজনী ছোৱালীৰ কাৰণে এখন নতুন ঘৰ, নতুন মানুহ অলপ নাৰ্ভাছ হোৱাটো স্বাভাৱিক৷ সেয়ে তাই কোৱা কথাকেইটাত নিৰৱে বৰ বিশেষ গুৰুত্ব নিদিলে৷ ঘৈণীয়েক ৰাখীৰ চাৰ্টিফিকেটখনকে বিশ্বাস কৰি অতি উৎসাহেৰে বিয়াখনৰ আয়োজন কৰিলে৷ মাজে মাজে তাৰ ভয় নলগাও নহয়৷ এখন অচিনাকী ঘৰলৈ ভনীয়েকজনীক বিয়া দিবলৈ ওলাইছে৷ ইমানদিনে টোপ এটা পৰিবলৈ নিদিয়াকৈ ডাঙৰ কৰা কিটকিটজনী সঁচাকৈয়ে বহুত ডাঙৰজনী হৈ পৰিল৷ ’ল’ৰাটো দেখাই-শুনাই, পঢ়াই-পাতিয়ে ভাল, টকা-পইচাও যথেষ্ট, খালী কিটকিটতকৈ অলপ বেছি মডাৰ্ণ তাই এডজাষ্ট কৰিব পাৰিব নে নাই বাৰু’ কথাটো শুনি ঘৈণীয়েক ৰাখী জকজকাই উঠিল৷ সকলোবোৰ বোলে নিৰৱ আৰু নিজৰা নিচিনা আউটডেটেদ নহয়৷ সৰুৰেপৰা বাহিৰত থকা ল’ৰা অলপটো স্মাৰ্ট হ’বই, তাই নিজকে তেনেকুৱা কৰিব লাগিব৷ ককায়েক হিচাবে সি নিজৰ দায়িত্ব পালন কৰিছে সকলোসময়তে ভনীয়েকৰ কথা শুনি থকাটো বোলে কাপুৰুষৰ কাম৷ কথাকেইটাই তাৰ কাণত এনেকুৱাকৈ বিন্ধিলে যে সি আৰু দুনাই একো ন’কলে৷ এনেও তাক কাপুৰুষ, আউটডেটেড শব্দকেইটা ব্যৱহাৰ নকৰাকৈ ৰাখীয়ে কথা কমেই কয়৷ এই শব্দকেইটা নুশুনাকৈ থাকিবলৈ যিমান পাৰে সি চেষ্টা কৰি আহিছে সেয়ে সি মাক-দেউতাকৰ লগতো বেয়া হ’ব লগা হয় কেতিয়াবা৷ বিয়াৰ আয়োজন চলি থাকিল মাজে মাজে কিটকিটক বুজাই থাকিল কেনেকৈ নতুন ঘৰখনত মিলি চলি থাকিব লাগিব৷ ধুমধামেৰে কিটকিটৰ বিয়া হৈ গ’ল৷ বিয়াখনত তাতকৈ বেছি ৰাখীৰহে উৎসাহ বেছি৷ সেইদিনা যদি ঘৈণীয়েকৰ কথাখিনি নুশুনি যদি কিটকিটৰ কথা শুনিলেহেঁতেন আজিও তাৰ ভনীয়েক তাৰ লগতেই থাকিলহেঁতেন৷ ’হেঁতেন’ আৰু ’যদি’ শব্দকেইটা বৰ দুৰ্ভগীয়া শব্দ যেন লাগে তাৰ৷\nকলেজৰ লগৰ ল’ৰা ৰূপম কাকতিলে ৰাখীয়ে ননদ কিটকিটক ইমান জোৰ কৰি বিয়া দিয়াৰ আচল ৰহস্য বুজি পাবলৈ সি বহুত সময় লৈছিল৷ বিয়াৰ পিছত কেইবাদিনো কিটকিটে তাক আকাৰে ইংগিতে বুজোৱা কথাবোৰ সি বুজি পোৱা নাছিল৷ বন্ধু হ’ল বুলিয়েই যে ননদ জোঁৱায়েকৰ লগত বৌৱেকৰ ইমান হলি গলি কিটকিটে কথাবোৰ ভাল পোৱা নাছিল৷ সেই গিৰিয়েকক ক’বলৈ গ’লে ককায়েকে বৌৱেকৰপৰা শুনাৰ দৰে কিটকিটেও গিৰিয়েক ৰূপমৰপৰা আউটডেটেদ শব্দটো শুনিবলৈ বাধ্য হৈছিল৷ আউটডেটেদ ককায়েক-ভনীয়েকৰ আপটুডেট ঘৈণীয়েক আৰু গিৰিয়েকক লৈ অশান্তি নোহোৱাও নহয়৷ কিটকিটৈ বিয়া হৈ গৈয়ে বৌৱেক আৰু গিৰিয়েকৰ যে বন্ধুত্বতকৈ ওপৰলৈকে বেলেগ কিবা সম্পৰ্ক আছে বুজি পাইছিল৷ কিন্তু ককায়েকক কওঁ বুলিও সাহস কৰিব পৰা নাছিল৷ যিমান হ’লেও ৰাখী তাৰ ঘৈণীয়েক গতিকে তাইতকৈ ঘৈণীয়েকৰ কথা বিশ্বাস কৰাটোৱে স্বভাৱিক৷ তথাপিও তাই যিমানপাৰে চেষ্টা কৰিছিল আকাৰে ইংগিতে বুজাবলৈ কিন্তু সফল ন’হল৷ তাইও কপালত যি আছে বুলি এৰি দিছিল কিয়নো তাই গিৰিয়েক-বৌৱেকৰ নিচিনা মডাৰ্ণো নহয় আৰু অজলা ককায়েকৰ সুখখিনিও কাঢ়িব বিচৰা নাছিল৷\nৰাখীক বিয়া পতাৰ পিছত তাইৰ কাৰণে নিৰৱে কিমান কি কৰা নাছিল৷ আগতে কেতিয়াও প্ৰেমত নপৰা নিৰৱে মাক দেউতাকে চাই দিয়া ছোৱালীজনীক লগ পাই তাইক বিয়াকৰোৱা ইচ্ছা কৰিছিল৷ তাৰ ভাল লাগিছিল তাইৰ কথা কোৱাৰ ভংগী, থকাৰ ধৰণ কৰণ, যদিও অলপ আধুনিক কিন্তু তাইৰ সৰলতা ভৰা হাঁহিটোৱে তাক মুহি নিছিল৷ কিন্তু এই সৰল হাঁহিৰ আঁৰত যে এজনী কুটিল মানুহ লুকাই আছে যিয়ে তাক ঠগি আছে সেই কথা বুজা নাছিল৷ ৰাখীক বিয়া পাতি তাইৰ প্ৰেমত সি বাৰুকৈয়ে পৰিল৷ মাক দেউতাকে চাই দিয়া হ’লেও ৰাখীৰ আধুনিকতা ভৰা কিছুমান কথা তেওঁলোকে হজম কৰিব পৰা নাছিল৷ নিৰৱ যেন সকলো দেখি শুনিও নিৰৱ হৈ ৰৈ গৈছিল৷ তাৰ ভালপোৱাৰ স্বাৰ্থতে সি বাস্তৱৰ লগত মুখামুখি কৰিব পৰা নাছিল৷ মাক-দেউতাকে সকীয়াই দিয়া স্বত্বেও অন্ধৰ দৰে ৰাখীক ভাল পাই গৈছিল, যি কৈছিল মানি গৈছিল৷ কেতিয়াবা ৰাখী এন জি অ’ৰ কামত বাহিৰৰ ঠাইলৈ যাব লগা হয় কেইবাদিনৰ কাৰণে৷ তাই ক’ত থাকে কি কথা এইবোৰ সুধিলে বেয়া পাইছিল সেয়ে নিৰৱে কোনোদিন তাইক প্ৰশ্ন কৰা নাছিল৷ কিন্তু সেইটোৱে সি মাৰাত্মক এটা ভুল কাম কৰিছিল৷ ভাল পালেই বুলিয়েই ইমান সহজভাৱে এৰি দিব নালাগিছিল৷\nসেইদিনা অফিছৰপৰা ঘৰলৈ ঘূৰি আহোতে কফি একাপ খাই যাঁও বুলি চিচিডিখনলৈ সোমাই যাঁওতেই ভিতৰৰ চোফা এখনত ৰাখী আৰু ৰূপমক দেখি সি আচৰিত হৈ গ’ল৷ আৰু আচৰিত হ’ল তেতিয়া যেতিয়া ৰূপমৰ হাতখন ৰাখীৰ হাতৰ ওপৰত দেখিলে৷ সি সেই দৃশ্য দেখি এক পলকো ৰৈ থাকিব নোৱাৰি জৰে-বিষে আহি ঘৰ পালেহি৷ সি কি কৰিব কি নকৰিব একো ভাবি নাপায় কিটকিটক সমষ্ট ঘটনাৰ বিৱৰণ দিলে৷ ’দাদা মই তোক আগতেই অলপ ইংগিত দিছিলো কিন্তু তই বুজি নাপালি’ তাইৰ কথাই তাৰ আৰু খং উঠালে৷ তাই যদি গম পাইছিলেই আগতেই খোলাখুলিকৈ কিয় ন’কলে৷ তেতিয়া হয়তো ইমান আগনাবাঢ়িলে হেঁতেন৷ খংত একো নাই হৈ কিটকিটকে যিমান পাৰে গালি দি ফোনটো কাটি দিলে৷\nসি ঘৰ আহি পোৱাৰ দুঘণ্টাৰ বেছি হ’ল এতিয়ালৈকে ৰাখীৰ দেখা দেখি নাই৷ সি তাইলৈ ফোনটো লগাও বুলিও সত নগ’ল৷ তেনেতে তাৰ ফোনত ৰূপমৰ ফোন আহিল৷ স্ক্ৰীণত ৰূপমৰ নামটো দেখি তাৰ টিঙিচকৈ মাৰিলে৷ ইমান দিনে তাৰ চকুত ধূলি দি ৰাখীৰ লগত হলি গলি কৰিলে এতিয়া কিহৰ খাটিৰত ফোন কৰিছে৷ ৰিচিভ কৰো নকৰোকৈ ফোনটো ধৰোতে ’নিজৰা মানে কিটকিটে নিজৰ গাত জুই লগাই দিছে, এইয়া মই হস্পিটেললৈ লৈ আনিছো’\nআৰে এইবোৰ কি শুনিছে সি তাৰ মৰমৰ কিটকিটজনীয়ে নিজকে শেষ কৰিব বিচাৰিছে৷ সি লৰালৰিকৈ হস্পিটেল পালেগৈ৷ কিন্তু সি পোৱাৰ আগতেই তাইক ইমাৰ্জেন্সী উৱাৰ্ডলৈ লৈ গ’ল৷ ’হে ভগৱান পলকতে এইবোৰ কি হৈ গ’ল?’ সি মূৰে-কপালে হাত দি হস্পিটেলৰ কৰিডৰটোতে বহি গ’ল৷ এফালে তাৰ ভালপোৱা যিয়েই আধুনিকতাৰ নামত, টকাৰ লোভত বলীয়া হৈ মানুহৰ সম্পৰ্কবিলাককো পাহৰি পেলালে৷ আনফালে তাৰ মৰমৰ ভনীয়েকজনী যিয়েই সকলোবোৰ মনে মনে সহি গৈ এটা সময়ত হাৰি গ’ল আৰু নিজকে শেষ কৰিবলৈ কুণ্ঠাবোধ নকৰিলে৷ দুগৰাকী নাৰী, কিন্তুু দুয়োৰে কেনে ভিন্ন ৰূপ৷ সি চিঞৰি চিঞৰি কান্দিবলৈ ধৰিলে এটা সৰু ল’ৰাৰ দৰে৷ ’হে ভগৱান কিটকিটক ভালে ৰাখা’ যেনেকে এটা সৰু ল’ৰাই মাকৰ ওচৰলৈ এজনী ভণ্টি পঠিয়াবলৈ ভগৱানক প্ৰাৰ্থনা কৰিছিল ঠিক তেনেদৰে আজিও৷\nহস্পিটেলতে তিনিদিন হৈ গ’ল কিন্তু কিটকিটৰ অৱস্থা ভাললৈ অহাৰ পৰিৱৰ্তে বেয়ালৈহে গৈছে৷ এইকেইদিন সি ৰাখী ৰূপম কাকো ওচৰলৈ আহিবলৈ দিয়া নাই৷ কেৱল সি আছে কিটকিটৰ ওচৰত৷ ৰাখী ৰূপমৰ নিচিনাকৈ সিহঁত ককায়েক-ভনীয়েক হাল আপটুডেট হোৱা নাই সেয়ে কিটকিটৰ আজি এই অৱস্থা৷ ডাক্টৰে মাত্ৰ তিনিদিন সময় দিছে কিটকিটক তাতকৈ বেছিদিন আৰু নাথাকে৷ কিন্তু নিৰৱে এইটো হ’বলৈ দিব নোৱাৰে৷ কিটকিটৰ মূৰত হাত ফুৰাই সি যিমান পাৰে তাইৰ মনৰ ভাৱ ল’বলৈ চেষ্টা কৰিলে৷ তাই যেন কিবা ক’বলৈ বিচাৰিছে কিন্তু পৰা নাই৷ তাৰ এনেকুৱা লাগিছে কিটকিটে যেন তাক কৈছে ’মোৰ জীয়াই থাকিবলৈ মন আছে, মোক যাব নিদিবি দাদা’ কিন্তু নিৰৱৰ হাতত একো নাই খন্তেকৰ খঙে জীৱনটো শেষ কৰি দিয়ে৷ ৰাখী ৰূপমক একো ক’ব নোৱাৰি মৰমৰ ভনীয়েককে যিমান পাৰে কথা শুনালে আৰু তাইও এনে এক ভয়ানক সিদ্ধান্ত লৈ পেলালে যিটো তাই এতিয়া বুজি পাইছে৷ সঁচাকৈয়ে নিৰৱ এটা কাপুৰুষ নেকি যিয়ে নিজৰ ঘৈণীয়েখজনীক চম্ভালিব নোৱাৰিলে৷\nকিটকিট গুচি গ’লে সি একেবাৰে অকলশৰীয়া হৈ যাব৷ মাক-দেউতাক ধোকোৱাৰ পিছৰেপৰা নিজৰ ঘৰ বুলি কিটকিট ককায়েকৰ ওচৰলৈ আহে আৰু নিৰৱেও কিটকিটৰ লগতে সকলোবোৰ আলোচনা কৰিছিল৷ কিন্তু কিটকিটে কেতিয়াও এই কথাটো তাৰ লগত খোলাখুলিকৈ আলোচনা নকৰিলে৷ সেয়ে সেইদিনা সি কিটকিটকো গালি দিছিল ভালকৈ তাৰপৰা কথা লুকুৱাৰ কাৰণে৷\nকি যে এক কঠোৰ বাস্তৱ! এফালে মৰমৰ ভনীয়েকৰ মৃত্যু আনফালে তাৰ ভালপোৱাৰ বিশ্বাসঘাটকতা৷ কি কৰা নাছিল সি ৰাখীৰ কাৰণে? তাই যি বিচাৰিছিল তাকে কৰিছিল কিন্তুু ৰাখীৰ কাৰণে তাৰ উপাৰ্জনখিনি নামমাত্ৰ আছিল৷ টকাৰ লোভত, আধুনিকতাৰ সোঁতত উটি যোৱা মানুহে একো বুজি নাপায় কি মৰম, কি সম্পৰ্ক৷ টকাৰ কাৰণে ইমান তললৈ নমা মানুহজনী আপটুডেট আৰু নিজৰ মান, ভালপোৱা, সম্পৰ্কবিলাক বজাই ৰাখিবলৈ চেষ্টা কৰা মানুহজন আউটডেটেড, কাপুৰুষ৷ এইয়াই নেকি আধুনিকতাৰ অৰ্থ৷ য’ত নিস্বাৰ্থ ভালপোৱা, সম্পৰ্কবিলাকক দলিয়াই কেৱল নিজৰ জীৱনটোক বাহ্যিকভাৱে সজাই পৰাই ৰখাৰ তাড়না৷\nকথাবোৰ এতিয়া তাৰ মনত এক দুস্বপ্নৰ দৰে, যাক যিমান চেষ্টা কৰিলেও আতৰাই পঠাব নোৱাৰি৷ আজি তাৰ কাষত কোনো নাই, মাক-দেউতাক, কিটকিট আৰু তাৰ নিস্বাৰ্থ ভালপোৱা যিয়েই তাৰ বুকুত কামোৰ মাৰি এটুকুৰা ঘা কৰি থৈ গ’ল৷ সেই ঘাটুকুৰা চাগে কেতিয়াও নোসোকাই৷ ইডালৰ পিছত সিডাল চিগাৰেট জলাই গৈছে কিন্তু সি ক্ষান্ত হ’ব পৰা নাই, চম্ভালিব পৰা নাই নিজকে৷\n← ওলোম -(ৰাজীব শৰ্মা)\nবগা ৰং ভালপোৱা মানুহজন -(অচ্যুত কৃষ্ণ হাজৰিকা) →


waiting-for-over-32-years-will-bimola-borah-meet-her-lonely-son-missing-since-operation-rhino-diganta-hazarika-teok-manju-b– News18 assam\n১৯৯০ চনত অপাৰেচন ৰাইন'ৰ সময়তপুত্ৰ চন্দ্ৰ প্ৰকাশ বৰাক সেনাই ধৰি নিয়াৰ পাছত আজিলৈ পুত্ৰৰ মুখ নেদেখিলে দুৰ্ভগীয়া মাতৃ বিমলা বৰাই।\nLast Updated : August 25, 2021, 14:31 IST\nএগৰাকী অশীতিপৰ মাতৃ। নাম বিমলা বৰা। ঘৰ টীয়কৰ ডুলীয়া গাৱঁত। একালত ভাৰতীয় সেনা বাহিনীত কৰ্মৰত স্বামী ভালিৰাম বৰা, এটি পুত্ৰ সন্তান আৰু এগৰাকী কন্যা সন্তানেৰে এইগৰাকী আইতাৰ আছিল এখন সুখৰ সংসাৰ। কিন্তু ১৯৯০ চনৰ সেনাৰ অপাৰেচন ৰাইন'ৰ অভিযানে কাল অমানিশা নমাই আনিলে পৰিয়ালটোলৈ। ভাঙি থানবান হ'ল এইগৰাকী আইতাৰ সুখৰ সংসাৰ।\n১৯৯০ চনত আলফাৰ সন্ধানত গাঁৱে গাঁৱে সেনাৰ অভিযান চলিছিল। মানুহ বাহিৰলৈ ওলালেই সেনাই নিৰ্যাতন চলাই ঘূণীয়া কৰিছিল। তেনে সময়তে এইগৰাকী আইতাৰ কেলজত পঢ়ি থকা একমাত্ৰ পুত্ৰ চন্দ্ৰ প্ৰকাশ বৰাক আলফা সন্দেহত ১৯৯০ চনৰ ১৭ নৱেম্বৰত সেনাই ধৰি নিলে। তাৰ পাছত আজি পৰ্যন্ত পুত্ৰৰ মুখ নেদেখিলে দুৰ্ভগীয়া মাতৃগৰাকীয়ে।\nচন্দ্ৰপ্ৰকাশ বৰাৰ পিতৃয়ে বহুবাৰ সেনাৰ ওচৰত হাতযোৰ কৰি পুত্ৰৰ সন্ধান বিচাৰি বিমুখ হৈ কাষ চাপিছিল উচ্চ ন্যায়ালয়ৰ। কিন্তু নাপালে সদুত্তৰ। পুত্ৰৰ শোকত মৰ্মাহত হৈ পিতৃ ভালিৰাম বৰাই ইতিমধ্যে বিদায় ল'লে ইহসংসাৰৰ পৰা। একমাত্ৰ কন্যাক লগত লৈ পুত্ৰ ঘূৰি অহাৰ অপেক্ষাত আছিল মাতৃ বিমলা বৰা। কিন্তু এমাহ পূৰ্বে কন্যাৰো মৃত্যু ঘটিল। এতিয়া এইগৰাকী আইতাই এটা ভাড়াঘৰত মাথোঁ নিৰৱে উচুপিছে। আশাৰে বাট চাই আছে একমাত্ৰ মৰমৰ পুত্ৰ ঘুৰি অহালৈ।\nবয়সে গৰকা আইতাগৰাকী আজি তেনেই নিঠৰুৱা। মানৱতাৰ খাতিৰত কাষৰে এগৰাকী লোকে দুপৰীয়া-গধূলি আইতাক যোগান ধৰে ভাতমুঠি। এতিয়া প্ৰশ্ন হয় - এইগৰাকী দুখুনী মাতৃক এতিয়া বুজনি দিব কোনে? ৩২ বছৰে ন্যায়ৰ অপেক্ষাত দিন কটোৱা বিমলা আইতাই দেখিবলৈ পাবনে পুত্ৰৰ মুখখনি?\nFirst published: August 25, 2021, 14:31 IST


supremecourt - The Cross Current\nচৰকাৰৰ বিৰুদ্ধে কিয় উচ্চতম ন্যায়ালয়লৈ যাব প্ৰদেশ কংগ্ৰেছ ?\nমেঘালয়ক অসমৰ ভূমি এৰি দিয়াক লৈ ৰাজ্যত অব্যাহত আছে প্ৰতিক্ৰিয়া ৷ অসম প্ৰদেশ কংগ্ৰেছ কমিটিয়ে মেঘালয়ক অসমৰ ভূমি গতাই দিয়াৰ বিৰুদ্ধে আজি মহানগৰীত এক প্ৰতিবাদী কাৰ্যসূচী গ্ৰহণ কৰে অসম প্ৰদেশ কংগ্ৰেছ কমিটিয়ে ৷ প্ৰদেশ কংগ্ৰেছৰ হৈ সভাপতি ভূপেন বৰা…\nআৰ এছ এছৰ কাৰ্যালয়ত উচ্চতম ন্যায়ালয়ৰ এগৰাকী প্ৰাক্তন মুখ্য ন্যায়াধীশ উপস্থিত হোৱা বিষয়টোক লৈ এতিয়া দেশত নতুন বিতৰ্ক আৰম্ভ হৈছে ৷সংবাদ মাধ্যমৰ খবৰ অনুসৰি , মঙলবাৰে ৰাষ্ট্ৰীয় স্বয়ংসেৱক সংঘৰ নাগপুৰস্থিত কাৰ্যালয়ত উপস্থিত হয় উচ্চতম ন্যায়ালয়ৰ…\nউচ্চতম ন্যায়ালয়ৰ ন্যায়াধীশ হিচাপে নিযুক্ত হ’ল আইনজীৱী পি এছ নৰসিংহ ৷ কলকাতা উচ্চ ন্যায়ালয়ত বিচাৰাধীন হৈ থকা পাব্লিক একাউন্টছ কমিটীৰ গোচৰত তেও বিজেপিৰ হৈ ন্যায়ালয়ত যুক্তি প্ৰদৰ্শন কৰিছিল ৷মুকুল ৰায়ক বিধানসভাৰ পাব্লিক একাউন্টছ কমিটীৰ চেয়াৰমেন…\nচৰ্চা চলিছে যে ২০২৭ চনত ভাৰতে লাভ কৰিব দেশৰ প্ৰথমগৰাকী মহিলা মুখ্য ন্যায়াধীশ। দেশৰ বৰ্তমানৰ মুখ্য ন্যায়াধীশ এন. ভি ৰমনৰ অধ্যক্ষতাত উচ্চতম ন্যায়ালয়ৰ এখন উচ্চ স্তৰীয় সমিতিয়ে মুখ্য ন্যায়াধীশ পদৰ বাবে ন্যায়াধীশ বিভি নাগাৰাথনা সহ ৩ গৰাকী…\nবিগত বৰ্ষৰ ২৯ জুলাইত কেন্দ্ৰীয় চৰকাৰে ঘোষণা কৰিছিল যে এতিয়াৰে পৰা দেশৰ চিকিৎসা আৰু দাঁতৰ পাঠ্যক্ৰমত অবিচিৰ বাবে ২৭% আৰু অৰ্থনৈতিকভাৱে দুৰ্বল শ্ৰেণীৰ শিক্ষাৰ্থী বাবে ১০% সংৰক্ষণৰ ব্যৱস্থা কৰা হব। সৰ্বভাৰতীয় কোটা আঁচনিৰ অধীনত স্নাতক আৰু…\nThe CrossCurrent\t Aug 25, 2021\nThe CrossCurrent\t Aug 17, 2021\nThe CrossCurrent\t Aug 10, 2021


অথিৰ এহু সংসাৰ- অনুপমা বৰগোহাঁই - সাহিত্য ডট অৰ্গ\nঅথিৰ এহু সংসাৰ- অনুপমা বৰগোহাঁই\nসেউজীয়া পাটৰ মেখেলা চাদৰ পিন্ধা ওখ বোৱাৰীজনী। হাত, কাণ, ডিঙি, নাকত কাপোৰৰ বৰণৰ লগত মিলাই পিন্ধিছে এসোপা গহণা গাথৰি। সেউজীয়া আৰু সোণালী এজোঠা খাৰু পৰিবিষ্ট লাহী বাওঁহাতখনৰ লিহিৰী আঙুলি কেইটাই ধৰি আছে সোণৰ দৰে চিকমিক কৰি থকা এটা বানবাতি। সোণৰ শিকলিৰ ঘড়ী পিন্ধা সোঁহাতখনে চামুচ এখন হুইল চেয়াৰখনত বহি থকা বৃদ্ধৰ মুখৰ ওচৰলৈ লৈ গৈছে। বৃদ্ধৰ চকুকেইটা জাপ খোৱা। তেখেতৰ মূৰটোও বাওঁফালে হালি পৰিছে। হুইল চেয়াৰখনৰ পিছফালে থিয় হৈ থকা দহ বছৰীয়া ছোৱালী এজনীয়ে বৃদ্ধৰ হালি পৰা মুৰটো চিধা কৰিবলৈ চেষ্টা কৰি আছে। পিছে তাইৰ চকু বৃদ্ধৰ পৰিৱৰ্তে ভিডিঅ’ কেমেৰাতহে আৱদ্ধ।\n……… শহুৰেকৰ ওঁঠৰ ওচৰত চামুচ খন লগাই বৌয়েকে কেমেৰালৈ চাওঁতেই অপৰা ওপৰৰ ৰুমটোৰ পৰা দপ দপকৈ ওলাই গ’ল। ছিঃ – কেনে দৃষ্টিকটু নাটক !!\n: ” দেউতাৰ শেষ সময়ৰ ভিডিঅ’ অলপ ৰাখি থৈছিলো। ওপৰৰ ৰুমত সকলোৱে সেই ভিডিঅ’টোকে চাই আছে। তয়ো চাগৈ যা।”\n: ” তুমিও আহা চাবলৈ ডাঙৰ দা। ” – তাই কৈছিল।\n: ” মই চাইছো আগতে। তাৰোপৰি দেউতাৰ শেষৰ সময়ত মই তেওঁৰ লগতে আছিলোঁ। তইহে দেউতাক শেষৰ সময়তো চোৱা চিতা কৰিবলৈ নোৱাৰিলি। ভিডিঅ’টো চালে গম পাবি – সকলোৱে দেউতাক কিমান ভালদৰে শুশ্ৰূষা কৰিছিল ! ”\nককায়েক সৌগতৰ কথা কেইষাৰত সোমাই থকা শ্লেষখিনি বুজিও নুবুজাকৈ থাকিবলৈ যত্ন কৰিলে তাই। এৰা, তাইনো কি কৰিলে দেউতাৰ বাবে। দেউতাকে তাইৰ বাবে কিমান কি কৰা নাছিল !\nমানুহজন শকত-আৱত। বেমাৰ আজাৰে সতকাই স্পৰ্শ কৰিব নোৱাৰে। হাঁহি মুখৰ হলেও মানুহজনে কথা বৰ কমকৈ কয়। বন্ধু- বান্ধৱো তেনেই কম। মানুহে তেওঁক সমীহ কৰে। নিজৰ ল’ৰা ছোৱালীয়েও সমীহ কৰে। মানুহজনে অফিচলৈ যোৱাৰ সময় চাই মানুহে ঘড়ীৰ কাটা মিলাব পাৰে। অফিচৰ কাম ঘৰত আৰু ঘৰৰ কাম অফিচত তেওঁ কেতিয়াও কৰা নাই।\nসদায় পুৱা চাৰি বজাতে উঠি আগফালৰ বাৰাণ্ডাখনত কঠ এখন পাৰি অলপ সময় প্ৰাণায়াম কৰে। তাৰপিছত পিছফালে থকা ডাঙৰ শাকনি বাৰীখনত কাম কৰে। বন চিকুণায়। শাকৰ গুৰিবোৰ খুচৰি দিয়ে , পানী দিয়ে। এইবোৰ কাম কৰি থাকোঁতে তেওঁৰ মুখত লাগি থাকে এটি সন্তুষ্টিৰ হাঁহি। কামৰ মাজে মাজে বৰগীত, নামঘোষা দুই এফাঁকিও গায় থাকে।\n: ” ৰাতি নৌ পুৱাঁওতেই আগফালৰ দুৱাৰ খুলি পাছফালে কাম কৰি থাকোঁতে কেতিয়াবা চোৰে আহি সকলো বয়-বস্তু লৈ যাব — অলপ সাৱধান হ’বচোন !” – পত্নীয়ে তেওঁক প্ৰায়ে সকিয়াই থাকে। পত্নীৰ সকিয়নিয়ে মানুহজনৰ স্বভাৱ সলনি কৰিব নোৱাৰিলে।\n: ” এহ , হ’ব দিয়া। তোমালোকে কুম্ভকৰ্ণৰ দৰে শুই থাকিলে চোৰে বস্তু কি মানুহকে লৈ যাব।” মানুহজনে কেতিয়াবা ভেকাঁহি মাৰি কয়।\n: ” ঘৰৰ কাম,স্কুলৰ কাম আৰু ল’ৰা-ছোৱালীৰ জেঙা মাৰি ৰাতি দহ এঘাৰ বজাত মই শুওঁ। আপোনাৰ দৰে ফুট গধূলিতে নাকে কাণে ভাত দুটামান গুজি শুবলৈ পোৱা হ’লে মই চাৰি বজাত কিয় – তিনি বজাতে উঠিলোহেঁতেন !” মানুহজনীয়ে হাঁহি হাঁহি কয়।\nমানুহজনে আৰু একো কথা নকয়। মনে মনে থাকিলেও তেওঁ সকলো বুজে। পত্নীৰ কষ্টবোৰ অনুভৱ কৰিব পাৰে ।\nসেয়ে ঘৰত থকা সময়ত যিমান পাৰে পত্নীক সহায় কৰে। সৰু ছোৱালী অপৰাক তেৱেঁই অনবৰতে বুকুৰ মাজত ৰাখি ডাঙৰ কৰিছে।\nস্বাগতৰ মুখখন মেঘে ছানি ধৰা আকাশৰ দৰে হৈ আছে। এবাৰো তাইৰ ফালে চোৱা নাই। এষাৰো কথা সোধা নাই। জোৰ জবৰদস্তি এইজনীয়ে বুঢ়াক হস্পিটেলত ভৰ্তি কৰিছে। ঘৰত চিকিৎসা আৰু যত্নৰ অভাৱ হৈছিল নেকি ? বুঢ়া বয়সত এইবোৰ হয়েই ! এইটো বয়সত মানুহক হস্পিটেলত ভৰ্তি কৰি কিবা লাভ আছেনে ? হস্পিটেলত ৰখা মানেই সদায় কোনোবা এটা অহা যোৱা কৰি থাকিব লাগিব। ৰাতি ৰাতি আহি পৰ দিব লাগিব। কোনে এইবোৰ কৰিব হা ?? কাৰ সময় আছে ? সকলো মানুহ নিজৰ নিজৰ সংসাৰক লৈ ব্যস্ত। হস্পিটেললৈ অহা যোৱা কৰাজনেহে গম পায়। দূৰত থাকি দুদিনৰ বাবে ঘৰলৈ আহি বৰ বৰ কথা ক’বলৈ আহিছে। নাহিলেও নহয় বাবেহে সি হস্পিটেললৈ আহিছে। নহলে ইমান দিনে সিহঁতে কৰা সকলো কষ্টৰ ক্ৰেডিট বুঢ়াৰ মৰমৰ সৰু জীয়েকেহে লৈ যাব। বাকী কেইজনী জীয়েকে বুঢ়াৰ কাৰণে অলপ অচৰপ কিবা কৰিলেও এইজনীয়েটো একোৱেই কৰা নাই। বিয়াৰ আগতেও সকলোৰে মুৰৰ কামুৰণি আছিল এইজনী। বিয়া হৈ ইমান দূৰলৈ গৈও কামুৰিবলৈ এৰা নাই ! বুঢ়াৰ মৰমৰ পেটমুচা জীয়েক ! হুহ !\n: ” উস দেউতাই দুখ পাব – ধূতিখন ইমান জোৰকৈ নাটানিবাচোন !”\nকথাষাৰ অপৰাৰ মুখৰ পৰা ওলাবলৈ পালেহে – স্বাগতৰ মুখত ইমান সময়ে লাগি থকা ডাৱৰখিনি গিৰ গিৰ\nগালিৰ বৰষুণ হৈ নামি আহিল।\n: ” আমেৰিকান মানুহে আমাক শিক্ষা নিদিলেও হ’ব। অতদিনে আমিয়েই দেউতাক চোৱা চিতা কৰি আছোঁ। পেচাব পায়খানা কৰা কাপোৰ ধুইছোঁ। সদায় এনেকৈয়ে কাপোৰ সলাইছোঁ। এইবোৰে ওপৰতে ওস্তাদি মাৰিবলৈ আহে। …. ”\n: ” এদিন হলেও এইচবে ধুই পাইছেনে বুঢ়াৰ গু মূতৰ কাপোৰ ? কথা ক’বলৈ আহিছে …. ”\n: ” কোনজনী বোৱাৰীয়েকে, কোনজনী জীয়েকে বুঢ়াক এটা ৰাতি পৰ দিছে ? গোটেই ৰাতি বুঢ়াৰ চিঞৰ বাখৰ শুনি পাৰ কৰিছে ?… সেইবোৰ একো নেদেখে। বুঢ়াৰ লগতে পুৰণা ঘৰটোত আমি থাকোঁ বাবেই সৰু মানুহ বুলি ভাবে। বাকীবোৰৰ সমান পইচা নাই মোৰ ! কিন্তু একো নজনা মূৰ্খ নহয়! ”\nজাউৰিয়ে জাউৰিয়ে গালিৰ বৰষুণত তিতি তাই জুৰুলি জুপুৰি হ’ল। কিন্তু তাইৰ অলপো আমনি লগা নাই , ভয় লগা নাই। নিৰ্বিকাৰে তাই এইজাক বৰষুণত থিয় হৈ থাকিল। বৰষুণত তিতিব নোৱাৰাকৈ দেউতাকে সদায় তাইৰ মুৰৰ ওপৰত এক অদৃশ্য ছাতি মেলি থৈছে ..।\nএটা থুলন্তৰ শৰীৰৰ অধিকাৰী , পৃথিৱীৰ সকলোতকৈ শক্তিশালী , সকলোতকৈ জ্ঞানী অপৰাৰ দেউতাক- শিৱ বৰুৱা! দেউতাকক ডাঙৰ ডাঙৰকৈ কথা কোৱা দূৰৰ কথা – চকুত চকু থৈ সাধাৰণ কথা এষাৰ ক’বলৈও সাহস নকৰিছিল এটা সময়ত স্বাগতে। এতিয়া সেই স্বাগতে তাইৰ চকুৰ সন্মুখতে উলংগ কৰি দিলে দেউতাকক! মৃত্যুৰ সৈতে কেঁকাই গেঁথাই যুঁজ কৰি থকা এই অৰ্ধচেতন বৃদ্ধ শিৱ বৰুৱা দুখ সুখ লজ্জ্বা আবেগ অনুভূতি নথকা মাটিৰ মূৰ্তি এটা যেন ! পূজা কৰি শেষ হোৱাৰ পিছত কাপোৰ কানি, অলংকাৰ খুলি পানীত পেলাই দিবলৈ ওলোৱা এক মাটিৰ দেৱতা !\nনাই ! হ’বই নোৱাৰে এইজন অপৰাৰৰ মৰমৰ দেউতাক! দেউতাক যে কিমান শক্তিশালী আছিল ! কিমান ডাঙৰলৈকে তাইক বোকোচাত লৈ ফুৰিছিল ! কিমান যে কথা জানিছিল ! সৰুতে অপৰাৰ ভাব হৈছিল – এই পৃথিৱীত দেউতাকে নজনা একো কথা নাই – দেউতাকে কৰিব নোৱাৰা একো কাম নাই। নতুনকৈ ইংৰাজীৰ বৰ্ণমালাবোৰ শিকিবলৈ আৰম্ভ কৰোতে তাই দেউতাকক যিকোনো ইংৰাজী বৰ্ণ লগ লগাই কি শব্দ হ’ব সুধে। তাইক আচৰিত কৰি দেউতাকে সকলো ইংৰাজী শব্দৰ জোঁটনি ভাঙি দিছিল ক্ষন্তেকতে। তাই সুধে –\n: ”চি – এ – পি – এই বৰ্ণ কেইটা লগ লগালে কি শব্দ হ’ব দেতা ? ”\n: ” কেপ হ’ব মাজনী।”\n: ” জি – কে – পি – এই আখৰ কেইটা লগ লগালে কি হ’ব ?”\n: ” একো নহয় – কাৰণ ইয়াত ভাৱেল নাই। ভাৱেল, মানে এ , ই , আই , অ, ইউ — এই কেইটা বৰ্ণৰ যিকোনো এটা হলেহে ইংৰাজীত উচ্চাৰণ কৰিব পৰা শব্দ হয় মাজনী।”\n: কিন্তু আমাৰ অসমীয়াত যিকোনো বৰ্ণ যেনে তেনে লগ লগালেই উচ্চাৰণ কৰিব পৰা শব্দ হয় দেতা। চোৱা খ- দ- ল ব -ম। এই কেইটা বৰ্ণ লগ লগাই মই শব্দ\nকব পাৰোঁ চোৱা – খদলবম।”\nহিঃ হিঃ শব্দটো উচ্চাৰণ কৰি তাই হাঁহিত বাগৰি পৰে। দেউতাকেও মুখত মৰমৰ হাঁহি এটা লৈ মাকক কয় –\n: ” আমাৰ মাজনী বৰ বুদ্ধিমান। বহুত ডাঙৰ মানুহ হ’ব মোৰ মাজনী।”\n: ” হ’ব দিয়ক। মৰম কৰি কৰি , ভাল ভাল বুলি সন্মুখতে কৈ কৈ ছোৱালীজনীক নষ্ট কৰিলে। বায়েক ককায়েকহঁতৰ কোনো কথাই তাই নুশুনে। ডাঙৰৰ মুখে মুখে কথা কয় আপোনাৰ সৰু জীয়েৰে।” -মাক সদায় নিৰপেক্ষ। গোটেই কেইটা ল’ৰা ছোৱালীৰ প্ৰতি তেওঁৰ সমান দৃষ্টি।\nমানুহজনৰ দায়িত্ববোৰ শেষ হৈছিল। আজৰি সময়ো অলপ ওলাইছিল। বিয়া কৰি অনাৰে পৰা তেওঁৰ পত্নীয়ে কেৱল ঘৰৰ আৰু স্কুলখনৰে কাম কৰি দিনবোৰ পাৰ কৰিছে। সেয়ে এতিয়া পত্নীক চাকৰিৰ পৰা আগতীয়া অৱসৰ ল’বলৈ কৈ আছে। অলপ জিৰণি লওক ! কিন্তু নাই , তেওঁৰ কথা নুশুনে মানুহজনীয়ে ! গোটেই জীৱন কাম কৰি কৰি কামৰ প্ৰতি যেন নিচাসক্ত হৈ গৈছে মানুহজনী।\n: ৰ’বচোন, আৰু কেইটামান বছৰ। তাৰপিছত মই চাকৰি এৰি দিম। আমি দুয়ো ল’ৰা ছোৱালীবোৰৰ ঘৰলৈ গৈ মাজে সময়ে কেইটামান দিন কটাম। অলপ তীৰ্থ ভ্ৰমণো কৰিম।\nমানুহজনীয়ে তেওঁক মিছা কথা কৈছিল। জীৱনৰ প্ৰথম আৰু শেষ মিছা কথা। চাকৰি এৰি তেওঁৰ লগত ল’ৰা ছোৱালীবোৰৰ ঘৰলৈ মাজে মাজে ফুৰিবলৈ যোৱা, তীৰ্থ ভ্ৰমণ কৰা – এইবোৰ সকলো মিছা আশা দেখুৱাই মানুহজনী অকলেই কোনোবা অজান ঠাইলৈ গুচি গৈছিল।\nক’ত জানো ভুল হৈ গৈছিল ! ইমান কামুক, শৰীৰ সৰ্বস্বওতো নাছিল তেওঁ। বিয়াৰ কেইটামান মাহৰ পিছতে মানুহজনীৰ পৰা পোৱা প্ৰথম ‘ভাল খবৰ’ টোৱে তেওঁক কিমান যে আনন্দিত কৰিছিল ! জীৱনটো সাৰ্থক যেন লাগিছিল। আহিব লগীয়া সন্তানটিক লৈ তেওঁ সপোনৰ দৌল বান্ধিছিল। সঁচাকৈযে প্ৰথম সন্তানটিয়ে তেওঁৰ সপোনৰ দৌলটোকে মজবুত কৰি গৈ আছিল। তাৰপিছত আহিছিল দ্বিতীয়টো ‘ভাল খবৰ ‘ – তৃতীয় , চতুৰ্থ ….। কিন্তু ইয়াৰ পিছত অহা ‘ভাল খবৰ’বোৰ তেওঁৰ বাবে আতংক হৈ পৰিছিল। দুখ লাগিছিল মানুহজনীলৈ। লাজ লাগিছিল নিজৰ সংযমহীনতাক লৈ। কিন্তু সকলো ভগবানৰ উপহাৰ বুলি হাঁহি মুখে এটা সন্তান কোলাত , এটাক পিঠিত বান্ধি লৈ কাম কৰি গৈছিল মানুহজনীয়ে।\nপৰিয়াল পৰিকল্পনা বোলা ৰঙা ত্ৰিভুজটোক বুজিবৰ বাবে তেওঁ ডাক্তৰৰ ওচৰলৈ নগৈ ভগবানৰ ওচৰ চাপিছিল। সেয়াই তেওঁৰ ভুল আছিল। সংযম বাঢ়িছিল তেওৰঁ। কিন্তু তাৰ মাজতে কেনেকৈ যে এদিন সংযমহীন হৈ পৰিছিল। ছয়টা ল’ৰা ছোৱালীয়ে জীৱন সৃষ্টিৰ ৰহস্য অলপ অচৰপ বুজি পোৱাৰ বয়সতে মানুহজনীয়ে তেওঁক আকৌ এবাৰ ‘ভাল খবৰ’ দিবলৈ সাজু হ’ল।\nএইবাৰ মানুহজনীক বহুতে পৰামৰ্শ দিলে।\n” যোৱা, খহাই পেলোৱা এই সন্তান। বহুত হ’ল আৰু। তোমাৰ মানুহজন কেনেকুৱা হে ? নিজে আনন্দ ল’ব আৰু এই বয়সতো তোমাৰ পেটত আৰু এটা কেঁচুৱাৰ ভাৰ বোৱাব ! ….. ”\nনাই , মানুহজনীয়ে কোনো দিনে তেওঁৰ বিষয়ে এটাও বেয়া কথা শুনিব বিচৰা নাছিল। সকলোকে উত্তৰ দিছিল- ”মানুহজনৰ গাত কোনো ভুল নাই। তেওঁ পুৰুষ। পুৰুষ হৈয়ো বহুত সংযমশীল। মোৰ শৰীৰটোৱেহে মোক চলনা কৰে। সকলো ভগবানৰ দান। ভগবানে যেনেকৈ সৃষ্টি কৰিছে – তেনেকৈয়ে জীয়াই ৰাখিব। আমিবোৰ নিমিত্তহে মাত্ৰ।”\nআমিবোৰ নিমিত্ত মাত্ৰ – কথাষাৰ মানুহজনীয়ে অন্তঃকৰণেৰে বিশ্বাস কৰিছিল। প্ৰতিটো সন্তানকে সমান মৰম চেনেহ আৰু যত্নৰে লালন পালন কৰিছিল। কাৰো পৰা একো আশা কৰা নাছিল তেওঁ। ভগবানৰ পৰাও একো বিচাৰা নাছিল। ইমানবোৰ ল’ৰা ছোৱালী জন্ম দিয়াৰ পাছতো মানুহজনীৰ শৰীৰ আৰু মনত অলপো ভাগৰৰ চিন নাছিল।\nকেৱল কাম আৰু কাম কৰি গৈছিল। সিদিনা স্কুলৰ পৰা আহি চাহ বাকি তেওঁক খাবলৈ দি নিজেও একাপ খালে। চাহকাপ খাই উঠি য়েই ‘গাটো অলপ বেয়া লাগিছে ‘ বুলি বিচনাখনত বাগৰি পৰিল যি পৰিলেই – তাৰ পিছত আৰু কোনোদিনে উঠি নাহিল।\nঅপৰাই নোৱাৰিলে । শান্তিৰ শেষ শয্যাত পৰি থকা মাকক নয়ন ভৰাই এপলক চাবৰ বাবেও আহিব তাই নোৱাৰিলে। নতুনকৈ এইচ ওৱান ভিছাখন পাই চাকৰিত জইন কৰিছে। এতিয়া যদি তাই ভাৰতলৈ যায় – পুনৰ ঘূৰি আহি চাকৰি কৰা দূৰৰ কথা , এইখন দেশলৈ আকৌ ঘুৰি আহিবলৈকে অনুমতি নাপাব। অনুপেও অলপতে নতুন এটা চাকৰিত জইন কৰিছে। যিমান সা সুবিধা , টকা পইচা নাপাওক কিয় – এইখন দেশত চাকৰিৰ নিৰাপত্তা কোনোদিনেই নাই।\nকিন্তু এইবোৰ আচলতে তাইৰ অজুহাত। হয় , হয় কেৱল অজুহাত। কাম আৰু ব্যস্ততাৰ কৃত্ৰিম খোলাৰ ভিতৰত সোমাই থকা সিহঁতবোৰ প্ৰকৃততে ভীষণ স্বাৰ্থপৰ , আত্মকেন্দ্ৰিক। যিমানেই পঢ়া শুনা কৰিলে , মনবোৰ সিমানেই আত্মকেন্দ্ৰিক হৈ পৰিছে। অন্তৰৰ আবেগ অনুভৱ মৰম চেনেহবোৰো যেন গণিতৰ হিচাপ নিকাচৰ দৰে পৰিপাটি অথচ নীৰস হৈ গৈছে। সুখী নে বাৰু সিহঁত ? এই যে তাইৰ মাকজনী , কোনোদিনেই কাৰো পৰা একো দাবী নকৰা, কেতিয়াও জীৱনক লৈ অভিযোগ কৰি নোপোৱা অল্পশিক্ষিত মাকজনীতকৈও সুখী নে বাৰু তাই ?\nতাইৰ মাকৰ জীৱনটো বাৰু সফল বুলি ক’ব পাৰিনে ?\nকোন বাৰু সফল – তাইৰ বায়েকহঁত ? ককায়েকহঁত ? নে তাই নিজে ?\nনাই , বায়েক ককায়েকহঁতক কেতিয়াও সুখী যেন লগা নাই তাইৰ। ডাঙৰ চাকৰি কৰি সমাজত প্ৰতিষ্ঠা লাভ কৰিছে যদিও সিহঁত যেন বৰ অসন্তুষ্ট , অসম্পূৰ্ণ। সফলতাৰ পিছত দৌৰি দৌৰি সিহঁতবোৰ ভাগৰি পৰিছে। নিজৰ সৰু সংসাৰখনৰ বাহিৰে কাকো সিহঁতি চিনি নাপায়। মাক দেউতাকে সৃষ্টি কৰা ডাঙৰ সংসাৰখনৰ পৰা নিজৰ নিজৰ ভাগটো চিকুটি চিকুটি লৈ সিহঁত তেনেই অসন্তুষ্ট আৰু নিসংগ হৈ সংসাৰৰ মায়াজালৰ এটা চুকত বন্দী হৈ পৰি আছে। বায়েক ককায়েকহঁতে পৰস্পৰে পৰস্পৰক প্ৰতিদ্বন্দ্বী বুলি ভাবে। তাইকো সিহঁতি নিজৰ প্ৰতিদ্বন্দ্বী বুলিয়েই গণ্য কৰি আহিছে। ছয়টা ল’ৰা ছোৱালীৰ মৰম চেনেহবোৰৰ অবাঞ্চিত অধিকাৰী হৈ তাই পৃথিৱীলৈ আহিছিল।\nকিন্তু ক’তা। মাক দেউতাকেচোন কেতিয়াও কাকো পক্ষপাতিত্ব কৰা তাই দেখা নাছিল। কাকোৱেইতো বঞ্চিত কৰা নাছিল ! তেওঁলোকৰ ধন ঐশ্বৰ্য্য , মৰম চেনেহ , আদৰ্শ, মূল্যবোধৰ চন্দুকটো অনবৰতে খুলি ৰাখিছিল।\nআহচোন বোপাই হঁত – যাক যি লাগে, যিমান লাগে বুটলি ল। – এনেকৈয়েটো কৈছিল। এৰা, যাক যি লাগে তাকেই বুটলি লৈছিল।\nতায়ো বুটলি লৈছিল – মাক-দেউতাকৰ মৰম,চেনেহ, মূল্যবোধ আৰু আদৰ্শ।\nমানুহজন এতিয়াও পুৱা চাৰিবজাতে উঠে। নিঃশব্দে বিচনাত বহি থাকে। শব্দ কৰিবলৈ , লাইট জ্বলাবলৈ , দুৱাৰ খুলিবলৈ সংকোচ কৰে। পুতেক, বোৱাৰীয়েকৰ খং উঠিব। দিনৰ দিনটো বোৱাৰীয়েকে কাম কৰিব লাগে। ঘৰত কামকৰা ছোৱালী এজনী থাকিলেও সকলো কামৰ তদাৰক বোৱাৰীয়েকে কৰিব লাগে। পুৱাৰ চিকুন টোপনি ভাঙি গলে দিনটোৰ বাবে বোৱাৰীৰ মন বেয়া হৈ থাকে।\nমানুহজনীয়ে প্ৰায়ে তেওঁক কৈছিল : ‘ অৱসৰ লোৱাৰ পিছত মাজে মাজে ল’ৰা ছোৱালীবোৰৰ ঘৰত থাকিম – তীৰ্থযাত্ৰা কৰিম।”…..\nএতিয়া ল’ৰা ছোৱালীৰ ঘৰলৈ যোৱাটোৱেই মানুহজনৰ বাবে তীৰ্থযাত্ৰা। কিন্তু আকৌ ক’ত জানো ভুল হ’ল তেওঁৰ। তীৰ্থ যাত্ৰাৰ বাবে তেওঁ যাবই নোৱাৰিলে। কেতিয়াও কোনো এখন তীৰ্থস্থানৰ দুৱাৰেই তেওঁৰ বাবে খোল নাখালে ।\nমৰমৰ জীয়াৰী অপৰা – তাইকো ইমান দূৰলৈ বিয়া দিলে। তেওঁ তাইৰ ওচৰলৈ অকলে যাব নোৱাৰে। নতুনকৈ সংসাৰ কৰা আজলী ছোৱালীজনীৰ বোজা হ’বলৈও তেওঁ নিবিচাৰে। কিমান যে ব্যস্ততা ছোৱালীজনীৰ ! সুখীনে বাৰু তাই ?\nল’ৰা ছোৱালীক জীৱন যাত্ৰাৰ দূৰন্ত ৰেচত জয়ী হ’ব পৰা সকলো শিক্ষাই তেওঁ দিলে। কিন্তু সুখী হ’ব পৰা মন্ত্ৰ শিকাব নোৱাৰিলে। তেওঁৰ সহজ সৰল অল্পশিক্ষিত মানুহজনী কিমান যে সুখী আছিল ! ক’ত আৰু কেনেকৈ যে শিকিছিল মানুহজনীয়ে সুখী হোৱাৰ মন্ত্ৰ ! ল’ৰা ছোৱালীবোৰ তেওঁৰ দৰে উচ্চশিক্ষিত নহৈ মাকৰ দৰে অল্পশিক্ষিত আৰু সুখী হোৱা হলে ….!\nপাৱে পৰি হৰি কৰোহোঁ কাতৰি প্ৰাণ ৰাখবি মোৰ।।\nবিষয় বিষধৰ বিষে জৰ জৰ , জীৱন নাৰহে মোৰ।।\nঅথিৰ ধন জন জীৱন যৌৱন অথিৰ এহু ……..\nআজিকালি মানুহজনৰ মুখত অনবৰতেই এই বৰগীতটোৱেই লাগি থাকে ।\nঅপৰাৰ সদায় দেউতাকক লৈয়ে চিন্তা হৈ থাকে। মাকৰ দৰে দেউতাককো জীৱনৰ শেষ সময়ত হেঁপাহ পলুৱাই চাবলৈ নাপাব – এই চিন্তাই অপৰাক প্ৰায়ে বিচলিত কৰে। ককায়েক বায়েকহঁতে উপযাচি তাইৰ কোনো খবৰ নলয় – তাইকো খবৰ নিদিয়ে। তাই দি থৈ অহা চেলফোনটোও দেউতাকে ব্যৱহাৰ কৰিব নাজানে। লেণ্ডলাইনৰ ফোনটোও দেউতাকে ব্যৱহাৰ কৰিব পৰা সুবিধাজনক স্থানত নাই।\nআৰু অৱশেষত ইমান দিনে তাই যি শংকা কৰিছিল , সেয়াই হ’ল।\nগু মূতৰ বিচনাত লেটি লৈ অসহায় ভাবে পৰি থকা দেউতাকক তাই জোৰ জবৰদস্তি হস্পিটেলত ভৰ্তি কৰিলে। গোটেই কেইটা ককায়েক বায়েকক ফোন কৰি ঘৰলৈ মতাই আনিলে। মাত্ৰ কেইটামান দিন দেউতাকৰ লগত থাকি তাই পুনৰ নিজৰ কৰ্মভূমিলৈ উভটি গ’ল। এইবাৰ তাই শেষ সিদ্ধান্ত লৈ পেলাইছে। এটা সপ্তাহৰ ভিতৰতে সেই দেশত থকা সকলো লেন দেন শেষ কৰি ভাৰতলৈ, নিজৰ দেউতাকৰ ওচৰলৈ একেবাৰে ঘূৰি যাব। বাকী থকা কামবোৰ সামৰি অনুপো একেবাৰে ঘূৰি আহিব নিজৰ দেশলৈ।\nএটা সপ্তাহ – সাতটা দিন। শিৱ বৰুৱাৰ ছয়জন সন্তানে হেঁপাহ পলুৱাই যতন ল’লে দেউতাকৰ। কোনো দিনে শহুৰেকক চাহ একাপ বাকি খোৱাই নোপোৱা সৰু বোৱাৰীয়েকেও বানবাটিত চুৰুহা লৈ নিজ হাতেৰে খুৱাইছে। তেওঁলোকে লোৱা যতনৰ স্মৃতি চিহ্নও ধৰি ৰাখিবলৈ পাহৰা নাই।\nসাত দিনৰ দিনা সাত নম্বৰ সন্তান অপৰাও দেউতাকৰ ওচৰ পালেহি। কিন্তু … ঠিক সেইদিনাই তাইক সেৱা শুশ্ৰূষাৰ কোনো সুবিধা নিদিয়াকৈ দেউতাকে সংসাৰৰ পৰা চিৰ বিদায় ল’লে।\nঅপৰাক মাক -দেউতাকে কোনোদিনে অলপো কষ্ট নিদিলে – আমনি নিদিলে। উস- কেৱল তাইৰ বাবেই মাক দেউতাহালে কিমান কথা যে সহ্য কৰি গ’ল ! অশেষ যত্নৰে তাইক ডাঙৰ কৰিলে। কিন্তু কি পালে বাৰু বিনিময়ত এই মানুহহালে ? অপৰাই জানে – মাকে জীৱনত একোৱেই বিচৰা নাছিল। নিজৰ ল’ৰা ছোৱালীকেইটাক লৈয়ো ডাঙৰ সপোন ৰচা নাছিল। সিহঁতক মৰম দিব লাগে – সময়মতে খাব দিব লাগে – দুই এটা ভাল কথা শিকাব লাগে। ইয়াকে মাত্ৰ জানিছিল । প্ৰতিটো মূহূৰ্ততে মাকক সুখী দেখিছিল তাই। অৱশ্যে দেউতাকৰ মনত আটাইকেইটা সন্তান, বিশেষকৈ তাইক লৈ বহুত সপোন আছিল। সেই সপোনবোৰ বাস্তৱ হ’ল যদিও দেউতাক জানো সুখী হ’ব পাৰিলে ? কিমান যে নিঃসংগ হৈ পৰিছিল দেউতাক ! জীৱনৰ শেষ সময়ত পিতৃ-মাতৃক চোৱা চিতা কৰাৰ নামত সন্তানে পৰস্পৰৰ মাজত বগিয়া বগি কৰা দেখিলে – কোন মানুহ বাৰু সুখী হ’ব পাৰিব !!\nঅপৰাৰ মনটো হঠাৎ বিতৃষ্ণাৰে ভৰি পৰিল। কি আছে এই জীৱনৰ ? সিহঁততকৈচোন বহু উচ্চ পশু পক্ষীৰে জীৱন। আমি মানুহবোৰে সংসাৰৰ মোহত বন্দী হৈ কিমান যে দুখ খান্দি লওঁ ! ভবিষ্যতৰ অমূলক চিন্তাত বৰ্তমানৰ প্ৰতিটো ক্ষণ উপভোগ কৰাৰ পৰা বঞ্চিত হৈ থাকোঁ।\nনাই – অপৰাই সংসাৰৰ অলীক মায়াজালত বন্দী হৈ চটফট নকৰে। ভবিষ্যতৰ সোণালী কাৰেং গঢ়াৰ স্বপ্নত বৰ্তমানৰ সোণালী সময়বোৰ নষ্ট নকৰে। তাই নিস্বাৰ্থ মৰম দিব সকলোকে। নিজৰ সামৰ্থৰে যি পাৰে দিব – মাথো দিব। কেতিয়াও কাৰো পৰা কিবা পোৱাৰ আশা নকৰে। দিয়াতেই সুখ বিচাৰি ল’ব।\nতাইৰ এখন ডাঙৰ সংসাৰ হ’ব। কেৱল নিজৰ তেজ মঙহৰ সন্তানক লৈয়ে তাইৰ সংসাৰ নহয়। তাইক অন্তঃকৰণেৰে ভালপোৱা , তাইক বিচাৰা , তাইক লগত সংযুক্ত হৈ সুখী হৈ পৰা সকলোকে লৈ তাই এখন ডাঙৰ সংসাৰ গঢ়িব। তাইৰ সংসাৰত কোনো নীতি নিয়ম , বান্ধোন অনুশাসন নাথাকিব। যাৰ যেতিয়াই ইচ্ছা তাইৰ সংসাৰৰ পৰা চিন্ন হ’ব পাৰিব। যাৰ যেতিয়া ইচ্ছা ঘুৰি আহিবও পাৰিব। অন্তৰৰ বিশুদ্ধ ভালপোৱাৰ বাহিৰে তাইৰ সংসাৰত কোনো কাৰো প্ৰতি দায়বদ্ধও নহ’ব।\nহয় , হ’ব তাইৰ এনে এখন সংসাৰ।\nদেউতাকৰ ফটোখনৰ সন্মুখত জ্বলি থকা চাকি গছিত আৰু অলপ তেল ঢালি অপৰাই দেউতাকৰ প্ৰিয় বৰগীতটো দুইহাত যোৰ কৰি গাবলৈ লাগিল … পাৱে পৰি হৰি ..\n← ইতিহাস সম্বন্ধে – প্ৰাঞ্জল শৰ্মা বশিষ্ঠ\nকামৰূপী লোকগীতত অসমীয়া সমাজ-জীৱন আৰু নাৰী – মিতালী বৰ্মন →\nসময় গতিশীল (ৰূপাংকৰ চৌধুৰী)\nৰৰ সন্দৰ গল্প


ডাবল ইনকামৰ অংক – দীপাংকৰ চৌধুৰী – ফটাঢোল\nOctober 3, 2019 ফটা প্ৰেম\t7 Comments\nডাবল ইনকামৰ অংক – দীপাংকৰ চৌধুৰী\n“কোনে জানে তোমাৰ সপোন হ’বনে পূৰণ\nআকাশতে থকাজনে লিখে কপালৰ লিখন।”\nএৰা নাজানে বুইছেনে কোনেও নাজানে, কেতিয়া কাৰ সপোন ক’ত কেনেকৈ পূৰণ হয়। আশাত বন্দী আমিবোৰে মানে মোৰ নিচিনা বৰলাবোৰে বিয়া পাতিবলৈ ছোৱালী এজনী বিচাৰি নেটৱৰ্ক মিলাই থাকোঁ। বিয়া ঘৰ, ফাংছন আদিৰ বাহিৰেও ফেচবুকো সাৰি নাযায়। বাকী নৰ’লগৈ SSA ৰ প্ৰশিক্ষণো। এই প্ৰশিক্ষণসমূহ বৰিং যদিও আমাৰ লগৰ বৰলা মাষ্টৰ কেইটাৰ তাতো আশাৰ চাকি এগছি ধিমিকধামাককৈ জ্বলি থাকে। পাই যাম নেকি চকুৱে বিচাৰি ফুৰা সেই বিশেষগৰাকী। সেইবাবে প্ৰশিক্ষণ বুলি ক’লেই আমাৰ গা সাতখন আঠখন কৰে৷ বৰলাৰ জীৱনত কিবাকৈ চমৎকাৰ হৈ কিজানিবা কিবা এটা গতি লাগেই। এনেতে জ্ঞানোদয়ৰ তৰফৰ পৰা চাৰিদিনীয়া প্ৰশিক্ষণ এটা আহিল।ভাবিয়েই মনত আশাৰ পদুম ফুলি উঠিল। ভাল লাগে দিয়কচোন নতুন লগবোৰৰ লগত চিনাকী হৈয়ো।\nচিংগল মানুহ ডাবল হোৱাৰ আশা এটা য’তেই দেখো ত’তেই বৰশীটো পেলাওঁ, কিজানিবা লাগেই এজনী চেনীপুঠি। মোৰ বাবে কেৱল মোৰ চেনীপুঠিজনী।\nঅৱশেষত আহিল প্ৰথম দিনটো। মোৰ সাজোন কাচোন দেখি মায়ে বোলে- হেৰৌ এই গেলা বৰষুণ বতৰত ইমান ভাল কাপোৰ কিয় পিন্ধিব লাগে। ট্ৰেনিঙতহে যাবি, ছোৱালী চাবলৈ নাযাব নহয়!\nল’ৰা হ’লো বুলিয়েনো সবসময়তে জধলা মধলা এটা হৈ যাব পাৰিনে! মায়ে কি বুজিব ছোৱালী আজিকালি যা‌ওঁ বুলি চাবলৈ যাব নোৱাৰি নহয়, এনেকৈয়ে সকলো সময়তে গৱেষণা কৰিহে আগবাঢ়িব পাৰি। এনেও ফাষ্ট ইম্প্ৰেচনটো সকলোৰে বাবে ইম্পৰটেণ্ট।\nসময়তকৈ আগতেই উপস্থিত অমুকা।লাহে লাহে লগৰবোৰ আৰু অন্যান্য ছাৰ বাইদেউ সকলো আহিল। কিন্তু মোৰ চকুদুটাই যিটো বিচাৰি আছিল সেইটোহে নেদেখিলে। চকু কেইটাই তাইক বিচাৰি ফুৰিছে। হতাশ হ’লো‍ঁ মিছাতে ভাল চোলাটো নষ্ট কৰিলোঁ বৰষুণত তিতি। নাই যে নাই এজনীও ছোৱালী মাষ্টৰণী প্ৰশিক্ষণটোত আহিবলৈ নাইনে!\nনাই লাহে লাহে পাম যোৱা বেলুনটোৰ নিচিনা হৈ পৰিলোঁ। লেউ সেউ হৈ লগৰকেইটাৰ লগত বহিলোঁ।\nআৰম্ভ হল বৰিং প্ৰশিক্ষণ। ১০মিনিট মান যোৱাৰ পিছতেই পিছপিনৰ পৰাই শুনা গ’ল, “এক্সকিউচ মি ছাৰ, সোমাব পাৰোঁনে?” উফ কি কণ্ঠস্বৰ..” লগে লগে চাটকৈ উভতি চাই দেখিলোঁ বৰষুণত তিতি বুৰি এজনী ছোৱালী আহিছে। পোনপ্ৰথমেই সেওঁতাত চকু দিলোঁ। নাই তাই সেন্দুৰ নাই লোৱা। আস্ পাই গ’লোঁ। ভাল লাগে দিয়কচোন। এইযে অনলাইন শ্বপিঙত সকলো বস্তু ল’ব নোৱাৰিলেও চাইযে ভাল লাগে, তেনেকুৱা কথা। মোৰ বাবে হ‌ওক নহ‌ওক কুৰ্টিটো, শাৰীখন, চাৰ্টটো, ঘড়ীটো ভাল লাগিছে বুলি কোৱাৰ দৰে কথা। সোমায়েই আমাৰ ওচৰত খালী হৈ থকা আসনতে বহি ল’লে। পাম যোৱা বেলুন পুনৰ ফুলি আহিল। কাউণ্ট ডাউন ষ্টাৰ্ট হৈ গ’ল একদম। লগৰ কেইটায়ো কমেণ্ট পাছ কৰি আছিল- “ঐ তামাম বে.. ট্ৰাই মাৰ না..বেছ মিলিব।” ময়ো ভাবিলোঁ, ইমান ধুনীয়া চান্স, এৰি দিব নোৱাৰি, তাতেই ডাবল ডাবল ইনকাম হ’ব ভৱিষ্যতে। তাইৰ ঘৰ বা ক’ত? ভাড়াঘৰত থাকে নেকি? তাইৰ আকৌ বয়ফ্ৰেণ্ড আছে নেকি? উস্ কিছুমান কথা ভাবি ভাল নালাগে। মনতে ভাবিলোঁ নাই তাইৰ বয়ফেণ্ড নাই।\nতাইক ইম্প্ৰেছ কৰিব লাগিব। ভবা মতেই কাম। প্ৰশিক্ষণত খুৱ এক্টিভ হ’ব ধৰিলোঁ। কেৱল ইমপ্ৰেচন বঢ়াব লাগে। এটা সময়ত ভবাৰ দৰেই পপুলাৰেটি বাঢ়ি আহিল। লাহে লাহে আমাৰ মাজত চকুৰ কানেকচন চলিব ধৰিলে। ফিলিং একদম কিবাকিবি লাগি আছিল। কপাল ইমানেই ভাল আছিল গ্ৰুপ একটিভিটীতো আমি একেলগে পৰিলোঁ। লাহে লাগে আমাৰ মাজত কথা বতৰা ষ্টাৰ্ট হৈ গ’ল। লগৰ কেইটাই আমাক দেখি মাজে মাজে কমেণ্ট পাছ কৰি আছিল। চিনাকি পৰ্বৰ লগতে সুযোগ বুজি মোবাইলৰ ন‌ম্বৰটো লৈ ল’লোঁ।\nপ্ৰথম দিনটো আশা কৰাতকৈ বহুত বেছি ভালদৰেই পাৰ কৰিলোঁ। ঘৰলৈ আহিয়েই ব্যস্ত হৈ গ’লোঁ হোৱাট্চ এপত। সেইফালৰ পৰাও ফুল ৰেচপঞ্চ আহি আছিল। এনেদৰেই মোৰ অপাৰেচন চলাই গ’লোঁ। পিছৰ দুদিনৰ প্ৰশিক্ষণৰ মজাই বেলেগ আছিল। বেলেগ এখন জগতত সোমাই গৈছিলোঁ। অপেন লাইন মাৰিব লৈছিলোঁ। মাথো সুযোগ বিচাৰি আছিলোঁ মনৰ কথা ক’বলৈ।\nএনেদৰে নোকোৱাকৈ তিনিটা দিন পাৰ হৈ গৈছিল।চতুৰ্থ দিনা ঘৰৰ পৰাই ভাৱি গৈছোঁ আজি ক’ব‌ই লাগিব মনৰ কথা। ক’বতো নোৱাৰি কোনে থপিয়াই লৈ যায়। কিবা বোলেনে “পাবা চৰাই ভাঙিবা পাখি, পাখি নাভাঙিলেই যাব উৰি।” এই বুলি উপস্থিত হৈছিলোঁ প্ৰশিক্ষণত। বাইক ষ্টেণ্ড কৰি থাকোঁতেই তাই ওচৰলৈ আহিল আৰু ক’লে, “ঐ কথা এটা আছে মোৰ তোমাক ক’বলগা, শেষত লগ কৰিবা দেই”। মই-“কি শুনিছো ঐ, দিন মুকলি হ’ব যেন পাও”(মনতে ভাবিলোঁ)। অ’কে বুলি কৈ দুয়োটা ৰূমত সোমাই গ’লোঁ।প্ৰশিক্ষণত সমল ব্যক্তিয়ে কি কৈ আছিল গম পোৱা নাছিলোঁ। মাত্ৰ সেই সময়খিনিলৈ অধীৰ অপেক্ষা কৰি আছিলোঁ। বুকুৰ ধপধপনি বাঢ়ি আহিছিল। কি ক’ব পাৰে তাই। ভাবি থাকোঁতেই শেষ হ’ল প্ৰশিক্ষণ। সকলোকে মাত লগাই বাহিৰলৈ ওলাই আহি এঠাইত অকলে ৰৈ আছিলোঁ। ভাবিলোঁ, মই কষ্ট কৰিব‌ই লগা নহ’ল। অলপ পিছত দেখিলোঁ তাই হাঁহি হাঁহি মোৰ পিনে আগবাঢ়ি আহিছে। আহিয়েই বেগৰ পৰা কিবা এটা আগবঢ়াই দিছে আৰু কৈছে- “এইখন লোৱা, মোৰ বিয়াৰ কাৰ্ড। আহিব লাগিব কিন্তু। তোমাক লগ পাই বিৰাট ভাল লাগিল। এনজয় কৰিলোঁ এইকেইদিন। অল দা বেষ্ট ফ’ৰ দি নেক্চট ট্ৰেইনিঙ।”… মই তাতেই ফিউজ।\nতথাপি নিজকে চম্ভালি লৈ ক’লোঁ, “অহ হয় নেকি! বৰ ভাল কথা দেই!”..কথাষাৰ ক’বলৈ কষ্ট হৈছিল। কিবাকৈহে ঘৰটো ল’লোঁ। আশাত সদায় এনেকৈয়ে উতলা গৰমপানী কিয় পৰে বাৰু মোৰ! তথাপি মোৰ আশাবাদী মনটোৱে ভাবিলে, “বিয়ালৈ যাব লাগিব! হয়তো তাইৰ কোনোবা বান্ধৱীও মোৰ লগত পতি যাব পাৰে।” কেইদিনমান বৈদ্য অশান্তিত পাৰ কৰিছিলোঁ সময়বোৰ।\n« কাৰ্টুন – ৰঞ্জু পাটৰ\nফটিকাৰ ফটা ঢৌ সোমৰসে চৌ চৌ – ধনজিত বৰুৱা »\nহাঃ হাঃ …… নিজৰ প্ৰশিক্ষণ লোৱা দিনলৈ মনত পৰি গ’ল।😊\nVal lagil dei porhi…👍👍👍\nবঢ়িয়া দিপ।আগলৈ আৰু ট্ৰাই কৰি থাকা।বৰশীত তোমাৰ সপোনৰ চেনীপুঠি জনী উঠিবই।\nসকলোকে ধন্যবাদ দেই\nAll the best for next ….😉😂😃😂\nমোৰ ওচৰত বহুতো আহি আৰু চিনাকি ও আছে বহুতো মাষ্টৰনী বাইদেউ সদায় আহিয়েই থাকে বিভিন্ন লিভ লবলৈ তুমি আহিবা এটা যোগাৰ কৰি দিম৷ মেটাৰনিটী লিভ লোৱা বোৰক বাদ দি😊


Cabinet Decisions: দেশীয় সুৰাৰ অৱকাৰী শুল্ক হ্ৰাস কৰাৰ সিদ্ধান্ত, কৃষিখণ্ডৰ বাবে বিশেষ পদক্ষেপ লোৱাৰ দিশে অসম চৰকাৰ– News18 assam\nCabinet Decisions: দেশীয় সুৰাৰ অৱকাৰী শুল্ক হ্ৰাস কৰাৰ সিদ্ধান্ত, কৃষিখণ্ডৰ বাবে বিশেষ পদক্ষেপ লোৱাৰ দিশে অসম চৰকাৰ\nশক্তি-শিক্ষা-আৱকাৰী বিভাগতত কি কি কৰিব চৰকাৰে?\nLast Updated : September 25, 2021, 12:38 IST\nশুকুৰবাৰে কইনাধৰাত মুখ্যমন্ত্ৰী ড° হিমন্ত বিশ্ব শৰ্মাৰ সভাপতিত্বত অনুষ্ঠিত হয় সাপ্তাহিক কেবিনেট বৈঠক ৷ এই বৈঠকত কেবিনেট মন্ত্ৰীসকলৰ উপস্থিতিত বহু কেইটা গুৰুত্বপূৰ্ণ সিদ্ধান্ত গ্ৰহণ কৰা হয় । কেবিনেটত গ্ৰহণ কৰা সিদ্ধান্তসমূহ জনতা ভৱনত আয়োজিত এক সংবাদমেলত সদৰি কৰে কেবিনেট মুখপাত্ৰ মন্ত্ৰী পীয়ুষ হাজৰিকাই ৷\nকেবিনেটত গ্ৰহণ কৰা গুৰুত্বপূৰ্ণ সিদ্ধান্ত সমূহ হ'ল ক্ৰমে :-\n১) অসমৰ ৰাইজৰ বিদ্যুতৰ নাটনি আৰু কম ভল্টেজৰ সমস্যা সমাধানৰ বাবে অসম চৰকাৰে অতি সোনকালে ১৯৬টা নতুন চাব-ষ্টেচনৰ নিৰ্মাণ কৰিব ৷ ২৬০৫ কিলোমিটাৰ দৈঘ্যৰ ৩৩ কে.ভি.ৰ আৰু ৩০১৮ কিলোমিটাৰ দৈঘ্যৰ ১১ কে.ভি.ৰ বৈদ্যুতিক সংযোগৰ কাম নতুনকৈ কৰা হ'ব। ইয়াৰ লগতে ২৬৭৪ টা নতুন উচ্চ ক্ষমতা সম্পন্ন ট্ৰেন্সফাৰ্মাৰ সংযোগ কৰা আৰু ১,৮৬,২৫৫ টা অত্যাধুনিক প্ৰি-পেইড স্মাৰ্ট মিটাৰ আৰু ৪০,০০০ নতুন ট্ৰেন্সফাৰ্মাৰ মিটাৰ লগোৱাৰ সিদ্ধান্ত গ্ৰহণ কৰা হয় । এই কামখিনি সম্পন্ন কৰাৰ বাবে শক্তি বিভাগক ৩,২৮৪ কোটি টকাৰ প্ৰয়োজন হ'ব ।\n২) অৱকাৰী বিভাগক দিয়া কৰ ফাঁকি ৰোধ কৰিবৰ বাবে কেবিনেটে কেইবাটাও গুৰুত্বপূৰ্ণ সিদ্ধান্ত গ্ৰহণ কৰে । ইয়াৰ ভিতৰত আছেঃ\n(ক) এতিয়াৰে পৰা কাষৰীয়া ৰাজ্য, বিশেষকৈ অৰুণাচল প্ৰদেশৰ পৰা অসমলৈ আনি বিক্ৰী কৰা সুৰাৰ বাবে বিশেষ পৰিবহন অনুজ্ঞাপত্ৰ (Transit Pass)ৰ প্ৰয়োজন হ'ব ।\n(খ) অতি ক্ষতিকাৰক চুলাই মদৰ বিক্ৰী কম কৰিবৰ বাবে দেশীয় সুৰাৰ অৱকাৰী শুল্ক আধালৈকে কমাই দি, দেশীয় সুৰাৰ মূল্য কম কৰাৰ সিদ্ধান্ত গ্ৰহণ কৰা হয় ।\n(৩) অসমৰ প্ৰথম গৰাকী মুখ্যমন্ত্ৰী (তেতিয়াৰ প্ৰধানমন্ত্ৰী) গোপীনাথ বৰদলৈৰ নামত অসম চৰকাৰে অনিয়মিতভাৱে প্ৰদান কৰা লোকপ্ৰিয় গোপীনাথ বৰদলৈ বঁটা ২০২১ বৰ্ষৰ পৰা প্ৰত্যেক দুই বছৰৰ মূৰে মূৰে প্ৰদান কৰাৰ আৰু আগৰ দুই লাখ টকাৰ মাননীৰ ঠাইত এতিয়াৰে পৰা পাঁচ লাখ টকালৈ বৃদ্ধি কৰাৰ সিদ্ধান্ত গ্ৰহণ কৰা হৈছে । এই বঁটা সমগ্ৰ ভাৰতৰ কোনো বিশেষ ব্যক্তি বা সংস্থাক প্ৰদান কৰা হ'ব । এই বৰ্ষৰ বঁটা আগন্তুক ৩ অক্টোবৰ তাৰিখে দেশৰ উপ ৰাষ্ট্ৰপতি এম. ভেংকায়া নাইডুয়ে প্ৰদান কৰিব। ইয়াৰ লগতে শ্ৰীমন্ত শংকৰদেৱ বঁটাৰো আৰ্থিক মাননি পৰৱৰ্তী সময়ত বৃদ্ধি কৰাৰ সিদ্ধান্ত শুকুৰবাৰৰ কেবিনেটে গ্ৰহণ কৰে।\n(৪) কৃষি প্ৰধান ৰাজ্য অসমৰ অতিশয় গুৰুত্বপূৰ্ণ বিভাগ কৃষি বিভাগৰ সম্প্ৰসাৰণ আৰু সৱলীকৰণৰ বাবে শুকুৰবাৰৰ কেবিনেটত প্ৰতিখন জিলাতে একোজনকৈ প্ৰগ্ৰেম অফিচাৰ (Agri B.Sc), এজন একাউণ্ট অফিচাৰ আৰু এজন মিডিয়া বিশেষজ্ঞ নিয়োগ কৰাৰ সিদ্ধান্ত গ্ৰহণ কৰে।\n(৫) অসম চৰকাৰৰ অধীনৰ আদৰ্শ বিদ্যালয়সমূহক পৰিচালিত কৰিবলৈ এক আদৰ্শ বিদ্যালয় সংগঠন খোলাৰ সিদ্ধান্ত গ্ৰহণ কৰা হয়। লগতে অসমৰ ১২৬টা সমষ্টিত অতি কমেও এখনকৈ আদৰ্শ বিদ্যালয়ৰৰ স্থাপনৰ সিদ্ধান্ত গ্ৰহণ কৰা হয় ।\n(৬) অসমত বা অসমৰ বাহিৰত থকা সামৰিক বা অৰ্ধসামৰিক অসমৰ লোক অথবা অসম আৰক্ষীৰ কোনো বিষয়া, জোৱান, গৃহৰক্ষী বাহিনীৰ জোৱান বা গাঁওৰক্ষী বাহিনীৰ ব্যক্তি কৰ্তব্য সম্পন্ন কৰা অৱস্থাত মৃত্যু হয়, তেখেত সকলৰ পৰিয়াললৈ ৫০ লাখকৈ আৰ্থিক সাহাৰ্য্য আগবঢ়োৱা সিদ্ধান্ত ড° হিমন্ত বিশ্ব শৰ্মাৰ কেবিনেটে গ্ৰহণ কৰে ।\n(৭) অসম চাহ নিগমৰ অধীনস্থ চাহ বাগিচা সমূহৰ বনুৱা সকললৈ আগন্তুক দুৰ্গা পূজাৰ উপলক্ষে ২৪ কোটি টকা ব্যয়েৰে ২০ শতাংশকৈ বোনাচ প্ৰদান কৰাৰ সিদ্ধান্ত গ্ৰহণ কৰা হয় ।\n(৮) অসমৰ গাঁও পঞ্চায়ত, আঞ্চলিক পঞ্চায়ত, জিলা পৰিষদ আৰু ৱাৰ্ড সদস্য সকলৰ বৰ্তমানলৈকে পাব লগীয়া পৰিতোষিক ৬৬.৩৪ কোটি টকা মঞ্জুৰী দিয়ে অসম চৰকাৰে ।\n(৯) অসমৰ বিভিন্ন ক্ষেত্ৰত পাৰদৰ্শিতা প্ৰদৰ্শন কৰা লোক সকলক প্ৰদান কৰিবলৈ সিদ্ধান্ত গ্ৰহণ কৰা অসম ৰত্ন, অসম বিভূষণ আৰু অসম ভূষণ সন্মানৰ নাম সলনি কৰি অসম বৈভৱ, অসম সৌৰভ আৰু অসম গৌৰৱ নামেৰে নামকৰণ কৰাৰ সিদ্ধান্ত গ্ৰহণ কৰা হয়।\n(১০) ৰাজ্যবাসীক মাটি বাৰী সংক্ৰান্তীয় দীৰ্ঘদিনীয়া সমস্যাৰ পৰা মুক্তি দিয়াৰ স্বাৰ্থত ২০৯.৮৪ কোটি টকা ব্যয়েৰে মিছন বসুন্ধৰা অভিলাসী পদক্ষেপ গ্ৰহণ কৰাৰ সিদ্ধান্ত লোৱা হয়। এই বিষয়ে অহা ২ অক্টোবৰত মুখ্যমন্ত্ৰী ড° হিমন্ত বিশ্ব শৰ্মাই সবিশেষ ঘোষণা কৰিব ।\nFirst published: September 25, 2021, 12:35 IST


সুনীল ছেট্টীৰ বাসভৱন ছীল কৰিলে বিএমচি-এ - Prag News\nHomeৰাষ্ট্ৰীয়সুনীল ছেট্টীৰ বাসভৱন ছীল কৰিলে বিএমচি-এ\nসুনীল ছেট্টীৰ বাসভৱন ছীল কৰিলে বিএমচি-এ\nমুম্বাই : প্ৰখ্যাত অভিনেতা সুনীল ছেট্টীৰ বাসভৱন ছীল। বৃহন মুম্বাই মিউনিচিপাল কৰ্প’ৰেচনে ছীল কৰিলে প্ৰখ্যাত অভিনেতাগৰাকীৰ মুম্বাইৰ বাসভৱন। ক’ভিড সংক্ৰমণৰ তীব্ৰ ৰূপ নিয়ন্ত্ৰণৰ স্বাৰ্থতে মিউনিচিপাল কৰ্প’ৰেচন ছীল কৰি দিয়ে সুনীলে বাস কৰা অট্টালিকা।\nদক্ষিণ মুম্বাইৰ এল্টামাউণ্ট ৰোডত থকা ‘পৃথিৱী এপাৰ্টমেণ্ট’ নামৰ অট্টালিকাটোত থাকে তাৰকাগৰাকী। অট্টালিকাটোত কৰ’না সংক্ৰমণৰ ৫টাকৈ ঘটনা চিনাক্ত হোৱাৰ পাছত মিউনিচিপাল কৰ্প’ৰেচনে শনিবাৰে অট্টালিকাটো ছীল কৰি দিয়ে।\nসুনীল ছেট্টীয়ে তেওঁৰ পৰিয়ালৰ সৈতে অট্টালিকাটোৰ অষ্টাদশ মহলাত বাস কৰে। তেওঁ তথা তেওঁৰ পৰিয়াল নিৰাপদে থকা বুলিও বিএমচিৰ এগৰাকী বিষয়াই প্ৰকাশ কৰিছে।\nPrevious articleৰাজনীতি কৰা নহ’ল ৰজনীকান্তৰ! কিহৰ বাবে থমকিল থালাইৱা?\nNext article‘টাইগাৰ-৩’ ৰ বাবে সাজু ‘ছিৰিয়েল কিলাৰ’ ইমৰান হাছমি


Voltanec Sp in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Voltanec Sp ar byavahar, ppali, parshwakriya, upkaar, kriya-pratikriya aaru satarkatabani\nVoltanec SP Tablet की जगह आप डॉक्टर द्वारा सुझाई इन दवाओं का भी उपयोग कर सकते हैं (एक ही साल्ट पर आधारित):\nVoltanec Sp ৰ মূল্য আৰু পেকৰ চাইজ - Voltanec Sp Price and Pack Size in Assamese - Voltanec Sp ar mulya aaru pakor size\nVoltanec Sp ৰ লাভ আৰু ব্যৱহাৰসমূহ- Voltanec SP Benefits & Uses in Assamese- Voltanec Sp ar laabh aaru byavaharsamuh\nVoltanec Sp ৰ পালি আৰু সেয়া কেনেদৰে ল'ব- Voltanec SP Dosage & How to Take in Assamese - Voltanec Sp ar paali aaru xeya kenedore lobo\nVoltanec Sp ৰ পাৰ্শ্চক্ৰিয়াসমূহ- Voltanec SP Side Effects in Assamese- Voltanec Sp ar parshwakriyasamuh\nVoltanec Sp সংক্ৰান্ত সতৰ্কতাবাণীসমূহ- Voltanec SP Related Warnings in Assamese- Voltanec Sp xonkranta xatarkatabanisamuh\nঅইন দৰৱৰ সৈতে Voltanec Spৰ গুৰুতৰ ক্ৰিয়া-প্ৰতিক্ৰিয়া- Severe Interaction of Voltanec SP with Other Drugs in Assamese- Oinor xoite Voltanec Sp ar gurutor kriya-pratikriya\nVoltanec Sp মতভেদসমূহ- Voltanec SP Contraindications in Assamese- Voltanec Sp nishedhsamuh\nVoltanec Sp ৰ বিষয়ে সততে সোধা প্ৰশ্নসমূহ- Frequently asked Questions about Voltanec SP in Assamese- Voltanec Sp ar bikhoye satate xodha prashnasamuh\nখাদ্য আৰু মদৰ সৈতে Voltanec Sp ক্ৰিয়া-প্ৰতিক্ৰিয়া- Voltanec SP Interactions with Food and Alcohol in Assamese- khadya aaru modor xoite Voltanec Sp kriya-pratikriya\nVoltanec Sp ৰ লাভ আৰু ব্যৱহাৰসমূহ - Voltanec SP Benefits & Uses in Assamese - Voltanec Sp ar laabh aaru byavaharsamuh\nVoltanec Sp তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVoltanec Sp ৰ পালি আৰু সেয়া কেনেদৰে ল'ব - Voltanec SP Dosage & How to Take in Assamese - Voltanec Sp ar paali aaru xeya kenedore lobo\nVoltanec Sp-ৰ উপাদানসমূহ - Voltanec SP Active Ingredients in Assamese - Voltanec Sp-ar upadaansamuh\nVoltanec Sp ৰ পাৰ্শ্চক্ৰিয়াসমূহ - Voltanec SP Side Effects in Assamese - Voltanec Sp ar parshwakriyasamuh\nগৱেষণাৰ ভিত্তিত, Voltanec Sp ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVoltanec Sp সংক্ৰান্ত সতৰ্কতাবাণীসমূহ - Voltanec SP Related Warnings in Assamese - Voltanec Sp xonkranta xatarkatabanisamuh\nVoltanec Sp-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nVoltanec Sp এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Voltanec Sp খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nVoltanec Sp-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Voltanec Sp ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Voltanec Sp গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Voltanec Sp কি প্ৰভাৱ দেখা গৈছে?\nVoltanec Spৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Voltanec Sp কি প্ৰভাৱ দেখা গৈছে?\nVoltanec Spৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Voltanec Sp ৰ কি প্ৰভাৱ দেখা গৈছে?\nVoltanec Spৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Voltanec Spৰ গুৰুতৰ ক্ৰিয়া-প্ৰতিক্ৰিয়া - Severe Interaction of Voltanec SP with Other Drugs in Assamese - Oinor xoite Voltanec Sp ar gurutor kriya-pratikriya\nVoltanec Sp তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVoltanec Sp মতভেদসমূহ - Voltanec SP Contraindications in Assamese - Voltanec Sp nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Voltanec Sp লোৱা অনুচিত যাতে -\nVoltanec Sp ৰ বিষয়ে সততে সোধা প্ৰশ্নসমূহ - Frequently asked Questions about Voltanec SP in Assamese - Voltanec Sp ar bikhoye satate xodha prashnasamuh\nএই Voltanec Sp-এ অভ্য়াস বা নিচাৰ সৃষ্টি কৰে নেকি?\nনহয়, আপনি Voltanec Spৰ প্ৰতি আসক্ত নহয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Voltanec Sp লোৱাৰ পিছত ই আপোনাৰ টোপনি ভাৱ নানে।\nহয়, কিন্তু ডাক্তৰৰ পৰামৰ্শ মতেহে Voltanec Sp লওক।\nনহয়, মানসিক ৰোগৰ চিকিত্সাৰ ক্ষেত্ৰত Voltanec Sp ব্যৱহৃত নহয়।\nখাদ্য আৰু মদৰ সৈতে Voltanec Sp ক্ৰিয়া-প্ৰতিক্ৰিয়া - Voltanec SP Interactions with Food and Alcohol in Assamese - khadya aaru modor xoite Voltanec Sp kriya-pratikriya\nখাদ্য আৰু Voltanec Spৰ ক্ৰিয়া-প্ৰতিক্ৰিয়া\nVoltanec Spৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Voltanec Spৰ মাজৰ প্ৰতিক্ৰিয়া\nVoltanec Sp আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nVoltanec Sp ৰ অনুকল্প - Substitutes for Voltanec SP in Assamese\nআপুনি বা আপোনাৰ পৰিয়ালৰ কোনোবাই Voltanec Sp লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Voltanec Sp ব্যৱহাৰ কৰিছিল নেকি?\nআপুনি কিমান পৰিমাণে Voltanec Sp সেৱন কৰিছিল?\nআপুনি Voltanec Sp ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Voltanec Sp সেৱন কৰে?


এগৰাকী মহিলা ড্ৰাইভাৰৰ ইতিবৃত্ত - উৎপলা কৌৰ - সাহিত্য ডট অৰ্গ\nসৰুৰে পৰা বৰ ইচ্ছা আছিল গাড়ী এখন চলাবলৈ শিকিম৷ ষ্টাইল কৰি ক’লা ছান গ্লাছ পিন্ধি ৰাস্তাৰে গহীন হৈ চলাই যাম৷ সৰুতে চিনেমাবোৰত দেখা নায়িকাবোৰ যেনে পাৰবীন বাবী, জিন্নত আমন, হেমা মালিনী আদিক গাড়ী চলাই য়োৱা দেখি এই ইচ্ছা পুহি ৰাখিছিলো৷ তেতিয়া বৃহস্পতিবাৰ আৰু দেওবাৰে দিয়া চিনেমাবোৰত নায়িকাই গাড়ী চলোৱা দৃশ্যবোৰ য়েতিয়া দেখুৱাই মনুহঁতে, মানে আমাৰ গৰখীয়াটো আৰু লগৰবোৰে কৈছিল, “ইহ! ক’ত চলাব? এনেই বহি ষ্টিয়েৰিঙত ধৰি আছে৷ যেতিয়া গাড়ীখন নায়িকাৰে সৈতে দেখুৱাই সিহঁতে চিঞৰে, “ই..চা চা কেমেৰাৰ বাহাদুৰি৷ মাইকী মানুহে গাড়ী চলোৱা দেখুৱাইছে৷ একদম তাই চলোৱাৰ দৰে লাগিছে ভাই৷“ মুঠতে ছোৱালী, মহিলাই গাড়ী চলাব নোৱাৰে৷ এইটো এটা গছত গৰু উঠাৰ দৰে কথা৷ লাগিলে তাই বলীউডৰ নায়িকাই নহওক কিয়!\nসৰুতে ভাবিছিলো যদিও ডাঙৰ হৈ অহাৰ পাছত দিনে দিনে ৰাস্তাত বাঢ়ি অহা গাড়ীৰ সংখ্যা দেখি ভয় এটা সোমালে মনত৷ বিশেষকৈ গুৱাহাটীত পিলিঙা ল’ৰাই চলোৱা প্ৰকাণ্ড চিটি বাছবোৰৰ কাষে কাষে কেনেকৈ নিজে গাড়ীখন চলাই যাম ভাবিয়েই পেটতে হাত-ভৰি লুকাল৷ তেনেকৈয়ে চলি আছিল৷ বাছে অটোৱে জীৱনটো টানি লৈ ফুৰিছিলোঁ৷ এবাৰ সৰুজনী ছোৱালীৰ জ্বৰ-বমি হ’ল৷ বহাগৰ বিহুৰ বতৰ৷ গুৱাহাটীৰ ৰাস্তাবোৰত ’প্ৰি-বিহু’ ট্ৰেফিক জামবোৰ আৰম্ভ হৈছেহে৷ অ’টো এখন লৈ ছয়মাইলৰ তাইক সৰুৰে পৰা দেখুৱাই থকা ডাক্টৰজনৰ ওচৰলৈ গ’লোঁ৷ কৈছো নহয়, বিহুৰ বতৰ তাতে আকৌ অন্য ঠাইত অচিনাকি অটোৱালাই পালে ভাৰাৰ নামত মোটামোটি ডিঙিটো কাটিয়েই দিয়ে৷ সেয়ে ঘৰৰ ওচৰৰ পৰা লৈ যোৱা অটোখনকে ৰখাই থলোঁ৷ ডাক্টৰজন আমাৰ পুৰণা বন্ধু৷ ৰোগী বহুত৷ কিছুমান পানী কেঁচুৱা, অহৰহ টেৱাঁ টেঁৱা সুৰেৰে সমবেত সংগীত গাই আছে৷ লগত অহা অভিভাৱক সদৃশ মানুহবোৰে পাল পাতি লৈ লৈ নিচুকাব বৃথা চেষ্টা কৰি আছে৷ সেয়ে সোনকালে আমাক ভিতৰলৈ মাতি নিয়াৰ পৰিবেশ নাছিল সেইদিনা৷ এনেও চিনাকি বুলি আগৰ পৰা ৰৈ থকা কণ কণসকলক বঞ্চিত কৰি দেৰিকৈ গৈ আগতে সোমাবলৈ ভাল নাপাওঁ মই৷ প্ৰায় ডেৰঘণ্টাৰ মূৰত ডাক্টৰক দেখুৱাই ওলাই আহি মোৰ ঘৰৰ সন্মুখত আটোৰ পৰা নামি কিমান দিম সুধিলো৷ অটোচালকে ক’লে বোলে বাইদেউ বেলেগৰ পৰা হাজাৰ টকা ললো হয়৷ আপোনাৰ পৰা কি ল’ম আৰু আঠশ টকা দিয়ক! চকু কপলাত উঠিছিল যদিও দিলোঁ, পুৰণা চিনাকি অটো এইখন৷ বিপদে-আপদে লাগে৷ তথাপি মনটো চেকচেকাই থাকিল বহু দিনলৈ৷ গাড়ী কিনাৰ আইদিয়াটোক মনৰ একোণত ভয়ৰ কম্বল জাপি শুই থকাৰ পৰা জগালোঁ৷ দুই এক বন্ধু বান্ধৱ আৰু পৰিয়ালৰ মানুহৰ আগত ইচ্ছাটো ব্যক্ত কৰিলোঁ৷ ক’ত অকণ সাহস-উৎসাহ দিব, সকলোৰে চকুত অবিশ্বাস আৰু ভয়হে দেখিলোঁ! “ইস! পাৰিবহে যেন!“ কোনো কোনোৱে আকৌ গাজা শুনাৰ দৰে শুনি হাঁহি উৰুৱাই দিলে কথাটো৷\n“কিয় নোৱাৰিম আকৌ? অমুকে চলাই, তমুকে চলাব পাৰিলে মই কিয় নোৱাৰিম আকৌ?“ এনেকৈ ক’লোঁ যদিও মানুহবোৰৰ কথা-বতৰা দেখি ইচ্ছাটো পুনৰ তাপ মাৰো মাৰো হ’ল৷ এদিন আদাবাৰীৰ কাষেৰে বাইদেউহঁতৰ লগত ক’ৰবাৰ পৰা আহোঁতে বাইদেউ আৰু ভাগিনটোক ক’লো বোলো ব’লচোন চেকেণ্ডহেণ্ড গাড়ী চাওঁ৷ সোমালোঁ তাত থকা প্ৰকাণ্ড গাড়ীৰ শ্ব’ৰূমটোত৷ আমাক দেখি কেইবাজনো ইউনিফৰ্ম পৰিহিত সুদৰ্শন ডেকা আগবাঢ়ি আহিল আৰু অত্যন্ত সন্মান-সহকাৰে আমাৰ লগত কথা পাতিবলৈ ধৰিলে৷ এপ্ৰ’ন পিন্ধা মহিলা এগৰাকীয়ে আইনাৰ গিলাছত প্ৰথমে পানী আৰু অলপ পাছত ধুনীয়া বগা কাপত কফি দি গ’ল৷ পানী আৰু কফি খাই উঠাৰ পাছত ডেকা এজনে শ্বো ৰূমৰ পিছফালৰ ডাঙৰ ঠাই এখনলৈ লৈ গ’ল৷ প্ৰকাণ্ড টিনৰ গুদামৰ নিচিনা ঘৰ এটাত শাৰী শাৰীকৈ পুৰণা মাৰুটি অল্ট’, পুৰণা মডেলৰ জেন, ৱাগন-আৰ, জেন এষ্টিলো আদি মডেলৰ গাড়ীবোৰ ৰাখি থোৱা আছে৷ কোনোবাখন দেখিবলৈ নতুনেই হৈ আছে কিন্তু দুবছৰত মাত্ৰ(!) চল্লিশ হেজাৰ কিলোমিটাৰ চলিছে৷ কোনোবাখন দহ-এঘাৰবছৰ পুৰণি৷ জেন এষ্টিলোখন দুইফালৰ পৰা তুলনামূলক ভাবে ভালেই আছিল৷ তিনিবছৰত মাত্ৰ পঁয়ত্ৰিশ হাজাৰ কিলোমিটাৰ চলিছে! আমাক দেখুৱাই থকা ল’ৰাজনে ক’লে ’এইখন টিপ টপ গাড়ী৷ কমফ’ৰ্টেবল আৰু ’লেডিজ’ৰ কাৰণে ’বেষ্ট’ গাড়ী আৰু আমি ল’লে বোলে দামটোও চাই-ছিতি দিব৷ কিন্তু সন্মুখৰ ভাগৰ ডিজাইনটো দেখিবলৈ ভাল নালাগিল৷ তথাপি ল’ৰাজনৰ ব্যৱহাৰত আৰু আদৰ-সাদৰত ’ফিদা’ হৈ গৈছিলোঁ৷ ’না’ ক’বলৈ বেয়া লাগি তেওঁৰ মন ৰাখিবলৈয়ে মোটামুটি কিনিম বুলি কথা দি গুচি আহিলোঁ৷\nকথাটো ঘৰৰ মানুহে আৰু বন্ধুগণে গম পোৱাৰ পাছত আকৌ এবাৰ হাহাকাৰ লাগিল৷ ’মাইকী’ মানুহজনী হৈ চেকেণ্ডহেণ্ড গাড়ী ল’বলৈ ওলাইছ? ক’ৰবাত ৰাতি-বিয়লি বেয়া হ’লে কি কৰিবি? কোনোৱে ক’লে বোলে ভালে থাকিলে গাড়ী বেচিব নে কোনোবাই? এক্সিডেণ্ট হৈ কোনোবা মৰিছে কিজানি সেইখনত৷ ’কুফা’ গাড়ী বুলি বেচি দিছে৷ কথাবোৰ অমূলক নহয়৷ এনেই মই ভূতলৈ ভয় নকৰোঁ৷ কিন্তু কোনোবা ঢুকালে কেইদিনমানলৈ অকলশৰে থকা অৱস্থাত সেই ’আত্মা’ বোলা বস্তুটোলৈ ভয় লাগে মোৰ৷\nসেইবোৰ কথা মই ভবাই নাছিলোঁ৷ গতিকে চেকেণ্ডহেণ্ড গাড়ী লোৱাৰ সিদ্ধান্ত ’কেঞ্চেল’ হ’ল৷ মুঙ্গেৰিলালৰ দৰে সেইকেদিন গুৱাহাটীৰ ৰাস্তাত গাড়ী চলাই ফুৰিছিলোঁ৷ মাহঁতৰ ঘৰলৈ গৈছিলোঁ৷ ঘৰৰ পৰা দুই কিলোমিটাৰ দূৰৰ সৰু টাউনখনত বজাৰ কৰি উইংগাৰ, অ’টোলৈ ৰৈ থকা ঘৰৰ কাষৰ খুৰা, পেহীহঁতক গাড়ীত বহুৱাই আনি তেওঁলোকৰ ঘৰৰ পদূলিত মিচিকিয়াই হাঁহি নমাই দিছিলোঁ, আশ্চৰ্যচকিত মুখেৰে তেওঁলোকে ’কেইদিন থাকিবি? ল’ৰা-ছোৱালী দুটা লৈ আমাৰ ফালে এপাক মাৰিবি’ জাতীয় কথাৰে বিদায় লৈ আছিল মোৰ পৰা৷ সেয়ে গাড়ী লোৱা সিদ্ধান্তটো এইবাৰ নাকচ কৰিবলৈ একেবাৰে ভাল নালাগিল৷ মনত বহি ল’লে সপোনবোৰে৷ গাড়ী চলোৱা মহিলাৰ সম্ভাৱ্য গ্লেমাৰে! সেয়ে এইবাৰ শ্ব’ৰূম কিছুমানলৈ গৈ নতুন গাড়ী চোৱা আৰম্ভ কৰিলোঁ৷\nগাড়ী ল’মেই বুলি শেষ সিদ্ধান্ত লোৱাৰ পাছত সকলো শুভাকাংক্ষীৰে চিন্তা এইবাৰ গাড়ীৰ নাকটো অৰ্থাৎ সন্মুখৰ অংশত গৈ থিতাপি ল’লেগৈ৷ মানে গাড়ীখনৰ সন্মুখৰ অংশ যদি ড্ৰাইভিং ছীটৰ পৰা ভালকৈ দেখা নাপাওঁ, তেনেহ’লে বৰ ’ৰিস্ক’ৰ কথা৷ কাৰণ পাৰ্কিং কৰিলে সন্মুখৰ গাড়ীত খুন্দা নমৰাকৈ কিমান দূৰত ৰাখিব লাগিব বা সন্মূখে ৰে চলি থকা গাড়ীখনৰ সৈতে কিমান ব্যৱধান ৰাখি চলাব লাগিব সেয়া বোলে ’আইডিয়া’ নাপাম৷ আকৌ কোনখনৰ ছীটবোৰ আৰামী, সেয়াও চাব লাগিব কাৰণ ’মাইকী’ মানুহ, কেতিয়াবা কঁকালৰ বিষ-চিষ হ’ব পাৰে৷ মোৰ বাজেটে ঢুকি পোৱা গাড়ীখন আকৌ চাপৰ (গুৱাহাটীত অলপ বৰষুণ দিলেই যি বান পানী হয়!) আৰু ’কমন’ মানে বেছিভাগ মোৰ সমান পইছা থকা মানুহৰ সেইখন গাড়ীয়েই আছে৷ মুঠতে ঢেৰ সমস্যা৷ শেষত গৈ এখন মোৰ পচণ্ড হ’ল৷ ওখ, মাটিৰ পৰাও আৰু হুডটোও ওখ৷ এচিও খুব ভাল, পটকৈ ঠাণ্ডা হয়৷ সৰু, য’তে ত’তে পাৰ্কিং কৰিব পাৰি৷ পাৱাৰ ষ্টিয়াৰিং৷ কোমলাংগী মানুহ অৰ্থাৎ মহিলাৰ কাৰণে ভাল কাৰণ ঘূৰাওঁতে পকাওঁতে বেছি জোৰ দিব নালাগে৷ দামটো সেই ’কমন’ আৰু চাপৰ গাড়ীখনতকৈ দামটো এক লাখমান বেছি৷ নতুন, চিকচিকিয়া গাড়ী দেখি বেংকৰ একাউণ্টটোৰ কথা পাহৰি থাকিলো সাময়িকভাবে আৰু সকলোৰে উপদেশ অমান্য কৰি সেইখনকে বুক কৰি থৈ আহিলোঁ৷ গাড়ী আহি পাওঁতে এসপ্তাহমান লাগিব বুলি ক’লে, মানে ’অলৰেডী’ আহিয়েই আছে৷ গতিকে সোনকালে বুকিং নকৰিলে নাপাবও পাৰোঁ বোলে, বেলেগ কাষ্টমাৰে খবৰ লৈ আছে৷\nবুক কৰাৰ পাছতহে আচল কথাটো ভৱা হ’ল মানে গাড়ীখনতো মই চলাবলৈ শিকিব লাগিব৷ নহ’লে কোনে চলাব? ড্ৰাইভাৰ ৰাখিলে কেৰেলাতকৈ গুটি দীঘল হ’ব৷ অসমৰ আটাইতকৈ আগশাৰীৰ মহিলা প্ৰশিক্ষকগৰাকীৰ লগত গাড়ী শিকাটো ঠিক হ’ল৷ গাড়ীৰ এ, বি, চি শিকিলোঁ৷ এ মানে এক্সিলেটৰ, বি মানে ব্ৰেক আৰু চি মানে ক্লাটচ্৷ ভিৰ থকা মূল ৰাস্তাবোৰত দিনে এঘণ্টাকৈ তেওঁৰ তত্ত্বাৱধানত গাড়ী চলালোঁ৷ ছয় দিনমানতে পৰা হলোঁ৷ তেওঁৰ তাত শিকাতো খৰচী কাৰবাৰ৷ ইতিমধ্যে বেংকৰ একাউণ্টটো গাড়ী কিনাৰ বাবে জামৰি পৰিছিল মোৰ৷ ছয়দিনৰ পাছত তেওঁক এৰি দিলোঁ৷ কিন্তু অকলে ৰাস্তাত চলাবলৈ ভয় লাগে৷ তাতে ’নতুন গাড়ী’ বুলি কথাষাৰ মনত সোমাই আছে৷ ক’ৰবাত অকণমান আচোঁৰ খালেও কমখন দুখ লাগিব নে? এদিন ভয়ে ভয়ে গাড়ীখন ঘৰতে আগুওৱা-পিছোৱা কৰি চালোঁ৷ তেতিয়াহে আচল সমস্যাত পৰিলোঁ৷ হে হৰি! ছীটবোৰ ইমান দ! বহিলে মোৰ পাঁচ ফুট দুই ইঞ্চিয়া শৰীৰটো আধামান ছীটৰ ভিতৰত সোমাই যোৱা যেন লাগে৷ এইখন কিনাৰ আগতে ছীটত বহি চাওঁতেও কিয় এবাৰো কথাষাৰ ভাবি নাচালোঁ বুলি ধিক্কাৰ জন্মিল নিজৰ ওপৰত৷ হিচাপত খাই-চলি-খৰচ কৰি জমা কৰা পইছাকিটা এনেই গ’ল যেন লাগিল মোৰ! দুখে-শোকে কান্দি পেলালোঁ গাড়ীৰ ভিতৰতে৷ কন্দাৰ পাছত মগজটো অকণ ঠাণ্ডা হ’লতহে মূৰত খেলালে দুটা সৰু কুশ্বন তলত আৰু পিঠিৰ ফালে দি ল’লে সমস্যাটোৰ পৰা ৰক্ষা পাম বুলি৷\nএদিন দুদিনকৈ বহুদিন নিজৰ গাড়ীখনত হাত নিদিয়াকৈ পাৰ হ’ল মোৰ৷ কি হ’ব এনেকৈ? কিয় ললোঁ গাড়ীখন? কি হ’ব মোৰ এতিয়া?\nএদিন মৰসাহ কৰি ৰাতিপুৱাৰ ভাগত দেওবাৰ এটা চাই ওলাই গলোঁ৷ উজান বজাৰৰ পৰা নুনমাটি হৈ গীতানগৰেদি জুৰোডৰ বাইদেউৰ ঘৰ পালোগৈ৷ তাতে পুৱাৰ আহাৰ খাই তাৰ পৰা চান্দমাৰী হৈ ঘৰ সোমালোহি৷ কেইবা কিলোমিটাৰ একেলগে মুকলি ৰাস্তাত চলাই বেচ আত্মবিশ্বাস আহিল মোৰ৷ সেয়ে দিনটোৰ অইন সময়তো গাড়ী লৈ ওলাই যোৱা কৰিলোঁ৷ যোৱাত যাওঁ, কিন্তু ঘূৰি অহাৰ সময়তহে সমস্যাটো হ’ল৷ ইউ টাৰ্ণ লোৱাৰ সময়ত আকৌ হাত-ভৰিত কঁপনি উঠে৷ গাড়ীৰ ওচৰত ৰৈ থাকি অইন গাড়ী চলোৱা মানুহ বিচাৰি থাকোঁ, দেখিলে কাকূতি-মিনতি কৰোঁ৷ দাদা, গাড়ীখন ঘূৰাই দিয়কনা! কোনোৱে কিন্তু না নকলে দেই! ওলোটাই সহায় কৰিবলৈ পাই সাংঘাতিক দায়িত্বপূৰ্ণ কাম কৰিছে যেন ভাৱ এটা মুখত ফুটাই গাড়ীখন ৰাস্তাৰ পাৰ কৰাই দিয়ে৷ মই আগৰ সিটো ছীটত বহি লওঁ৷ আশ্চৰ্যপূৰ্ণ দৃষ্টিৰে মানুহজনক চাই থাকোঁ৷ ৰাস্তাৰ সিটো পাৰে মই নামি চকুত মোলৈ মৰম-চেনেহ লৈ থকা মানুহজনৰ পৰা ছাবিটো লওঁ, ধন্যবাদ দিওঁ আৰু ঘৰলৈ ওভটো৷ আগৰ পৰা গাড়ী, স্কুটাৰ চলাই ফুৰা ভণ্টি এজনীয়ে এদিন ক’লে বোলে আপুনি ভয় কৰা নেদেখুৱাব৷ গপচত লাহে লাহে গাড়ীৰ নাকটো আগবঢ়াই নি থাকিব, তেতিয়া সিফালৰ পৰা আহি থকা গাড়ীৰ বেগ এনেও কমিব৷ নহলে ড্ৰাইভিং ছীটত মহিলা দেখিলে ’নাৰ্ভাচ’ কৰাই দিবলৈ চান্স বিচাৰি থাকে ড্ৰাইভাৰবোৰে৷ হয়ো, বুদ্ধিটোৱে কাম দিলে৷\nভালকৈ চলাবলৈ পৰা হোৱাৰ পাছত কথাবোৰ বদলিল৷ মহিলা হোৱাৰ বাবে এইবাৰ সুবিধাই সুবিধা৷ তাকো নিজে নিবিচৰাকৈ৷ ক’ৰবাত পাৰ্ক কৰিবলৈ গাড়ী ৰখাম, ওচৰে-পাজৰে থকা পুৰুষ দুই-তিনিজন নিজে নিজে আগবাঢ়ি আহে আৰু হাতেৰে নিজৰ ফাললৈ গাড়ী আগুৱাই নিবলৈ ’ইছাৰা’ দিবলৈ আৰম্ভ কৰে৷ হাতৰ সৰু গাঁঠিৰ পৰা তলুৱাখন এক বিশেষ ভংগীমাত লৰচৰ কৰে, ঠিক বিহু নাচনীবোৰৰ নিচিনা৷ যেন তলুৱাৰে নিজৰ ফাললৈ বতাহ ঠেলি দি আছে৷ সেইবোৰৰ অৰ্থ হ’ল ’আৰু আগুৱাব পাৰিব, আহক আহকআহি থাকক৷’ যি বুজিলোঁ নিজৰ ঘৰত পানী এগিলাচো লৈ খাবলৈ বেয়া পোৱা মানুহে বাটৰ মহিলা ড্ৰাইভাৰক সহায় কৰিবলৈ সদা তৎপৰ হৈ থাকে৷\nৰাস্তাত আকৌ কেতিয়াবা বিচিত্ৰ অভিজ্ঞতা হয়৷ হৰ্ণ মাৰিলেও আগৰ ড্ৰাইভাৰবোৰে ইচ্ছা কৰিয়েই ৰাস্তা এৰি নিদিয়ে৷ নিজে পিছ পৰি মহিলাক আগুৱাই যাবলৈ দিবনে? তাৰ ভিতৰত বহু শিক্ষিত ভদ্ৰলোক যেন দেখা মানুহো থাকে! তেওঁলোকক কেনেবাকৈ পিছ পেলাই যাব পাৰিলে সমান্তৰাল হ’লে ঘোপা চাৱনি এটা দি যাওঁ বুলি ভাবিলেও ভুলতেও তেওঁলোকে আমাৰ মুখলৈ নাচায়৷ মুঠতে এনেকুৱা এটিট্যুড যে আমাক ৰাস্তাত গাড়ী চলোৱা চাই থাকি বৰ ডাঙৰ উপকাৰহে কৰিছে!\nযেতিয়া ক’ৰবাত এজাকমান মহিলা গোট খাওঁ তেতিয়া বহুতে সগৌৰেৱেৰে ঘোষণা কৰে, “তেওঁ হেনো গাড়ী চলাবলৈ শিকাৰ কোনো প্ৰয়োজন নাই৷ মানুহজনে ড্ৰাইভাৰ ৰাখি দিবলৈ সক্ষম৷ কি দৰকাৰ ইমান টেনচন ল’বলৈ?’ যিকি নহওক গাড়ীখন শিকাৰ পাছত বহু কাম সহজ হ’ল৷ গাঁৱৰ ঘৰলৈ গ’লে ইটো সিটোক উঠাই বজাৰলৈ নি বা বজাৰৰ পৰা ঘূৰাই ঘৰলৈ আনি অনাবিল আনন্দ পোৱা হলোঁ৷ এবাৰ নগাৱঁলৈ বিয়া এখন খাবলৈ যাওঁতে নিৰ্মিয়মান ফ’ৰ লেনৰ খেলিমেলিৰ বাবে ডাঙৰ দুৰ্ঘটনা এটাৰ পৰা কোনোমতে ৰক্ষা পৰিলোঁ৷ যাত্ৰীসকলৰ কাৰো একো নহ’ল যদিও গাড়ীখন সন্মুখৰ ফালে চেপেটা হোৱাত স্থানীয় থানাত জমা দি অন্য এখন বাহন ভাৰাত লৈ বিয়াঘৰ পালোগৈ৷ আমাতকৈ আগতে দুৰ্ঘটনাৰ খবৰ বিয়াঘৰ পাইছিলগৈ৷ গৈ পোৱাৰ লগে লগে সকলোৱে দুৰ্ঘটনাৰ কথা সুধিছে আমাক৷ তেনেতে মোক বৰ মৰম কৰা মাহী এগৰাকীয়ে উধাতু খাই আহি ক’লে বোলে তই মাইকী মানুহজনীয়ে অতখন গাড়ী অকলে চলাই আনিব লাগে নে? মই বোলো আগে পিছেও আহোঁতো! আজিহে! কৈছে হ’লেও আজিৰ পৰা নাহিবি কিন্তু৷ উফ! যেন কোনো পুৰুষে আজিলৈকে দুৰ্ঘটনা সংঘটিত কৰাই নাই৷\nগুৱাহাটীত গাড়ী চলোৱাৰ চখ পুৰা হৈ চলোৱা কামটো আমনিদায়ক হ’লগৈ এতিয়া৷ পৰাপক্ষত উবেৰ-অ’লাৰে কাম চলাবলৈ চেষ্টা কৰোঁ৷ ৰাস্তাৰ ভিৰ আৰু পাৰ্কিঙৰ জেগাৰ নাটনিৰ কাৰণে৷\nএবাৰ মোৰ জ্বৰ হওঁতে ডাক্টৰৰ তালৈ চিনাকি ড্ৰাইভাৰ এজন লৈ গৈছিলোঁ৷ ৰাস্তাত জাম লাগিছিল৷ কিন্তু আমাৰ অকণ দৌৰা-দৌৰি লাগিছিল কাৰণ ডাক্টৰে আমাক দিয়া সময় প্ৰায় হওঁ হওঁ হৈছিল৷ আমাৰ আগে আগে এজন মানুহে গাড়ী চলায় মোবাইলত কথা পাতি একদম লাহে লাহে গৈ আছিল৷ আমি তেওঁক অভাৰটেক কৰিব পৰাগৈ নাই৷ টেক্সি গাড়ী চলোৱা ড্ৰাইভাৰজনে তেওঁক দেখি ক’লে, আজিকালি মাইকী মানুহেই যি স্পীডত গাড়ী চলায়৷ আমাকেই পিছপেলাই থৈ যায় কেতিয়াবা৷ আমি একো নকওঁ বুলিহে! যা বোলো মাইকী মানুহ! চলাব মন গৈছে চলা আৰু!“\n’দেহি ঐ! কিমান দয়া কৰিছ’ বুলি ক’বলৈ বৰ মন আছিল৷ একো নকলোঁ, জ্বৰৰ বাবে মূৰ বিষাই আছিল৷ কথাবতৰা বন্ধ কৰি চকু দুটা মুদি দি শোৱাৰ ভাও ধৰিলো যাতে সি একো নকয় আৰু! ■■


এখন ছবিৰ কপিৰাইট - ভাস্কৰ ঠাকুৰীয়া - সাহিত্য ডট অৰ্গ\nএখন ছবিৰ কপিৰাইট – ভাস্কৰ ঠাকুৰীয়া\nইণ্টাৰনেট আৰু বিশ্বায়নে যেনেকৈ বৰদলৈ ট্ৰফিৰ দৰে বিখ্যাত প্ৰতিযোগিতাও গুৰুত্বহীন কৰি পেলাইছে, তেনেকৈয়ে ই উঠি অহা প্ৰতিভাশালী শিল্পীসকলৰ বিকাশতো হেঙাৰ হৈ পৰিব পাৰে৷ বিশ্বৰ শ্ৰেষ্ঠ শিল্পকৰ্মসমূহ ইণ্টাৰনেটৰ সহায়ত কিটিপতে দেখা পোৱাৰ পিছত অখ্যাত লোকৰ সৰু কামবোৰলৈ সময় নোহোৱা হৈ পৰে৷ মৌলিক কামৰ প্ৰতি আমাৰ সমীহ আগৰে পৰাই কম৷ তাৰ ওপৰত ইণ্টাৰনেটৰ ফ্ৰী ডাউনলোডৰ স্বভাৱৰ বাবে কপিৰাইট বুলি থকা আইনৰ প্ৰতি বেছিভাগেই অজ্ঞতা প্ৰদৰ্শন কৰা দেখা যায়৷ শিল্পকৰ্ম এটাৰ স্বত্বাধিকাৰীৰ কথা নভৱাকৈয়েই ইণ্টাৰনেটত উপলব্ধ বিনামূলীয়া শিল্পৰ সহায়তেই নীতিবিৰুদ্ধ পৰোক্ষ ব্যৱসায় চলি থাকে আৰু বিষয়টোৰ প্ৰতি আমি উদাসীন৷ উদাহৰণস্বৰূপে – বাতৰি কাকত, আলোচনী বা কিতাপসমূহক এতিয়ালৈকে মধ্যবিত্ত অসমীয়াৰ বৌদ্ধিক স্পন্দন বুলিব পৰা অৱস্থা এতিয়াও আছে৷ সি এটা শুভ লক্ষণ। কিন্তু বেছিভাগ অসমীয়া আলোচনী, বাতৰি কাকততেই অলঙ্কৰণৰ বাবে কোনো চিত্ৰকৰ/ফটোগ্ৰাফাৰ কাম নকৰে৷ দুই এজনে ফ্ৰীলেঞ্চ হিচাপে এখন দুখন কাৰ্টুন, বা ছবি আঁকি দিয়ে যদিও সৰহ সংখ্যক আলোচনীতেই ডিটিপি অপাৰেটৰজনেই হ’ল সৰ্বেসৰ্বা৷ তেওঁ গুগল ইমেজত ছবিৰ সন্ধান কৰে, তাৰপিছত ফট’শ্বপৰ সহায়ত ছবিখন কাটি-কুটি পেজমেকাৰত ফাইনেল লেআউট তৈয়াৰ কৰে৷ আনকি যিকেইটা সংবাদমাধ্যমে নিজৰ শিল্পকৰ্ম ব্যৱহাৰ কৰে তেওঁলোকেও শিল্পীৰ নাম খোলোচা নকৰে৷ কিন্তু আলোচনী এখনৰ মানদণ্ডৰ বাবে সম্পাদক, সহকাৰী সম্পাদক, ডিটিপি, অক্ষৰ বিন্যাসৰ দৰেই চিত্ৰশিল্পীৰো সমানেই অৱদান থাকে তাক আমি নাভাৱো কিয়?\nকেইদিন মান আগতে জাপানৰ বিখ্যাত কাহিনীকাৰ হাৰুকি মুৰাকামিৰ গল্প সংকলন “ব্লাইণ্ড ৱিলো এণ্ড শ্লিপিং ৱমেন” পঢ়িলোঁ৷ তাৰ ভালকেইটা কাহিনীৰ মুখ্য চৰিত্ৰ আছিল এনে কিছুমান চিত্ৰকৰ যি আলোচনী বা কিতাপৰ গ্ৰাফিক ডিজাইন কৰি এক ভাল জীৱন যাপন কৰি আহিছে৷ ই জাপানৰ চিত্ৰকৰ সকলৰ সফল অৱস্থাকেই বুজায়৷ জাপান আমাতকৈ আগবঢ়া দেশ, কিন্তু এই ইণ্টাৰনেটত ভৰসা কৰি কপিৰাইটলৈ পিছমুখ দি আত্মাহীন দেখনিয়াৰ আলোচনী, কিতাপ এখন চপোৱাতকৈ যদি এচাম প্ৰতিভাৱান চিত্ৰকৰক সংস্থাপন দিলে হয়, হয়তো আমাৰ কলা সাহিত্যৰ গভীৰতা আৰু আগবাঢ়িলে হয়৷ বিদেশতহে নালাগে ভাৰতৰো নাম কৰা ইংৰাজী আলোচনী, বাতৰিকাকত সকলৰ চাৰুকলা বিভাগত চিত্ৰকৰ, ফটোগ্ৰাফৰ, আৰু গ্ৰাফিক ডিজাইনাৰসকলে মিলিহে কাম কৰা দেখা যায়৷ সদ্যহতে কিছুমান প্ৰতিভাৱান চিত্ৰকৰে অসমত নিজৰ প্ৰতিভাৰ বলত সুনাম আনিছে যদিও তাত প্ৰকাশক, আলোচনী প্ৰতিষ্ঠানসকলৰ বহু কৰণীয় আছে৷ আৰু তাৰ বাবে প্ৰথমতে আমাক লাগিব জন সচেতনতা৷\nঅৱশ্যেই ইণ্টাৰনেটৰ সুবিধাক নুই কৰিব নোৱাৰি৷ আগতে কিবা এটা জানিবলৈ কিমান যে কষ্ট কৰিব লাগিছিল৷ আজিকালি বচ গুগল কৰিলেই হয়৷ সকলোৱে বিনা খৰচত অতি সোনকালে খৱৰ পোৱাটো ইণ্টাৰনেটৰ ভাল কথা৷ কিন্তু তথ্যৰ বিকৃতিৰ বা ভুল তথ্যৰ প্ৰচাৰ আৰু তাৰ ব্যবসায়িক দিশটো ইয়াৰ আন এটা কুফল৷\nছবি এখনৰ সন্ধান কৰোঁতে মই সেই দিশতো বাৰুকৈয়েই অনুভৱ কৰিব পাৰিছিলোঁ৷ ২০০৭ চনৰ পৰা ২০১২ চনমানলৈ কলা ইতিহাসৰ বিষয়ে পঢ়া শুনা কৰিছিলোঁ ব্যক্তিগত কাৰণত৷ ইণ্টাৰনেটে তাত বহু সহায় কৰিছিল৷ মই ৰাছিয়াত জন্ম হৈ ভাৰতত দীৰ্ঘদিন কৰ্মজীৱন অতিবাহিত কৰা নিক’লাচ ৰ‘ৰিকৰৰ বিষয়ে য’তেই যি নাপাওঁ পঢ়িবলৈ ধৰিলোঁ৷ তেনেতে মই wikipainting নামৰ প্ৰজেক্টটো দেখিলো৷ ৱিকিপেডিয়াৰ দৰে ৱিকিপেইণ্টং হ’ল এটা সমূহীয়া প্ৰকল্প৷ ৱিকিপেইণ্টিঙত নিকলাচ ৰ‘ৰিকৰ হাজাৰৰো অধিক ছবি আছে৷ ঘৰত বহি প্ৰিয় চিত্ৰকৰৰ প্ৰায় সকলো ছবি দেখিবলৈ পোৱাটো অতি ডাঙৰ কথা৷ তেনেতে এই ছবিখন দেখা পালোঃ Conversation with God., নিক’লাচ ৰ’ৰিকৰ৷\n১. মূল ছবি কনভাৰশ্বেচন উইথ গড- চিত্ৰকৰ সম্ভৱত নিক’লাচ ৰ‘ৰিকৰ\nছবিখনত কিশোৰ এজনে নিৰ্জন আকাশলৈ চাই আছে৷ আকাশলৈ চাই কল্পনাৰ ঘোঁৰা চলোৱাটো মানৱ সভ্যতাৰ হাজাৰ বছৰীয়া পৰম্পৰা৷ কিন্তু যোৱা কেইটামান দহকত আমি ইমান ব্যক্তিকেন্দ্ৰিক হৈ পৰিলোঁ যে আকাশলৈ চাই অনুভৱ কৰাৰ সময় নোহোৱা হ’ল, বিশেষকৈ চহৰবোৰত৷ ভাৰতবৰ্ষত সকলো মানুহেই আজি হয় শাৰীৰিকভাৱে নহ’লে মানসিকভাবে চহৰমুখী৷ গম নোপোৱাকৈয়ে আমি প্ৰকৃতিৰ পৰা দূৰলৈ আহি আছোঁ৷ এই কৃত্ৰিম জীৱনৰ বাবে কিজানি আমিয়েই দায়ী আৰু লাহে লাহে আমি তাৰ ফলাফল ভোগ কৰা আৰম্ভ কৰিছোঁ৷ মানৱতাৰ স্খলন দেখি আমি সচকিত হৈছোঁ যদিও ধৰিব পৰা নাই যে এই স্খলনৰ কাৰণ হাজাৰ বছৰীয়া প্ৰাকৃতিক সম্পৰ্ক উচ্ছেদ কৰি এক কৃত্ৰিম জীৱন নিৰ্বাহ কৰাটোও হব পাৰে৷ Conversation with God নামৰ ছবিখনত সেই শৈশৱৰ মই জনক বিচাৰি পাই মই আপ্লুত হৈছিলোঁ৷ পৰৱৰ্তী সময়ত লেখকৰ “সিংহদ্বাৰ” নামেৰে প্ৰকাশ হোৱা অসমীয়া উপন্যাসত ছবিখনৰ ব্যৱহাৰ কৰাৰ প্ৰয়োজন হ’ল৷ উপন্যাসখনৰ গঠনৰ প্ৰক্ৰিয়াটোত চিত্ৰকলাৰ প্ৰৱল ব্যৱহাৰ আছিল সেইবাবে ছবিখন কপিৰাইটৰ প্ৰতি সন্মান ৰাখি যথাবিধি মতে উপন্যাসখনত ব্যৱহাৰ কৰিবলে মন কৰিলোঁ৷ কেতিয়াবা (সদায় নহয়) দেখা যায় কিতাপত ব্যৱহৃত চিত্ৰকলাৰ কপিৰাইট সম্পৰ্কেও বহু লেখক, প্ৰকাশক বেফিকৰ থাকে৷ মানে কিছুমানে ইণ্টাৰনেটৰ পৰা ছবি উলিয়াই বেটুপাত বা আন ছবি ব্যৱহাৰ কৰে, কিছুমানেতো আচল চিত্ৰকৰৰ নামেই নিদিয়ে, তেওঁলোকৰ বাবে কিজানি ফট’শ্বপ ডিজাইনাৰজনেই হ’ল বেটুপাত শিল্পী৷ আৰু কিছুমানে চিত্ৰকৰৰ নাম প্ৰকাশ কৰিলেও অনুমতি লোৱাৰ কষ্ট নকৰে, চিত্ৰশিল্পৰ বাবে মাননী আদি দিয়াতো দূৰৰেই কথা৷ তাৰ বাবে মাজে মাজে চচিয়েল নেটৱৰ্কিং চাইটবোৰত বাক-বিতণ্ডাও হোৱা দেখা পোৱা যায়৷ এনেবোৰ সমস্যাৰ বাবেই কিছুদিন আগতে জয়ন্ত হাজৰিকাৰ স্মৃতিৰ এখন চিডি উন্মোচন কৰিবলৈ গৈ জুবিন গাৰ্গে সেই প্ৰকল্পটো বন্ধ কৰিবলগীয়া হ’ল৷ শিল্পক পেছা হিচাপে গঢ়ি তুলিবলৈ আৰু শিল্পীক সন্মান প্ৰদান কৰিবলৈ কপিৰাইটৰ নিয়ম মানি চলাটো অতি দৰকাৰী কথা৷ ঘটনাটো ২০১২ চনৰ৷ গম ল’লোঁ -ভাৰতীয় কপিৰাইট নীতি অনুসৰি শিল্পীৰ মৃত্যুৰ ৬০ বছৰ পিছত শিল্পই কপিৰাইটৰ বান্ধোনৰ পৰা মুক্ত হয়৷ নিক’লাচ ৰ‘ৰিকৰ মৃত্যু ১৯৪৭ চনত হৈছিল। সেই নিয়ম মতে ছবিখন কপিৰাইট মুক্ত হবলৈ আৰু পাঁচ বছৰ আছে৷ নিয়ম মতে ছবিখন ব্যৱহাৰ কৰিবলৈ স্ৰষ্টাৰ অনুমোদিত উত্তৰাধিকাৰীৰ অনুমতি লব লাগে৷ আন্তৰাষ্ট্ৰীয় কপিৰাইট এক্টৰ ছাত্ৰী এগৰাকীৰ সহায় লোৱাত তেওঁ ক’লে ৰুছিয়াৰ নিয়ম মতে শিল্পৰ কপিৰাইট মুক্ত হোৱাৰ সময়সীমা ৫৪ বছৰ৷ আন্তৰ্জাতিক ৰৰিকৰ সংস্থা মুখ্য কাৰ্য্যালয় মস্কোত অৱস্থিত৷ তাৰমানে ছবিখন কপিৰাইট মুক্ত হল নেকি? নিক’লাচ ৰ’ৰিকৰ নিশ্ব নাগৰিক কিন্তু পাছপৰ্ট ৰাখিছিল ৰুছিয়াৰ আৰু তেওঁৰ বেছিভাগ ছবি ভাৰত/মাৰ্কিন যুক্তৰাষ্ট্ৰত থকা সময়ত অঁকা৷ এইকথা আমি জানিছিলোঁ যে অসম মুলুকত কেই হাজাৰমান মানুহে পঢ়া ক্ষুদ্ৰ কিতাপ এখন লৈ কিজানি ৰ’ৰিকৰৰ উত্তৰাধিকাৰি কোনেও মূৰ নঘমায়৷ গতিকে যদি মই অনুমতি নোলোৱাকৈ ছবি এখন ছপাওঁ, তেনেহ’লে হয়তো কোনোৱেই কথাটো গম নাপাব আৰু কোনেও আমাৰ ওপৰত মোকৰ্দমা কৰিবলৈও নাহিব৷ তথাপিও যিহেতু ই নীতিবিৰুদ্ধ কথা, সেয়ে মই ইয়াৰ বাবে নিক’লাচ ৰ‘ৰিকৰ মিউজিয়াম, নিউয়ৰ্ক আৰু মস্কোৰ সহায় বিচাৰিলোঁ৷ গম পালোঁ এতিয়ালৈ তেওঁৰ কপিৰাইটৰ ওপৰত আধিকাৰ থকা নায্য উত্তৰাধিকাৰী নাই৷ নিউয়ৰ্কৰ মিউজিয়ামৰ পৰা উত্তৰ আহিল৷ আমি নিক’লাচ ৰ‘ৰিকৰ তিনিখন ছবি ব্যৱহাৰ কৰিবলৈ অনুমতি বিচাৰিছিলোঁ৷ আন ছবি কেইখন সম্পৰ্কে যথাৰীতি মতে ৰ‘ৰিকৰ মিউজিয়ামৰ সঞ্চালক ডেনিয়েল এণ্টিনে সহায়ো কৰিলে কিন্তু ওপৰত উল্লেখ কৰা “কনভাৰশ্বেচন উইথ গড” ছবিখন সম্পৰ্কে তেওঁ সন্দিহান হৈ উঠিল৷ তেওঁ সুধিছিল, ‘ক’ত পালে এই ছবিখন? ‘মই যেতিয়া ক’লোঁ যে ছবিখন মই ৱিকিপেইণ্টিঙত দেখিছোঁ আৰু আমাজনত তাৰ প্ৰতিৰূপ ছবি বেচাও হয় নিক’লাচ ৰ‘ৰিকৰ ছবি বুলি৷ (আমাজন ডট কম, তেতিয়া আমাজন ভাৰতত ভালকৈ প্ৰৱেশেই কৰা নাছিল)৷ ডেনিয়েল এণ্টিন ডাঙৰীয়াই দুইদিনমান পিছত মোক জনালে যে তেওঁ নিক’লাচ ৰ‘ৰিকৰ বেছিভাগ ছবিয়েই চিনি পায় আৰু তেওঁৰ মতে এইখন কিজানি তেওঁৰ ছবি নহয়৷ তেওঁ লগতে এই বুলিও মত প্ৰকাশ কৰিলে যে “ইণ্টাৰনেটক লৈ এয়াই সমস্যা”৷\nছবিখন নিক’লাচ ৰ‘ৰিকৰ হয় নে নহয় জানিবলৈ মই ৱিকিপেইণ্টিঙলৈ লিখি পঠিয়ালোঁ, যে আমেৰিকাৰ ৰ’ৰিকৰ মিউজিয়ামৰ নিৰ্দেশকে কৈছে কিজানি এইখন ৰ‘ৰিকৰ ছবি নহয়৷ আপোনালোকে এই বিষয়ে কিবা তথ্য দিব পাৰিব নেকি?\nৱিকিপেইণ্টিঙৰ ফালৰ পৰা উত্তৰ আহিলঃ “যিহেতু ৱিকিপেইণ্টিঙ এটা সামূহিক প্ৰকল্প, গতিকে প্ৰতিখন ছবিৰ সকলো দিশ আমি পোহৰাব নোৱাৰিম৷ যিহেতু ছবিখনৰ সত্যতাৰ বিষয়ে সন্দেহৰ দিশ এটা পাইছোঁ, সেয়ে সদ্যহতে আমি আমাৰ ৱেবচাইটৰ পৰা ছবিখন গুচাই থৈছোঁ৷ আগন্তুক দিনত ছবিখনৰ বিষয়ে কিবা কথা গম পালে আপোনাক জনাম”৷ তাৰ পিছত মই মন কৰিলোঁ- ছবিখন সম্পৰ্কে ই বিশ্বৰ মতি-গতি অলপ সলনি হ’ল, বেলেগ হ’ল৷ সেই ছবিখন ৱিকিপেইণ্টিঙৰ পৰাতো নোহোৱা হ’লেই, লাহে লাহে আমাজন বা চিত্ৰশিল্প বেচা যিকোনো ৱেবচাইটৰ পৰাই ছবিখন অন্তৰ্ধান হ’ব ধৰিলে। পিছত মোৰ ভাৱ হ’ল, এই চিত্ৰকৰৰ নামবিহীন ছবিখন মাথোঁ মোৰ লেপটপতেই সোমাই থাকিব৷ ইণ্টাৰনেটৰ বিশ্বাসযোগ্যতাকলৈ সেইটোৱেই সমস্যা৷ কোনোবাই নহয় কোনোবাইতো ছবিখন আঁকিছিল?\nকিন্তু তেতিয়ালৈ ছবিখন মোৰ কিতাপখনৰ অভিন্ন অঙ্গ হৈ পৰিছিল৷ কিতাপৰ আঙ্গিক দিশটোৰ লগত জড়িত চিত্ৰকৰসকলৰ লগত আলোচনা কৰি এটা উপায় উলিওৱা হ’ল৷ আমি সেই ছবিখন একেৰূপে ছপাই নিদি যদি ছবিখনৰ মূলভাৱ একে ৰাখি নতুন ছবি এখন আঁকি উলিয়াও তেনেহ’লে ই কপিৰাইটৰ মেৰপেছত নপৰে৷ আৰু যিহেতু সম্ভৱত মূল চিত্ৰকৰজন হ’ল নিকলাচ ৰ‘ৰিকৰ কথাটো কিতাপখনত তেনেকৈয়ে উল্লেখ কৰিম৷\nভবা মতে আমি আগবাঢ়িলোঁ, ছবিখনত কিশোৰ এজনে আকাশলৈ চাই আছে৷\nআকাশ আৰু তৰা… হিমালয়ৰ পিচতে নিক’লাচ ৰ‘ৰিকৰ ছবিত এই দুটি বিষয় বাৰ বাৰে আহি থাকে৷ তেওঁৰ আন কেইখনমান বিখ্যাত ছবি আছিল “The Star and the Hero”, বা “Spell new moon” বা Urusvati তো আকাশ আৰু তৰাৰ বাৰে বাৰে আহি আছিল৷\n২. স্পেল নিউ মুনঃ নিক’লাচ ৰ‘ৰিকৰঃ ১৯৩২\n৩. ষ্টাৰ অফ ডা হিৰ- নিক’লাচ ৰ‘ৰিকৰ ১৯৩২\nসেইবোৰ ছবিত আকাশ আৰু তৰাবোৰ যেনেকৈ অঙ্কিত কৰিছিল তেনে প্ৰণালীৰেই অনুপ্ৰাণিত হৈ মোৰ প্ৰকল্পটোৰ লগত জড়িত প্ৰতিভাৱান চিত্ৰকৰ (ডাঃ অপূৰ্ব ৰাজবংশী)য়ে আঁকি উলিয়ালে এখন সম্পূৰ্ণ নতুন ছবি- ঈশ্বৰৰ স’তে বাৰ্তালাপ৷ ছবিখনৰ আকাশ, বনানী, পথাৰ অসমৰ পটভূমিত আমি সেই শৈশৱত তৰা চাই কটোৱা আকাশ এখনৰ মৌলিক মনোমোহা ছবি৷ ছবিৰ মূল কথা, আকাশৰ ৰূপ, তৰাৰ ৰূপ, কিশোৰৰ প্ৰফাইল আদি আলোচনা কৰি ছবিখন সম্পূৰ্ণ হোৱালৈ প্ৰায় দুবছৰ লাগিল৷ আমি তিনিজন মানুহৰ, দুজন চিত্ৰকৰৰ বহু বিনিদ্ৰ ৰজনী অতিবাহিত হোৱাৰ পিছত এখন মনঃপুত মৌলিক ছবি প্ৰস্তুত হোৱা বাবে আমাৰ সকলোৰে মনটো ভাল লাগিল৷\n৪. কনভাৰশ্বেচন উইথ গড নামৰ ছবিৰপৰা অনুপ্ৰাণিত হৈ ডাঃ অপূৰ্ব ৰাজবংশীয়ে অঁকা ছবি\nপ্ৰকল্পটো শেষ হোৱাৰ পিছত ২০১৬ চনত গুগলত ছবিখন আকৌ বিচাৰি চালোঁ- এইবাৰ আকৌ ৱিকি পেইণ্টিঙ, বা আমাজন ডট কমত কনভাৰশ্বেচন উইথ গড ছবিখন আকৌ আগৰ দৰেই নিক’লাচ ৰ‘ৰিকৰ কৃতিত্বৰে উজলি থকা দেখিলোঁ৷\nসম্ভৱতঃ নিক’লাচ ৰ‘ৰিকৰ?\nছবিখন ক’ত আছে?\nৱিকি পেইণ্টিং উত্তৰঃ মূল ছবিখন ধ্বংসপ্ৰাপ্ত হৈছে৷\nইণ্টাৰনেটক লৈ ইয়েই সমস্যা? চব গম পায়, কিন্তু বহু কথাৰ সতাসত্য ধৰিবই নোৱাৰি৷\nতাৰমানে আমি সময় নষ্ট কৰিলোঁ?\nতেনকৈ ভবোঁতেই ব্যক্তিগত নৈতিকতাৰ প্ৰশ্নটো আহে৷ ইণ্টাৰনেট আছে বাবেই সকলো বিনামূলীয়াকৈ অনুমতি অবিহনে ব্যৱহাৰ কৰি নিজৰ স্বাৰ্থ সিদ্ধি কৰিম নে এনে এটা বৌদ্ধিক বাতাবৰণ সৃষ্টি কৰাত সহায় কৰিম, যি কলা আৰু তাৰ স্ৰষ্টাক ন্যায্য স্থানপ্ৰাপ্তিত সহায় কৰিব৷ আমি উচিতভাবে দ্বিতীয় বাটটো বাছি লৈছিলোঁ৷\nঅসম দেশত অসমীয়া চিত্ৰকৰৰ মূল্যায়ন কমকৈ হয় আৰু ছবিৰ মূল্যায়নটো নোহোৱাৰ দৰেই৷ আৰু কপিৰাইটৰ আবদাৰ?\n← স্তনৰ কৰ্কট ৰোগ আৰু সজাগতা – পাৰ্থসাৰথি ভূঞা\nৰাষ্ট্ৰীয় স্বাস্থ্য মিচনৰ জিলা সমন্বয়ৰক্ষী বিষয়া ৰুমী দেৱীৰ সৈতে এক চমু সাক্ষাৎকাৰ →


What Is Facebook Page, Facwbook Page কি হয় ,Assames ~ Assam Best\nadmin October 2, 2017 October 2, 2017 No Comments on What Is Facebook Page, Facwbook Page কি হয় ,Assames\nWhat Is Facebook Page, Facwbook Page কি হয় ,Assames……………হেল্লো visitor আজি আমি জানিম Facebook পেজ কি হয়,আৰু কিহোৰ কৰনে বনায় l কিয়নো আমাৰ বহুতৰ মনত এই প্ৰশ্নটো আহে ,আৰু মোৰ ফেন চনজো নাথে এই প্ৰশ্নটো খোদিচে l সেই কাৰণে মই এই পেইজ লিখি আছো যদি আপোনাৰ তেনেকৈ প্ৰশ্ন হয় তেনতে জানিলক ::::::\nFacebook এটা চচিয়েল মেডিয়া হয় l আৰু তাঁৰ এটা পেইজো আছে , ফেচবোকৰ কথা যদি আমি কওঁ World ৰ মাজত নম্বৰ 1 চচিয়েল নেটৱাৰক হয়. জিহেতো আমাৰ চবৰ ফেচবোক Account আছে ডাঙৰ বা সৰু ,\nফেচবোক পেইজ কি হয় ?\nএটা ফেচবোকৰ অংশ হয় ..জোনটো আমি আমাৰ কোনো কমপানী বা আৰটিচ বা কোনো জেনেৰেল অনাৰে বনাও . জোনটো আমম মানুহে নবনায় , কোনো বিজনিজদাৰ অনাৰে বনায়, আৰু যদি কওঁ ফেচবোক ত 15000 হাজাৰ Friend জোৰিব পাৰো . কিন্তু ফেচবোক পেইজত আমি Unlimited Friend জোৰিব পাৰিম .\nফেচবোক পেইজৰ কি লাভ হয়?\nফেচবোক পেইজৰ দাৰা আমি আমাৰ কিবা কমপানীৰ বস্তু বিক্ৰি কৰিব পাৰিম বা আমি আমাৰ Faan ক আমাৰ লগতে হৰ টাইম মিলাই ৰাখিব পাৰিম . আৰো যদি এডভানচত কওঁ এটা ফেচবোক পেইজত আমি Adsense ৰ পৰা বহুত পইচা কমাই কৰিব পাৰিম .\nকেনেকৈ = আমি আপোনাক অহা Post ত কম . ফাচবোক পেইজ বনাবলৈ Link ত Click কৰক বা আমাৰ Vedio চাই বনাব পাৰে.\nPaypal Account Ki?\nCreate Robot.txtএই চব আমি কেতিয়া কৰিব পাৰিম\nফেচবোক পেইজৰ লাইক বা ফলোৱাৰ বেচি হব . তেতিয়া আমি আনলিমিটেট ইনকাম কৰিব পাৰিম . কোনেও আমাক ধৰি ৰাখিব নোৱাৰে . আপোনি আমাৰ পেইজ লাইক কৰিব পাৰে Visete ত Click কৰা.\nবাই সকল আজি আপোনি জানি লৈছে ফেচবোক কি হয় আৰু ফেচবোক পেইজ কি হয় আপোনি আমাৰ লগত জৰিত থাকক আৰু শিকিবলৈ\nInformatio By Fakhrul


সংখ্যাটোৰ আঁৰৰ কথা- নয়নমনি হালৈ – ফটাঢোল\nসাম্প্ৰতিক সময়ত চ’ছিয়েল মিডিয়াৰ গুৰুত্ব আৰু ভূমিকাৰ কথা কোনেও নুই কৰিব নোৱাৰে৷ আন বহুতো সৃষ্টিশীল কামৰ লগতে চ’ছিয়েল মিডিয়াই একে মনৰ কিছুসংখ্যক মানুহক একেডাল এনাজৰীৰে বান্ধি ৰাখিছে৷ পৰিৱৰ্তিত আজিৰ সময়ত চ’ছিয়েল মিডিয়া এখন সমাজ, এটা পৰিয়াল৷ তেনে এজন পৰিয়ালৰ সদস্য যেন মানুহে এদিন ফোন কৰিলে, বোলে নয়ন, তুমি আমাৰ "ফটাঢোল" ই-আলোচনীখনৰ এটা মাহৰ সম্পাদক হ’ব লাগে৷ মই বোলো "দাদা, আপুনি ভুল ঠাইত বল পেলালে৷" কিন্তু মোৰ ওপৰত তেখেতৰ অগাধ বিশ্বাস- "পাৰিবাহে তুমি৷ আৰু তোমাৰ লগত আমিও থাকিমে নহয়৷" ইয়াৰ পিছতো আৰু ভালেকেইজন জ্যেষ্ঠ ভ্ৰাতৃসম বন্ধুৱে সাহস দিলে, "আমি আছোঁ নহয়, চিন্তা কিহৰ!" উত্‍সাহ দিয়া সদস্যৰ সীমা-সংখ্যা নাই৷ কিন্তু মাহটোৰ শেষত প্ৰথম সম্পাদক হ’বলৈ ফোন কৰা আৰু "আমি আছোঁ নহয়" বুলি সাহস দিয়া প্ৰতিজনে চকুৰে ৰঙাঘোৰা দেখি গ’ল৷ তেওঁলোকৰ নিশ্চয় এই কথা বোধোদয় নহোৱাকৈ থকা নাই যে "ফেচবুকৰ বাঘ আৰু বাস্তৱৰ বাঘ দেখিবলৈ একে নহয়৷"\nমোক প্ৰথমবাৰৰ বাবে ফোন কৰা মানুহজন আছিল হেমন্ত কাকতি৷ মোক ‘ফটাঢোল’ নামৰ পৰিয়ালটোলৈ আদৰি অনা মানুহজনো হেমন্ত কাকতি৷ সেয়েহে মোৰ কৃতজ্ঞতাৰ শৰাই পোন-প্ৰথমেই যাব কাকতিদালৈ৷ আলোচনীখন সুন্দৰভাৱে ওলোৱাৰ আঁৰত কাকতিদাৰ উত্‍সাহ ছায়া হৈ মোৰ লগে-লগে ঘূৰি ফুৰিছিল৷ আনহাতে, "আমি আছোঁ নহয়" বুলি সাহস যোগোৱা দলটোৰ 'দলপতি' আছিল ৰিণ্টুমণি দত্ত৷ আলোচনীখনৰ প্ৰতিটো কাম সূক্ষ্মভাৱে নীৰিক্ষণ কৰি, প্ৰতিমুহূৰ্ততে দিহা-পৰামৰ্শ যোগাই থকাৰ লগতে কাৰিকৰী দিশসমূহো চোৱাচিতা কৰা ৰিণ্টুদা দৰাচলতেই 'সেনাপতি'৷ কামৰ মাজত ডুবি থকা সময়ত ৰিণ্টুদাৰ দুই-এটা খুহুতীয়া কথাই কামৰ হেঁচা যেন বহুগুণে পাতল কৰি থৈ গৈছিল৷\n‘তুমি পাৰিবা’ বুলি একেষাৰে মোক অভয়বাণী দিয়া আৰু মোৰ ওপৰত আস্থা স্থাপন কৰা দলটোৰ কেইজনমান সদস্য হিমাংশু ভাগৱতী, সঞ্জীৱ ভট্টাচাৰ্য আৰু ৰূপাংকৰ চৌধুৰীক যেতিয়াই কিবা সমস্যাৰ কথা কৈছোঁ, তেতিয়াই তেওঁলোকে সমাধান আগবঢ়াইছে৷ তিনিওগৰাকী জ্যেষ্ঠভ্ৰাতৃ সদৃশ বন্ধুলৈ আন্তৰিক কৃতজ্ঞতা ৰ’ল৷\nআলোচনীখনৰ কামত মোৰ লগত আটাইতকৈ বেছি কষ্ট সহ্য কৰা মানুহগৰাকী হ’ল ‘চবিনা ইয়াচমিন’ বাইদেউ৷ মোৰ জীৱনত ইমান সৰল আৰু সহনশীল মানুহ খুব কমেই লগ পাইছোঁ৷ বাইদেউৰ সৰলতাৰ সুযোগ লৈ মই কামৰ ওপৰত কাম জাঁপি দি গৈছোঁ, কোনো এবাৰো বাইদেউক বিৰক্ত হোৱা নেদেখিলোঁ৷ এখন সাহিত্য আলোচনীলৈ কিমান মৰম থাকিলে এনেদৰে দিনে-ৰাতি কষ্ট কৰিব পাৰে, সেয়া চবিনা বাইদেৱেহে ভালকৈ জানিব৷ সকলোতকৈ বেছি লেখা, মোৰ সম্পাদকীয়, সাক্ষাত্‍কাৰ আদি বৰ্ণাশুদ্ধি কৰাৰ পৰা আলোচনীখনৰ বিভিন্ন দিশ ফহিয়াই আলোচনা কৰালৈ চবিনাবা আছিল ‘ফটাঢোল’ৰ মোৰ বাবে আটাইতকৈ গুৰুত্বপূৰ্ণ মানুহ৷\nবৰ্ণাশুদ্ধি কৰিবলৈ চবিনাবাৰ পিছতে ‘ঋতুপৰ্ণা মহন্ত’লৈ আটাইতকৈ বেছি লেখা পঠাইছিলোঁ৷ ঋতুপৰ্ণাই হাঁহিৰ স্মাইলী এটা উপহাৰ দি তুৰন্তে মোৰ কাম সমাধা কৰি দিছিল৷ ঋতুপৰ্ণালৈ মোৰ মৰম আৰু কৃতজ্ঞতা থাকিল৷\n‘কিবা কাম থাকিলে দিব’ বুলি উপযাচি কোৱা মানুহদুগৰাকী আছিল ‘জীমণি গগৈ’ আৰু ‘পৰীস্মিতা গগৈ’৷ বৰ্ণাশুদ্ধিৰ ক্ষেত্ৰত দুয়োগৰাকীয়ে মোলৈ সহায়ৰ হাত আগবঢ়াইছিল৷ ছপা মাধ্যমৰ পৰা ‘ইউনিকোড’ কৰা কামটো ব্যক্তিগতভাৱে মই বৰ বিৰক্তি পাওঁ৷ এইবাৰ কেইবাজন লিখকে তেওঁলোকৰ লেখাবোৰ ছপা কৰিহে আমালৈ পঠিয়াইছিল৷ এই ছপা আখৰবোৰ ইউনিকোডলৈ ৰূপান্তৰ কৰিছিল ৰিমঝিম বৰঠাকুৰ, ভাতৃপ্ৰতীম দিম্পল কলিতা, হিমাংশু ভাগৱতীদা আৰু ৰিণ্টুমণি দত্তদাই৷ এইসকল ব্যক্তি মোৰ সম্পাদনা সময়ছোৱাৰ অতি সুখপ্ৰদ স্মৃতি হৈ থাকিব| তাৰোপৰি গীতিকা শইকীয়া বাইদেৱে ‘চিনেমা চিনেমা’ আৰু মণীষা কাকতিয়ে ‘ধাৰাবাহিক’ শিতান দুটা সম্পূৰ্ণ সাজু কৰি দি মোক সকাহ দিয়া বাবে দুয়োগৰাকীলৈ মোৰ কৃতজ্ঞতা জ্ঞাপন কৰিলোঁ৷ সঞ্জীৱ ভট্টাচাৰ্য, বিজয় মহন্ত আৰু অলকেশ ভাগৱতীদাই আগবঢ়োৱা সহায়ৰ বাবে আকৌ এবাৰ তিনিওজনলৈ আন্তৰিক ধন্যবাদ৷ অলংকৰণ আৰু কাৰিকৰী দিশত ঋতুপৰ্ণ বৰাৰ নাম ল’বই লাগিব৷ শেষত ৰিমঝিম বৰঠাকুৰক আকৌ এবাৰ ধন্যবাদ জনাইছোঁ আৰম্ভণিৰ সময়ৰ পৰা শেষৰ আপলোডিঙৰ সময়লৈ প্ৰায় প্ৰতিটো কামতে সহায়ৰ হাত আগবঢ়োৱাৰ বাবে৷\nসময়-বালিত ‘ফটাঢোল’ ই-আলোচনীখনে কিমান গভীৰ চাপ এৰি থৈ যাব সেয়া সময়ে ক’ব, কিন্তু মোৰ মাতৃভাষাটোক যে প্ৰযুক্তিৰ মাধ্যমেৰে ই যুগ-যুগলৈ সংৰক্ষিত কৰি ৰাখিব, তাত অকণো সন্দেহ নাই৷ নিজৰ মাতৃভাষাৰ প্ৰতি থকা অপত্য স্নেহৰ বাবেই দহো-বন কাতি কৰি হ’লেও এচাম মানুহে এখন আলোচনী উলিয়াই আছে, ভাষা জননীৰ ভৱিষ্যতৰ বাবে ইয়াতকৈ আশাৰ কথা আৰু কি হ’ব পাৰে! এনে এটা মহত্ প্ৰচেষ্টাৰ মই নিজেও এটা অংশ হৈ নিজেই ধন্য হৈছোঁ৷ ‘ফটাঢোল’ জীয়াই থাকক আৰু বহুকাল৷\nশেষত ‘ফটাঢোল’লৈ লিখনি আগবঢ়োৱা সন্মানীয় লেখক-লেখিকাসকল আৰু মোৰ শুভাকাংক্ষী প্ৰতিজন সুহৃদলৈ হিয়াৰ অফুৰন্ত শুভেচ্ছা আৰু কৃতজ্ঞতা জ্ঞাপন কৰিলোঁ৷ জয়তু ফটাঢোল৷ জয়তু ভাষা জননী৷\nএই পৰিশ্ৰমৰ বাবে আলোচনীখন সুন্দৰকৈ পঢ়িব পাইছোঁ। এখন মনমোহা আলোচনী দিয়া বাবে আটাইলৈ ধন্যবাদ জনালোঁ।🙏🙏🙏🙏💕💕💕💕💕💕💕💕💕💕💕💕\nধন্যবাদ নয়ন৷ তোমাৰ লগত কাম কৰিও খুউৱ এনজয় কৰিলোঁ৷\nখুব সুন্দৰ আৰু নিয়াৰিকৈ কামবোৰ সম্পাদন কৰিলা। খুব ভাল লাগিল তোমাৰ লগত কাম কৰি।\nঅশেষ ধন্যবাদ আৰু অভিনন্দন নয়ন\nধন্যবাদ,এনে এখন আলোচনী উপহাৰ দিয়াৰ বাবে৷ জয়তু ফটাঢোল৷\nসুন্দৰ খণ্ড এটি দিলা । ধন্যবাদ তোমাক\nএমাহজোৰা কষ্টৰ মিঠা ফল।ধুনীয়া সুখপাঠ্য হৈছে ।\nসুন্দৰ প্ৰচেষ্টাৰ সুন্দৰ ফল । আলোচনীখন সুন্দৰ ভাৱে প্ৰকাশ কৰি উলিওৱা বাবে সকলোকে ধন্যবাদ জনালোঁ ।\nআলোচনী এখন প্ৰত্যেক মাহৰ ১ ম তাৰিখটোতে উলিয়াই দিব পৰাটো ধেমালি কথা৷ আপোনাৰ লিখনি টোৰ পৰাই অনুভৱ কৰিব পাৰিছো কেইজন মান মানুহৰ অক্লান্ত পৰিশ্ৰমৰ মিঠা ফল এই আলোচনী খন৷ সকলোলৈ মোৰ আন্তৰিক অভিনন্দন জনালো৷\nদহজনৰ নাওঁ বামেৰেও যায়। সংখ্যাটোৰ আঁৰৰ কথাই তাকে কয়।জয়তু ফটাঢোল। সুন্দৰ সংখ্যাটোৰ বাবে আপোনালৈ ধন্যবাদ থাকিল।\nধন্যবাদ নয়ন এটি সুন্দৰ সংখ্যা উপহাৰ দিলা৷ তোমাৰ স’তে কাম কৰি ভাল লাগিল৷


পুৰোহিতৰ বিলৈ-জয়ন্ত দাস – ফটাঢোল\nJanuary 1, 2022 গল্প\t2 Comments\n“সচ্চা! আয়ৈ দেহী৷”\nবোৱাৰীয়েক ৰীতাৰ কথাত শাহুৱেক বাসন্তী আনন্দতে জঁপিয়াই উঠিল৷ লগে লগেই তেওঁ বোৱাৰীহঁতৰ কোঠালৈ দৌৰ মাৰিলে৷ বোৱাৰীও শাহুৱেকৰ পিছে পিছে সোমাই আহিল৷ নাতিনী নিৰিবিলিক মৰমতে আকোঁৱালি ল’ব খুুজিও তেওঁ তৎক্ষণাত ৰৈ গ’ল৷ হাত দুখন পিছুৱাই আনিলে৷ বিছনাখনৰ ওপৰত বহি ম’বাইল পিটিকি থকা নাতিনীয়েকে একো নুবুজি তায়েই আইতাকৰ ফালে আগবাঢ়ি আহিল৷\n: ৰ’বা, ৰ’বা৷ তুমি আগুৱাই নাহিবা৷ মোক নুচুবা৷\nআইতাকৰ কথা শুনি তাই ভেবা লাগি মাকৰ ফালে চাই থাকিল৷\n: আৰু বোৱাৰী শুনা, তুমি জনা-বুজা ছোৱালী হৈ তাইক এনেদৰে তোমালোকে শোৱা বিছনাখনত কিয় থাকিব দিছা৷ তাইক বেলেগে মাটিতে বিছনা এখন পাৰি দিয়া৷\n: কিন্তু মা ইমান ঠাণ্ডাত তেনেকৈ মাটিত বিছনা কৰি দিলে তাইচোন বহুত কষ্ট পাব৷ তাতকৈ মোৰ লগতেই তাই থাকক৷\nবোৱাৰীৰ কথা শুনি শাহুৱেকে গৰজি উঠিল৷\n: কি পাপিষ্ঠ কথা ক’ব আহিছা? গো-গোঁসাই একো নমনা হ’লা৷ অতবছৰে দিল্লীত থাকি এইবোৰহে শিকিলা? এইচব একো নহ’ব৷ মুঠতে মই যেনেকৈ কৈছোঁ তেনেকৈয়ে হ’ব লাগিব৷ লগতে তাই এইকেইদিন গোটেই নিয়মখিনিও মানি চলিব লাগিব৷\nৰীতাই লাহেকৈ মূৰ দুপিয়ালে৷\nকথাখিনি কৈয়েই বাসন্তী কোঠাৰ পৰা ওলাই আহিল৷\n: মা, আইতাই কিউ এইছা কৰিছে? মোক ইমান প্যাৰ কৰে কিন্তু আজি পাপ্পি দিব আহিয়ো নিদিলে আৰু তোমাৰ ওপৰত হে গুচ্ছা কৰিলে৷\nনিৰিবিলিক কি উত্তৰ দিব ৰীতাই ভাবি নাপালে৷ মুখেৰে একো নামাতি মাত্ৰ ক’লে,\n: তুমি ইয়াতে বহি থাকাচোন৷ ৰূমৰ পৰা বাহিৰলৈ ওলাই নাহিবা৷ মই আইতাৰৰ লগত অলপ কথাপাতি আহোঁ৷\n: মা, চাহ জলপান আনো নেকি?\nড্ৰয়িং ৰূমৰ চোফাত বহি থকা শাহুৱেকক ৰীতাই সুধিলে৷\nখাম ৰ’বা অলপ পিছত৷ চাওঁ আহাচোন৷ বহা ইয়াতে৷\nৰীতা ওচৰৰে চকী এখনত বহিল৷\n: কওঁকচোন মা৷\n: শুনা, এইকেইদিন তাই কিছু নীতিনিয়ম মানি চলিব লাগিব৷ যেনে ধৰা তাই ভাতপানী একো খাব নোৱাৰিব৷ অকল ফল-মূল আৰু বুট-মগুহে খাব পাৰিব৷ এই নিয়মখিনি কঠোৰভাৱে পালন নকৰিলে ভৱিষ্যতে তাইৰ লগতে গোটেই ঘৰখনৰ বাবেই বেয়া৷\nমাকৰ কথাত ৰীতা বৰ আচৰিত হ’ল৷\n: কিন্তু মা, এইকেইদিন যিমান পাৰে ভালকৈ খোৱা-লোৱা কৰিবহে লাগে৷ অকল এইকেইদিনেই নহয়, আগলৈকেও ভালকৈ খালেহে তাইৰ শৰীৰ, মন-মগজু সঠিকভাবে বৃদ্ধি হ’ব৷ এতিয়াৰ পৰা তাইৰ লাহে লাহে শাৰীৰিক পৰিৱৰ্তনো আহিব৷ গতিকে মা যিমান পাৰি পুষ্টিকৰ খাদ্য খোৱাবহে লাগে৷\n: যি দেখিছোঁ দিল্লীত থাকি তুমি মোতকৈও বেছি জনা হৈ পৰিলা বোৱাৰী৷\nবাসন্তীয়ে ভেকাহি মাৰি উঠিল৷\n: আৰু শুনা, খবৰটো দেউতাকক দিলানে নাই? সি বা আকৌ দিল্লীৰ পৰা আহিব পাৰে নে নোৱাৰে?\n: দিছোঁ মা৷ পিচে তেওঁ হেনো আহিব নোৱাৰে৷ আৰু আপোনাকো একেবাৰে যিখিনি নিয়ম নকৰিলে নহয় সেইখিনিহে কৰিব দিছে৷ মানুহ-দুনুহ, আত্মীয়-স্বজন মাতি মাজনীক কইনা সজাই এচুকত বহাই থৈ ভোজ-ভাতৰ আয়োজন কৰিব মানা কৰিছে৷\nবোৱাৰীৰ কথাশুনি বাসন্তী কিছুসময় চুপ হৈ থাকিল৷ মুখখনৰ ৰঙো অকণমান সলনি হৈ পৰিল৷ হঠাতে তেওঁ উচাৎ মাৰি কোঠাটোৰ পৰাই বাহিৰলৈ ওলাই আহিল৷\nসম্পূৰ্ণ ৩ বছৰৰ পিছত সিহঁত নিজৰ ঘৰখনলৈ আহিছে৷ ইয়াৰ আগতে নিৰিবিলি যেতিয়া ক্লাছ ফৰ’ত আছিল তেতিয়াহে আহিছিল৷ হঠাতে এনেকুৱা হ’ব বুলি তাই ভবাই নাছিল৷ শৰীৰটোৰোচোন বিশেষ পৰিৱৰ্তন দেখা নাছিল৷ কথাবোৰ ভাবি ভাবিয়েই ৰীতা বাৰাণ্ডাতে বহি থকা শাহুৱেকৰ ওচৰ পালেহি৷\n: মা, মই চাৰিআলিৰ দোকানলৈ যাওঁ৷ মাজনীৰ বাবে অকমান খোৱাবস্তু লৈ আহোঁগৈ৷\nশাহুৱেকে মুখেৰে একো নামাতিলে৷\nৰীতাই উত্তৰলৈ অপেক্ষা নকৰি কোঠাৰ পৰা পইচাৰ বেগটো আৰু মোনাখন লৈ খৰ খোজেৰে দোকানলৈ বুলি ওলাই গ’ল৷ বজাৰ কৰিব গ’লে ৰীতাই মোনাখন নিবলৈ কেতিয়াও নাপাহৰে৷ এই অভ্যাসটো অৱশ্যে তাই গিৰিয়েকৰ পৰাই শিকিছে৷ সি প্ৰায়েই কয় আমিয়েই যদি মোনাখন লৈ বজাৰলৈ নাযাওঁ তেতিয়াহ’লে প্লাষ্টিকৰ ঠোঙাত বস্তু দিয়া দোকানীবোৰক উৎসাহিত কৰাহে নহ’ব জানো!\nচকটোৰ একমাত্ৰ মিঠাইৰ দোকনখনৰ মিঠাইবোৰ পছন্দ নালাগিল ৰীতাৰ৷ তথাপিও কেইটামান ৰসগোল্লা লৈ ওচৰৰে দোকানখনৰ পৰা কাজুবাদাম, কিচমিচ আনমল আদি শুকান ফল বেছিকৈয়ে ল’লে৷ লগতে চকলেটো কিছু ল’লে৷ বজাৰৰ পৰা পোনে পোনেই ৰীতা সিহঁতৰ কোঠাত সোমাল৷ মোনাখনৰ বস্তুবোৰ উলিয়াই দি নিৰিবিলিক ভোক লাগিলে যি মন যায় খাবলৈ কৈ পাকঘৰলৈ বুলি ওলাই আহিল৷\nতেনেদৰেই দিনবোৰ পাৰহৈ গৈ থাকিল৷ ইতিমধ্যেই ৪ দিনৰ দিনা ওচৰৰে আয়তী কেইজনীমান মাতি নিৰিবিলিৰ গা-ধোৱা পৰ্বটোও শেষ কৰিলে৷ আজি তাইৰ ৭ দিনীয়া ব্ৰতৰো অন্তিম দিন৷\nবাসন্তী চোতালতে পায়চাৰি কৰি আছে৷ ৮ বজাতেই আহি পাম বুলি কোৱা তেওঁৰ চিনাকি পুৰোহিত নকুল শৰ্মা ৯’ বজালৈকে আহি নোপোৱাত তেওঁ অস্থিৰ হৈ পৰিছে৷ নাতিনীয়েকক পৰাচিত কৰি শুচি কৰিবলৈ নকুল শৰ্মাক মাতি পঠিয়াইছিল তেওঁ। এনেতে নকুল শৰ্মা সোমাই আহিল৷\n: এহ বৰ দেৰি কৰিলেহে দেও৷\nশৰ্মাক দেখিয়েই বাসন্তীয়ে মাত লগালে৷\n: নাই দিয়ক, বেছি দেৰি হোৱা নাই৷ আপুনি যা-যোগাৰখিনি সাঁজু কৰি ৰাখিছে নে?\n: ৰাখিছোঁ, ৰাখিছোঁ৷ আহক ভিতৰলৈ৷\nপিছফালৰ বাৰাণ্ডাত কঠ এখন পাৰি তাত শৰ্মাক বহিবলৈ দিলে৷ পৰাচিত কৰিবৰ বাবে প্ৰয়োজনীয় পূজাৰ সামগ্ৰীখিনি উলিয়াই নিৰিবিলিকো আন এখন কঠৰ ওপৰত বহাই দিলে৷\nশৰ্মাই পলম নকৰি সামগ্ৰীসমূহ সুন্দৰকৈ সজাই লৈ মন্ত্ৰোচ্চাৰণ আৰম্ভ কৰিলে৷ ৰীতা তেওঁলোকৰ ওচৰতে ঠিয় হৈ থাকিল৷\n: বাৰু এতিয়া দূবৰি বনখিনি হাতত লোৱা৷\nতাই একো বুজি নাপায় মাকৰ মুখৰ ফালে চালে৷\nলগেলগেই মাকে ক’লে,\n: গ্ৰাশ্ব হাত মে ল’৷\nনিৰিবিলিয়ে মাকে কোৱাৰ দৰে দূবৰি বন অলপ হাতত ল’লে৷\n: এতিয়া তিল কেইটামান দৈখিনিৰ ওপৰত দি মই যি কওঁ তুমিও কৈ যাবা৷\nপুৰোহিতজনে পুনৰ ক’লে৷\nআকৌ তাই একো নুবুজি মাকৰ ফালে চাই থাকিল৷\nলগে লগেই মাকে বুজাই দিলে,\n: থোৰা তিল দহী কে ওপৰ মে ৰাখ’ অউৰ পূজাৰী য য বল্তে হে সাথ মে বল’।\nমাজনীয়ে “ঠিক হে মাম্মী” বুলি তেওঁ কোৱাৰ দৰে কৰি গ’ল৷\n: ফুল তুলসী কেইটামান লৈ হাতযোৰ কৰা৷\nসেই একেই দশা৷ পুনৰ মাকে কৈ গ’ল৷\n: ফুল অউৰ তুলসী লিফ লেকে হাথ যোৰকৰ প্ৰণাম কৰ’৷\nদোভাষীৰ জৰিয়তে শৰ্মাই যেনেতেনে কামখিনি আগবঢ়াই নি আছে৷ কিন্তু বাৰে বাৰে তেনেকৈ মাকৰ সহায় ল’বলগীয়া হোৱাত তেওঁৰ ভাল লগা নাই৷ সেয়ে তেঁৱো মাকৰ ভাষাৰেই আৰম্ভ কৰিলে৷\n: আভী গ্ৰাছ হাত মে লৈ পানী চুৱ আউৰ মই যি বলেংগে সাথ বল’৷\nনিৰিবিলিয়ে কথাখিনি বুজি পাই তেওঁ কোৱাৰ দৰে কৰাত বৰ আনন্দ পালে৷ তাৰমানে এতিয়া আৰু মাকৰ প্ৰয়োজন নাই৷ সেয়ে তেওঁ উৎসাহিত হৈ পুনৰ আৰম্ভ কৰি দিলে৷\n: আভী ফুল হাথ মে লৈ প্ৰণাম কৰ’৷\n: জল ডাল’৷\n: গ্ৰাছ ফুল কে ওপৰ ফেক’৷\n: ৰাইচ পানী মে ডাল’৷\nপূৰ্ণগতিত মন্ত্ৰোচ্চাৰণ চলি থাকিল লগতে কি কি কৰি যাব লাগিব তাৰো দিহা দি গৈ থাকিল৷\nতায়ো পুৰোহিতে কোৱামতে কৰি গৈ থাকিল৷\n: আভী ফুল তুলসী দূবৰি হাথ মে লৈ সাষ্টাঙ্গে প্ৰণাম কৰা৷\n: ইয়ে সাষ্টাঙ্গে প্ৰণাম ক্যা হ্যায়?\nনিৰিবিলিয়ে বুজি নাপায় বামুণক প্ৰশ্ন কৰিলে৷\nসাষ্টাঙ্গে প্ৰণাম এতিয়া কেনেকৈ বুজাই বামুণে৷ মাকৰ ফালে চাই দেখে যে ইতিমধ্যে তেঁৱো তাৰ পৰা আঁতৰি গৈছে৷\nপুনৰ মাজনীয়ে প্ৰশ্ন কৰিলে,\n: সাষ্টাঙ্গে প্ৰণাম ক্যা হ্যায়?\nইপিনে বুজাই ক’ব পৰা নাই শৰ্মাই৷ কি কৰিব কি নকৰিব উপায় নাপায় নিজেই পেটটো মাতিত পেলাই সন্মুখৰ ফালে হাতদুখন দীঘলকৈ মেলি হাতযোৰ কৰি দেখাই দি ক’লে “এইছা কৰ’”৷\n: অ আচ্ছা, য়োগা কৰণা হে অভী৷\nয়োগাই কৰা বা ভাৰত নাট্যমে কৰা, তুমি যি ইচ্ছা সেয়াই কৰা মুঠতে মোৰ কাম শেষ৷\n: ধুৰ কি পাল্লাত পৰিলো ৰে আজি!\nতেওঁ স্বগতোক্তি কৰি উঠিল৷\n« অনলী ভিমল- ৰণেন শৰ্মা\nনাইটমেয়াৰ-লোনা বৰা »\nদুভাষীত মন্ত্ৰোস্বাৰণ… ভাল লাগিল। ্


বিজ্ঞানমনস্কতাৰ সপক্ষে - মুক্ত চিন্তা\nবেলেগ বেলেগ বৌদ্ধিক স্তৰত বা বেলেগ বেলেগ দৃষ্টিভংগীৰে এই প্ৰশ্নটোৰ বেলেগ বেলেগ উত্তৰ পোৱা যায়। অৱশ্যে সকলোবোৰ সংজ্ঞা‍ই প্ৰশ্নটোৰ ভাল উত্তৰ এটাতো দিব নোৱাৰে‍ই; বৰং জনপ্ৰিয় স্তৰৰ বহু সংজ্ঞা‍ই বিজ্ঞান কি বোলা প্ৰশ্নটোৰ সম্পূৰ্ণ ভুল উত্তৰ এটাহে দাঙি ধৰে। বিজ্ঞান মানেই যেন প্ৰযুক্তিৰ উপকৰণ - এই ধাৰণাটোৱেই এই ভুল সংজ্ঞাবিলাকৰ জন্ম দিয়ে। আন কথাত এই ধাৰণাটোৱে বিজ্ঞানৰ সংজ্ঞাৰ সমস্ত ভুল ব্যাখ্যাবিলাকৰ প্ৰতিনিধিত্ব কৰা বুলি ধৰি ল’ব পাৰোঁ। তেনেহ’লে বিজ্ঞাননো কি? আচলতে বিজ্ঞান হ’ল কেৱল অধ্যয়ন আৰু বিশ্লেষণখিনিহে। তাৰপৰা উত্‍পাদিত উপকৰণবোৰ বিজ্ঞান নহয়, বিজ্ঞানৰ প্ৰয়োগহে। গতিকে সেই উপকৰণবোৰৰ নেতিবাচক দিশখিনি বিজ্ঞানৰ নেতিবাচক দিশ বোলা কথাটো নিতান্ত‍ই অযুক্তিকৰ।\nএটা উদাহৰণেৰে বুজিবলৈ চেষ্টা কৰা যাওক। ৰেফ্ৰিজাৰেটৰৰপৰা ওলোৱা CFC গেছে অজ’ন স্তৰত বিন্ধা কৰি পৃথিৱীলৈ ভাবুকি কঢ়িয়াই আনিছিল। এয়া বিজ্ঞানৰ নেতিবাচক দিশ বা বিজ্ঞানৰ অভিশাপ বুলি লৰালৰিকৈ সিদ্ধান্ত দি দিব পাৰি। কিন্তু আচল কথাটো হ’ল, ৰেফ্ৰিজাৰেটৰ মানে বিজ্ঞান নহয়। বিজ্ঞানে পদাৰ্থৰ ধৰ্মবোৰ চালিজাৰি চাই পালে, কেনেকৈ এটা বন্ধ পৰিবেশৰ উষ্ণতা বাহ্যিক শক্তিৰে নিয়ন্ত্ৰণ কৰিব পাৰি। এইখিনিলৈকেহে বিজ্ঞান। এই থিয়ৰিটো ব্যৱহাৰ কৰি ৰেফ্ৰিজাৰেটৰ বনোৱা কাৰবাৰটো বিজ্ঞান নহয়। আকৌ, সেই ৰেফ্ৰিজাৰেটৰে অ’জন স্তৰত বিন্ধা কৰিছে বুলি গণনা কৰি উলিওৱাটো বিজ্ঞান। ঠিক তেনেকৈ ৰেফ্ৰিজাৰেটৰৰপৰা CFC নোলোৱাকৈ কেনেকৈ উষ্ণতা নিয়ন্ত্ৰণ কৰিব পাৰি সেই অধ্যয়ন কৰাটো‍ও বিজ্ঞান। দৰাচলতে বিজ্ঞান মানে মোটামুটিকৈ আমি অধ্যয়ন বুলিব পাৰোঁ; সেই অধ্যয়নৰ ফলবোৰ ব্যবহাৰ কৰি কিবা উপকৰণ তৈয়াৰ কৰাটো বিজ্ঞান নহয়। কিন্তু উপকৰণবিধ তৈয়াৰ হোৱাৰ পাছত তাৰ প্ৰভাৱ কি হ’ব সেয়া অধ্যয়ন কৰাটো কিন্তু বিজ্ঞান হয়।\nঅপ্ৰাসংগিক যেন লাগিলেও এটা কথা কৈ থওঁ। এইখিনিলৈকে আলোচনাৰপৰা আমি বুজিলোঁ যে বিজ্ঞানৰ সংজ্ঞা ভুলকৈ বুজিলেহে “বিজ্ঞান আশীৰ্বাদ নে অভিশাপ” বিষয়ক আলোচনা সম্ভৱ হ’ব পাৰে। অন্যথা এনে আলোচনাৰ মূল বিষয়টোৱেই অবান্তৰ। কিন্তু এই বিষয়টো আমাৰ তৰ্ক প্ৰতিযোগিতাসমূহৰ (যুক্তিবাদ চৰ্চাৰ থলী?) এক জনপ্ৰিয় বিষয়। এই কথাটোৰপৰা আমাৰ সমাজত যুক্তিবাদৰ পয়ালগা অৱস্থাৰ কথা ফটফটীয়াকৈ বুজিব পাৰি।\nখণ্ড : ১\nসকলো বৌদ্ধিক স্তৰৰ বাবে প্ৰযোজ্য হোৱাকৈ আমি থূলমূলকৈ বিজ্ঞান কি বোলা প্ৰশ্নটোৰ উত্তৰ এনেকৈ দিব পাৰোঁ - বিজ্ঞান হ’ল কোনো এক বিষয়ৰ প্ৰণালীবদ্ধ অধ্যয়ন। সহজবোধ্য আৰু ভুল নহ’লেও পিছে এই সংজ্ঞাটোৱে বিজ্ঞানৰ দৰ্শনটোনো কি তাক স্পষ্টকৈ ফুটাই তুলিব নোৱাৰে। সেয়ে ব্যক্তিগতভাৱে ম‍ই এই পুৰণি-জনপ্ৰিয় সংজ্ঞাটোতকৈ আন এটা সংজ্ঞাকহে অধিক প্ৰশস্ত বুলি ভাবোঁ। এই সংজ্ঞাটোৱে কয় - বিজ্ঞান আন একো নহয়, ই কেৱল এক আৰ্হি প্ৰস্তুতিকৰণৰ কাৰবাৰ (science is an exercise of making model)। এই আৰ্হি বা মডেল মানেনো কি প্ৰকৃততে? বিজ্ঞানৰ অধ্যয়নৰ দৰ্শনটোনো কেনেকুৱা? বা বৈজ্ঞানিক চিন্তাৰ ধৰণ-কৰণ (style) কেনেকুৱা? এই সম্পৰ্কে এক থূলমূল আলোচনা কৰাটোৱেই এই লেখাৰ উদ্দেশ্য।\nবৈজ্ঞানিক চিন্তাৰ দৰ্শনটো বুজিবলৈ হ’লে প্ৰথমেই স্পষ্ট হ’ব লাগিব বিজ্ঞানৰ উদ্দেশ্য সম্পৰ্কে। বিজ্ঞান অধ্যয়নৰ উদ্দেশ্য ৰহস্যৰ উদ্ঘাটন। ৰহস্য মানে বিশেষকৈ প্ৰকৃতিজগতৰ ৰহস্য। ৰহস্য এটাৰ বিষয়ে অধ্যয়নৰ প্ৰথম খোজটো হ’ল সেই ৰহস্যময় পৰিঘটনাৰ পৰ্যবেক্ষণ (observation)। পৰ্যবেক্ষণৰ পাছৰ পৰ্যায়টো হ’ল প্ৰপঞ্চ নিৰ্মাণ (Hypothesis formation)। এই পৰ্যায়টোৱেই হ’ল আটাইতকৈ গুৰুত্বপূৰ্ণ পৰ্যায়। পৰ্যবেক্ষণ (observation)ত আমি যি পালোঁ সেয়া আমি কল্পনা কৰা Hypothesis বা প্ৰপঞ্চটোৱে সিদ্ধ কৰিব লাগিব।\nকথাবোৰ স্পষ্ট হ’বৰ বাবে এটা উদাহৰণ প্ৰাসংগিক হ’ব। ধৰা হ’ল মানুহ এঘৰত চুৰি হ’ল। এই ঘটনাৰ অনুসন্ধান কেনেকৈ কৰা হ’ব? প্ৰথমেই চুৰি হোৱা ঘৰটোলৈ গৈ গোটেই পৰিস্থিতিটো ভালকৈ চোৱা হ’ব। অৰ্থাৎ পৰ্যবেক্ষণ কৰা হ’ব। পৰ্যবেক্ষণ কৰি থাকোতেই আমি দেখিলোঁ যে ঘৰৰ ওচৰৰ বোকা মাটিত জোতাৰ চিন আছে। আকৌ দেখিলোঁ যে চুৰি হোৱা কোঠাটোতো একেই জোতাৰ চাপ আছে। ইয়াৰপৰা আমি কি প্ৰপঞ্চ তৈয়াৰ কৰিব পাৰোঁ? আমি তৈয়াৰ কৰিব পৰা প্ৰপঞ্চটো হ’ব যে কোনোবা এজন জোতা পিন্ধা মানুহ সেই বোকা গচকি আহি এই কোঠাটোত সোমাইছিলহি। অন্ততঃ এই মুহূৰ্তত সেই প্ৰপঞ্চটোৱেই আমি কৰা পৰ্যবেক্ষণক সিদ্ধ কৰিব। সেই জোতা পিন্ধা মানুহজনেই চুৰি কৰিছিলেনে বা জোতাৰ দাগ চুৰি হোৱাৰ সময়ৰে হয় নে নহয় সেইবোৰ কথা আমি পাছৰ পৰ্যায়ত চাব লাগিব। সদ্যহতে আমি সেই ঘটনাটোৰ এটা মডেল তৈয়াৰ কৰিলোঁ, পৰ্যবেক্ষণৰ ভিত্তিত নিৰ্মাণ কৰা প্ৰপঞ্চৰ সহায়ত। বৈজ্ঞানিক অনুসন্ধানৰ ৰূপৰেখা এইটোৱেই।\nএনেকৈ একোটা ঘটনাৰ পৰ্যবেক্ষণক সিদ্ধ কৰিবলৈ আমি একোটা প্ৰপঞ্চ বা hypothesis তৈয়াৰ কৰি লওঁ - এইটোৱেই হ’ল প্ৰকল্প নিৰ্মাণ বা model makingঅৰ একেবাৰে প্ৰাৰম্ভিক কথা। বিজ্ঞানৰ অধ্যয়নক আমি এনেকুৱা model বনোৱাৰ কাৰবাৰ বুলি ধৰি ল’লে বহুখিনি কথা সহজবোধ্য হৈ পৰে।\nপ্ৰাচীন কালৰ আকাশ অধ্যয়নৰপৰা মাধ্যাকৰ্ষণ সূত্ৰলৈকে এই দীঘলীয়া জ্ঞান-বিবৰ্তনৰ শিকলিডাল আচলতে মডেল বনোৱাৰ কছৰতেই। আকাশৰ তৰাবোৰ সদায় একে ঠাইতে নাথাকে; এই কথাটোৰপৰাই আৰম্ভ হয় পৰ্যবেক্ষণৰ। কিন্তু সকলো তৰা একেদৰেই ঘূৰে নে? ওহোঁ; সূৰ্যটোৱে এদিনৰ মূৰে মূৰে একে ঠাইত উপস্থিত হয়, কিন্তু কিছুমান তৰা ১০-১২ বছৰৰ মূৰতহে আকাশৰ একেই স্থানত দেখা যায়। এই পৰ্যবেক্ষণটোৰপৰা আমি কি hypothesis সৃষ্টি কৰিব পাৰোঁ বা কেনেকুৱা এটা মডেল কল্পনা কৰিব পাৰোঁ? প্ৰথমেই মনলৈ অহা প্ৰকল্পটো হ’ল পৃথিৱীখনৰ চাৰিওফালে সূৰ্যকে ধৰি বাকীবোৰ জ্যোতিস্ক ঘূৰি আছে। পিছে এই প্ৰকল্পত কিছু আসোঁৱাহে দেখা দিলে। দেখা গ’ল আকাশেদি সূৰ্যৰ পথটো যেনে সৰল, বাকীবোৰ গ্ৰহ-তৰাৰ তেনে সৰল নহয়। উদাহৰণস্বৰূপে, আকাশত মঙল গ্ৰহটোৰ অৱস্থানবোৰ বিভিন্ন সময়ত যদি ভালকৈ লক্ষ্য কৰোঁ, তেনেহ’লে দেখিম যে ই এটা স্প্ৰিঙৰ দৰে পথত আকাশেদি ভ্ৰমণ কৰে। ঠিক তেনেকৈ আনবোৰ জ্যোতিষ্কৰো তেনেকুৱা কিবা জটিল পথ পৃথিৱীৰপৰা দেখা যায়। জ্যোতিষ্কবোৰৰ গতিৰ অধ্যয়নৰ বাবে আমি যদি “পৃথিৱীখনৰ চাৰিওফালে সূৰ্যকে ধৰি বাকীবোৰ জ্যোতিষ্ক ঘূৰি আছে” বোলা প্ৰকল্পটো শুদ্ধ বুলি মানি লওঁ, তেনেহ’লে সকলো জ্যোতিষ্কৰ ভিন্ন পথক লৈ উত্তৰবিহীন স্থিতি এটাত পাকঘূৰণি খাব লগা হয়।\nসেয়ে আৰম্ভ হ’ল নতুন চিন্তা। এনে এটা প্ৰকল্প উপস্থাপন কৰিব লাগিব যি জ্যোতিষ্কবোৰৰ গতিৰ পৰ্যবেক্ষণৰ ব্যাখ্যা সম্পূৰ্ণ ৰূপত দিয়ে। কেপলাৰে এনে এটা নতুন প্ৰকল্প দাঙি ধৰিলে। তেওঁ প্ৰস্তাৱ দিলে - ধৰি লোৱা হওক সূৰ্যটো স্থিৰ, পৃথিৱী আৰু ইয়াৰপৰা চকুৰে দেখা গ্ৰহবোৰ সূৰ্যৰ চাৰিওফালে ঘূৰি আছে। এনেকৈ ভাবি লৈ তেওঁ অনুমান কৰিবলৈ চেষ্টা কৰিলে, এনেকুৱা এটা পৰিস্থিতিত ঘূৰি থকা পৃথিৱীৰপৰা ৰৈ থকা সূৰ্য আৰু গতি কৰি থকা গ্ৰহবোৰৰ গতি কেনে দেখা যাব। গণিতৰো সহায় লোৱা হ’ল। আচৰিতধৰণে (প্ৰত্যাশিতভাৱে বুলি পঢ়িব) এই অনুমান পৰ্যবেক্ষণৰ লগত মিলি গ’ল। সেয়ে ১ নং প্ৰকল্পটো (“পৃথিৱীখনৰ চাৰিওফালে সূৰ্যকে ধৰি বাকীবোৰ জ্যোতিষ্ক ঘূৰি আছে” প্ৰকল্পটো) আমি বাদ দি দ্বিতীয় প্ৰকল্পটো গ্ৰহণ কৰিলোঁ।\nএইখিনিতে আমি কি ধৰণৰ প্ৰকল্প গ্ৰহণ কৰিম আৰু কি ধৰণৰ প্ৰকল্প গ্ৰহণ নকৰিম সেই কথা আৰু অধিক স্পষ্ট হোৱাৰ চেষ্টা কৰোঁ। তাৰ বাবে প্ৰথম আৰু দ্বিতীয় প্ৰকল্পটোৰ মূলগত পাৰ্থক্য মন কৰা উচিত হ’ব।\nযদি আমি প্ৰথম মডেলটো (“পৃথিৱীখনৰ চাৰিওফালে সূৰ্যকে ধৰি বাকীবোৰ জ্যোতিষ্ক ঘূৰি আছে”) অনুসৰণ কৰি অধ্যয়ন কৰোঁ, তেনেহ’লে প্ৰতিটো জ্যোতিষ্কই বেলেগ বেলেগ পথেৰে পৃথিৱীক প্ৰদক্ষিণ কৰি আছে বুলি ধৰি ল’ব লাগিব। কথাটো খেলিমেলি আৰু বৰ জটিল হৈ পৰিব। তাৰ সলনি দ্বিতীয় মডেলটো অনুসৰণ কৰিলে সকলো গ্ৰহক একেটা নিয়মৰ অধীন (সকলো গ্ৰহেই সূৰ্যক প্ৰদক্ষিণ কৰে নিয়মটো) কৰাটো সম্ভৱ হ’ব।\nএইটো বিজ্ঞানৰ দৰ্শনৰ এটা গুৰুত্বপূৰ্ণ দিশ। এটা প্ৰকল্প বা মডেল তেতিয়াহে অধিক কাৰ্যক্ষম হয় যেতিয়া ই সকলো পৰ্যবেক্ষণক এটা প্ৰপঞ্চৰ আওতালৈ আনিবলৈ সক্ষম হয়। ইয়াক পৰ্যবেক্ষণৰ একত্ৰীকৰণ বা unification of observation বুলি ক’ব পাৰোঁ। Unification নোহোৱাকৈ প্ৰতিটো বস্তু বিক্ষিপ্ত ৰূপত অধ্যয়ন কৰিবলৈ চেষ্টা কৰিলে পৰ্যবেক্ষণবোৰৰ মাজৰ আন্তঃসম্পৰ্কক উলাই কৰা হয় আৰু অধ্যয়ন অগভীৰ হয়। এনে অধ্যয়ন এটা পৰ্যায়ত স্থবিৰ হৈ পৰে। এতিয়া গ্ৰহীয় গতিৰ কথাই ধৰক, যদি আমি পৃথিৱীখন কেন্দ্ৰত আছে বুলি ধৰি লওঁ (১ নং প্ৰকল্প) , তেন্তে প্ৰতিটো গ্ৰহৰ বাবে বেলেগ বেলেগ গতিপথ বুলি ধৰিব লাগিব। তাৰ পাছত অধ্যয়্ন কৰিবলৈ একো উৱাদিহ নাথাকিব। বিপৰীতক্ৰমে দ্বিতীয় প্ৰকল্পৰপৰা আমি সকলো গ্ৰহীয় গতিৰ সাধাৰণীকৰণ কৰি বিশ্লেষণ কৰাৰ সুবিধা থাকিব। থাওকতে কৈ থওঁ যে এই বিশ্লেষণৰপৰাই যুগান্তকাৰী মাধ্যাকৰ্ষণৰ নীতি আৱিষ্কাৰ কৰিছিল ছাৰ আইজাক নিউটনে।\nথূলমূলকৈ এয়াই হ’ল বৈজ্ঞানিক যুক্তি নিৰ্মাণৰ মূল দৰ্শন। মাধ্যাকৰ্ষণৰ সূত্ৰ আৰু unificationঅৰ বিষয়ে বহলাই আলোচনা কৰিম পাছৰ লেখাত।\nNo Comments : "বিজ্ঞানমনস্কতাৰ সপক্ষে"


Brokam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Brokam ar byavahar, ppali, parshwakriya, upkaar, kriya-pratikriya aaru satarkatabani\nBrokam ৰ মূল্য আৰু পেকৰ চাইজ - Brokam Price and Pack Size in Assamese - Brokam ar mulya aaru pakor size\nBrokam की जानकारी\nBrokam ৰ লাভ আৰু ব্যৱহাৰসমূহ- Brokam Benefits & Uses in Assamese- Brokam ar laabh aaru byavaharsamuh\nBrokam ৰ পালি আৰু সেয়া কেনেদৰে ল'ব- Brokam Dosage & How to Take in Assamese - Brokam ar paali aaru xeya kenedore lobo\nBrokam ৰ পাৰ্শ্চক্ৰিয়াসমূহ- Brokam Side Effects in Assamese- Brokam ar parshwakriyasamuh\nBrokam সংক্ৰান্ত সতৰ্কতাবাণীসমূহ- Brokam Related Warnings in Assamese- Brokam xonkranta xatarkatabanisamuh\nঅইন দৰৱৰ সৈতে Brokamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Brokam with Other Drugs in Assamese- Oinor xoite Brokam ar gurutor kriya-pratikriya\nBrokam মতভেদসমূহ- Brokam Contraindications in Assamese- Brokam nishedhsamuh\nBrokam ৰ বিষয়ে সততে সোধা প্ৰশ্নসমূহ- Frequently asked Questions about Brokam in Assamese- Brokam ar bikhoye satate xodha prashnasamuh\nখাদ্য আৰু মদৰ সৈতে Brokam ক্ৰিয়া-প্ৰতিক্ৰিয়া- Brokam Interactions with Food and Alcohol in Assamese- khadya aaru modor xoite Brokam kriya-pratikriya\nBrokam ৰ লাভ আৰু ব্যৱহাৰসমূহ - Brokam Benefits & Uses in Assamese - Brokam ar laabh aaru byavaharsamuh\nBrokam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBrokam ৰ পালি আৰু সেয়া কেনেদৰে ল'ব - Brokam Dosage & How to Take in Assamese - Brokam ar paali aaru xeya kenedore lobo\nBrokam-ৰ উপাদানসমূহ - Brokam Active Ingredients in Assamese - Brokam-ar upadaansamuh\nBrokam ৰ পাৰ্শ্চক্ৰিয়াসমূহ - Brokam Side Effects in Assamese - Brokam ar parshwakriyasamuh\nগৱেষণাৰ ভিত্তিত, Brokam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBrokam সংক্ৰান্ত সতৰ্কতাবাণীসমূহ - Brokam Related Warnings in Assamese - Brokam xonkranta xatarkatabanisamuh\nBrokam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Brokam লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nBrokam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Brokam গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Brokam কি প্ৰভাৱ দেখা গৈছে?\nBrokamৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Brokam কি প্ৰভাৱ দেখা গৈছে?\nBrokamৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Brokam ৰ কি প্ৰভাৱ দেখা গৈছে?\nBrokamৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Brokamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Brokam with Other Drugs in Assamese - Oinor xoite Brokam ar gurutor kriya-pratikriya\nBrokam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBrokam মতভেদসমূহ - Brokam Contraindications in Assamese - Brokam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Brokam লোৱা অনুচিত যাতে -\nBrokam ৰ বিষয়ে সততে সোধা প্ৰশ্নসমূহ - Frequently asked Questions about Brokam in Assamese - Brokam ar bikhoye satate xodha prashnasamuh\nএই Brokam-এ অভ্য়াস বা নিচাৰ সৃষ্টি কৰে নেকি?\nনহয়, Brokamয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Brokam লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Brokam লোৱাটো নিৰাপদ।\nনহয়, Brokamয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Brokam ক্ৰিয়া-প্ৰতিক্ৰিয়া - Brokam Interactions with Food and Alcohol in Assamese - khadya aaru modor xoite Brokam kriya-pratikriya\nখাদ্য আৰু Brokamৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Brokam আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Brokamৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Brokamৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nBrokam ৰ অনুকল্প - Substitutes for Brokam in Assamese\nআপুনি বা আপোনাৰ পৰিয়ালৰ কোনোবাই Brokam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Brokam ব্যৱহাৰ কৰিছিল নেকি?\nআপুনি কিমান পৰিমাণে Brokam সেৱন কৰিছিল?\nআপুনি Brokam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Brokam সেৱন কৰে?


স্কট কেলি - অসমীয়া ৱিকিপিডিয়া\n২১ ফেব্ৰুৱাৰী, ১৯৬৪ (৫৮ বছৰ)\nঅৰেঞ্জ, নিউ জাৰ্ছী, আমেৰিকা\nআমেৰিকা নৌসেনা বাহিনীৰ সেনাপতি\n৫২০ দিন আৰু ১০ ঘণ্টা\nনাছা মহাকাশচাৰী গোট ১৬, ১৯৯৬\n১৮ ঘণ্টা আৰু ২০ মিনিট\nSTS-103, STS-118, Soyuz TMA-01M (অভিযান ২৫/২৬), Soyuz TMA-16M/Soyuz TMA-18M (অভিযান ৪৩/৪৪/৪৫/৪৬)\nস্কট যোচেফ কেলি (ইংৰাজী: Scott Joseph Kelly) হ’ল ক্ৰমে এজন অভিযন্তা, এজন অৱসৰপ্ৰাপ্ত সুদক্ষ আমেৰিকান মহাকাশচাৰী আৰু আমেৰিকা নৌসেনা বাহিনীৰ এজন অৱসৰপ্ৰাপ্ত সেনাপতি। অভিজ্ঞ মহাকাশচাৰী স্কট কেলিয়ে আন্তঃৰাষ্ট্ৰীয় মহাকাশ কেন্দ্ৰত (International Space Centre, চমুকৈ ISS) ক্ৰমে অভিযান ২৬, ৪৫ আৰু ৪৬ৰ দায়িত্বভাৰ গ্ৰহণ কৰিছিল।\n১৯৯৯ চনৰ ডিচেম্বৰ মাহত এচ.টি.এচ.-১০৩ (STS-103) মহাকাশ ভ্ৰমণত স্পেছ চাটল্ ডিস্কভাৰীৰ (Space Shuttle Discovery) বৈমানিক হিচাপে কেলিয়ে প্ৰথম মহাকাশ যাত্ৰা আৰম্ভ কৰিছিল। আঠদিনীয়া এই অভিযানৰ লক্ষ্য আছিল হাবল স্পেছ টেলিস্ক’পত (Hubble Space Telescope) তৃতীয়বাৰৰ বাবে কিছু মেৰামতি কৰি তাৰ কাৰ্যদক্ষতা বৃদ্ধি কৰা। ২০০৭ চনৰ আগষ্ট মাহত এচ.টি.এচ.-১১৮ (STS-118)ৰ মিছন কমাণ্ডাৰ হিচাপে কেলিয়ে দ্বিতীয়বাৰৰ বাবে মহাকাশ ভ্ৰমণ কৰিছিল। এয়া আছিল ISSত ১২ দিনীয়া স্পেছ চাটল্ মিছন (Space Shuttle Mission)। কেলিৰ তৃতীয় মহাকাশ ভ্ৰমণ আছিল ISSত অভিযান ২৬ৰ কমাণ্ডাৰ হিচাপে। ২০১০ চনৰ ৯ অক্টোবৰত অভিযান ২৫ৰ সময়ছোৱাত স্কট কেলিয়ে ৰাছিয়ান ছ’য়ুজ মহাকাশযানেৰে ভ্ৰমণ কৰি ISSত উপস্থিত হয় আৰু অভিযান শেষ হোৱালৈকে উৰণ অভিযন্তা হিচাপে কৰ্মৰত আছিল।\n২০১২ চনৰ নৱেম্বৰ মাহত ISSত এক বিশেষ বছৰজোৰা মহাকাশ অভিযানৰ বাবে মিখাইল কৰ্ণিয়েক’ৰ (Mikhail Korniyenko) সৈতে স্কট কেলিক নিৰ্বাচন কৰা হয়। ২০১৫ চনৰ ২৭ মাৰ্চত অভিযান ৪৩ৰ আৰম্ভণিৰে তেঁওলোকৰ ‘মহাকাশত এবছৰ’ (Year in Space) অভিযান আৰম্ভ হয়। তাৰ পাছতেই কেলিয়ে অভিযান ৪৪ আৰু ৪৫ৰ দায়িত্বভাৰ গ্ৰহণ কৰে। ২০১৬ চনৰ ২৯ ফেব্ৰুৱাৰীত অৰ্থাত্ ISSত কেলিৰ বছৰজোৰা অভিযান সমাপ্ত হোৱাৰ লগে লগে কেলিয়ে টিম’থি কোপ্ৰাক ISSৰ দায়িত্বভাৰ প্ৰদান কৰে। ২০১৬ চনৰ ১ মাৰ্চত ছয়ুজ টি.এম.এ.-১৮এম (Soyuz TMA-18M) যানেৰে পৃথিৱীলৈ ওভতে।\n‘মহাকাশত এবছৰ’ অভিযানত কেলিয়ে মহাকাশত একেৰাহে ৩৪০ দিন কটাইছিল। কেলিৰ যমজ ভাতৃ মাৰ্ক কেলিয়ো এজন প্ৰাক্তন মহাকাশচাৰী। মাৰ্ক আৰু স্কট দেখিবলৈ হুবহু একে। মাৰ্ক আৰু স্কটেই আছিল মহাকাশ ভ্ৰমণ কৰা একমাত্ৰ ভাতৃদ্বয়। ২০১৬ চনৰ ১২ মাৰ্চত কেলিয়ে ২০১৬ চনৰ এপ্ৰিল মাহত অৱসৰ ল’ব বুলি ঘোষণা কৰে।\n↑ "International Space Station Expedition 25". NASA. October 12, 2010. http://www.nasa.gov/mission_pages/station/expeditions/expedition25/index.html। আহৰণ কৰা হৈছে: 2010-10-12.\n↑ "Expedition 25 Returns Home". NASA. November 26, 2010. http://www.nasa.gov/mission_pages/station/expeditions/expedition25/exp25_landing.html। আহৰণ কৰা হৈছে: 2010-12-03.\n↑ 3.0 3.1 Sanders, Craig (2003-02-06). "Twins in Outer Space". প্ৰকাশক Missouri City, Texas: Twinstuff. Archived from the original on 2015-03-27. http://www.twinstuff.com/twinnasa.htm। আহৰণ কৰা হৈছে: 2015-03-27.\n↑ "NASA, Roscosmos Assign Veteran Crew to Yearlong Space Station Mission NASA.gov"]. NASA. November 26, 2012. http://www.nasa.gov/home/hqnews/2012/nov/HQ_12-406_ISS_1-Year_Crew.html। আহৰণ কৰা হৈছে: March 3, 2016.\n↑ Kramer, Miriam (March 28, 2015). "One-Year Crew Begins Epic Trip on International Space Station". Space.com. http://www.space.com/28960-one-year-space-station-trip-begins.html। আহৰণ কৰা হৈছে: March 28, 2015.\n↑ McCarthy, Craig (October 19, 2015). "N.J. man has now spent more time in space than any other American". New Jersey On-Line LLC. http://www.nj.com/news/index.ssf/2015/10/nj_man_has_now_spent_more_time_in_space_than_any_other_american.html#incart_river_home। আহৰণ কৰা হৈছে: March 3, 2015.\n↑ "Mark Kelly's Official NASA Bio". NASA. July 2011. http://www.jsc.nasa.gov/Bios/htmlbios/kellyme.html। আহৰণ কৰা হৈছে: March 3, 2016.\nৱিকিমিডিয়া কমন্সত Scott J. Kelly সম্পৰ্কীয় মিডিয়া ফাইল আছে।\nটুইটাৰত স্কট কেলি\n"https://as.wikipedia.org/w/index.php?title=স্কট_কেলি&oldid=301061"ৰ পৰা অনা হৈছে\nএই পৃষ্ঠাখন ২৬ ছেপ্টেম্বৰ, ২০২১ তাৰিখে ২০:২১ বজাত অন্তিম সংশোধন কৰা হৈছিল।


গণতান্ত্ৰিক দেশত ডিটেনচন কেম্পৰ প্ৰয়োজনীয়তা কিমান ? - Gana Adhikar\nHome / প্ৰৱন্ধ / গণতান্ত্ৰিক দেশত ডিটেনচন কেম্পৰ প্ৰয়োজনীয়তা কিমান ?\nগণতান্ত্ৰিক দেশত ডিটেনচন কেম্পৰ প্ৰয়োজনীয়তা কিমান ?\nNovember 2, 2018\tপ্ৰৱন্ধ 510 Views\nকেইমাহমান আগতে মাৰ্কিন যুক্তৰাষ্ট্ৰৰ ৰাষ্ট্ৰপতি ড’নাল্ড ট্ৰাম্পৰ এটা সুন্দৰ পদক্ষেপে পৃথিৱীৰ বিভিন্ন প্ৰান্তত কঠোৰ নিৰ্দেশ মৰ্মে অবৈধভাৱে আমেৰিকাত প্ৰৱেশ কৰা পৰিয়ালবোৰক ডিটেনচন কেম্পত বন্দী কৰাৰ লগতে শিশুসকলক নিজৰ নিজৰ পৰিয়ালৰ পৰা বিছিন্ন কৰি ৰখা হৈছিল। আঠমহীয়া শিশুৰ পৰা একবছৰ বয়সৰ শিশুকো নিজৰ মাতৃৰ পৰা পৃথক কৰি ৰখা কার্যক কেৱল ট্রাম্প বিৰােধীসকলেই নহয়, তেওঁৰ নিজ দলৰ বহু নেতায়াে সমালােচনা কৰিছে। আমেৰিকাৰ এই বাতৰি পঢ়াৰ সময়ত অসমৰ ডিটেনচন কেম্পৰ কথা মনলৈ আহিল। অসমত ৬টা ডিটেনচন কেম্পত তথাকথিত অবৈধ প্রব্রজনকাৰী বহুসংখ্যক পুৰুষ-মহিলা বন্দী হৈ আছে। সাধাৰণ নিয়মমতে এক আইনী প্রক্রিয়াৰ জৰিয়তে যদি কোনােবাই নিজৰ নাগৰিকত্ব প্রমাণ কৰাত ব্যর্থ হয় তেতিয়াই মানুহজনক ডিটেনচন কেম্পলৈ নিবন্দী কৰি থােৱা হয়। অসমত জিলা কাৰাগাৰৰ একোটা অংশক ডিটেনচন কেম্প হিচাপে ব্যৱহাৰ কৰা হৈ আছে। কিন্তু বিদেশী বুলি অভিযুক্ত এইসকলৰ অৱস্থা সাধাৰণ কয়দীতকৈ কিছু বেলেগ। এইসকলক জে’লত আন কয়দীৰ দৰে কোনাে হাজিৰাৰ কাম কৰিবলৈ দিয়া নহয়।\nডিটেনচন কেম্পবােৰ সময়ে সময়ে পর্যবেক্ষণ কৰা বিশিষ্ট মানৱ অধিকাৰ কর্মী হৰ্ষ মন্দেৰে বাৰেবাৰে ডিটেনচন কেম্পবােৰৰ দুৰৱস্থাৰ কথা বিভিন্ন মঞ্চত উত্থাপন কৰিছে। শেহতীয়াভাৱে হর্ষ মন্দেৰে মাননীয় উচ্চতম ন্যায়ালয়ত এইসম্পর্কে এক ৰাজহুৱা স্বার্থ জড়িত আবেদনাে দাখিল কৰিছে। ডিটেনচন কেম্পবােৰত বহু বেছি মানুহক বন্দী কৰি ৰখা হৈছে আৰু তেওঁলােকে তাত ন্যূনতম মানৱ অধিকাৰৰ পৰাও বঞ্চিত হৈছে। ট্রাম্পে আমেৰিকা যুক্তৰাষ্ট্ৰত স্থাপন কৰা ডিটেনচন কেম্পেবােৰে যেনেকৈ কণ কণ শিশুক নিজৰ পৰিয়ালৰ পৰা বিচ্ছিন্ন কৰিছে, সেই ডিটেনচন কেম্পবােৰৰপৰা আমাৰ দেশৰ অর্থাৎ অসমৰ ডিটেনচন কেম্পবােৰ বেলেগনে? আমাৰ দেশতাে বহুলােকক নিজৰ নিজৰ পৰিয়ালৰ পৰা বিছিন্ন কৰি নতুবা পৰিয়াল ভংগ কৰি মানুহক ডিটেনচন কেম্পত বছৰৰ পিছত বছৰ ধৰি বন্দী কৰি ৰখা হৈছে। কণ কণ শিশুৰ পৰা তেওঁলােকৰ মাতৃক কাঢ়ি নি এই কেম্পবােৰত বাংলাদেশী বুলি বন্দী কৰা হৈছে, অন্তঃসত্বা মহিলাক কেম্পত ৰখা হৈছেআৰু ১০২ বছৰীয়া বয়ােজ্যেষ্ঠ বৃদ্ধকো কেম্পত বন্দী কৰি ৰখা হৈছে। ডিটেনচন কেম্পত এওঁলােকৰ দুৰৱস্থাৰ কথা সকলােৱে জানে কিন্তু তথাকথিত বিদেশী সমস্যা আৰু বিদেশী উলিওৱাৰ নামত এনে হাৰাশাস্তি চলিয়ে আছে। এনে বহু ঘটনা সন্মুখলৈ আহিছে য’ত দেখা গৈছে নিৰক্ষৰ আৰু দৰিদ্ৰ লােকক যেনে দিন হাজিৰা কৰা অজ্ঞ মানুহক একপক্ষীয় ৰায়ৰ জৰিয়তে বিদেশী বুলি ঘােষিত কৰি ডিটেনচন কেম্পত বন্দী কৰি ৰক্ষা হৈছে। নাম আৰুবয়সৰ সামান্য অমিলৰ অজুহাততে বিদেশী ন্যায়াধীকৰণে বহু স্বদেশী বিদেশী বুলি ঘােষণা কৰি ডিটেনচন কেম্পত বন্দী কৰি ৰাখিছে। এনে ঘটনাও হৈছে যত এটা পৰিয়ালৰ কোনাে এজনক বিদেশী বুলি ডিটেনচন কেম্পত বন্দী কৰি ৰখা হৈছে অথচ সেই পৰিয়ালৰ আন সকল ভাৰতীয়। এই অসামঞ্জস্যবােৰ এতিয়াও ঠিক হােৱা নাই। সদ্যহতে ডিটেনচন কেম্পবােৰত অন্যায়ভাৱে বন্দী হৈ থকা ছােফিয়া খাতুন, খবিৰণ নেছাই মুক্তি লাভ কৰিলে। কিন্তু তেওঁলােকে জীৱনৰ মূল্যবান সময়বােৰ যে জেলখানাৰ কয়েদীৰ ৰূপত অতিবাহিত কৰিবলগা হ’ল তাৰ বাবে কোন দায়ী? তেওঁলােকক সেই সময়খিনি ঘূৰাই দিব পাৰিবনে কোনােবাই? নে আমাৰ দেশত দুখীয়া, প্রান্তীয় সম্প্রদায়ৰ মানুহৰ জীৱনৰ নতুবা সময়ৰ কোনাে মূল্য নাই?\nযিসময়ত চাৰিও ফালৰ পৰা ডিটেনচন কেম্পবােৰত চলি থকা মানৱ অধিকাৰ উলংঘনৰ অভিযােগ উত্থাপিত হৈছে আৰু এনে কেম্পবােৰ বন্ধ কৰাৰাে দাবী তুলিছে বহু সমাজকর্মীয়ে, ঠিক তেনে সময়তে গােৱালপাৰা জিলাত এটা নতুনকৈ বিশাল আকাৰৰ ডিটেনচন কেম্প খােলাৰ অনুমতি দিছে কেন্দ্রীয় চৰকাৰে। এখন গণতান্ত্রিক দেশত এনে কেম্প স্থাপনৰ প্রয়ােজনীয়তা কিমানখিনি? ইয়াক লৈ আমি গৌৰৱান্বিত হ’ব পাৰােনে? কল্যাণকামী ৰাষ্ট্র ভাৰতবৰ্ষইসময়ে সময়ে নিৰীহ-নিষ্পেষিতসকলৰ বাবে নিজৰ দুৱাৰ মেলি দিছে – সেয়া চীনৰ আতিশায্যৰ পৰা পলাই অহা তিব্বতী সকলেই হওক বা তালিবানৰ অত্যাচাৰত সুৰক্ষা বিচাৰি অহা আফগানীসকলেই হওক। বৈধ বা অবৈধ প্রব্রজন বাশৰণার্থী কেৱল ভাৰৱৰ্ষৰ সমস্যা নহয়। গােটেই বিশ্বতে বিভিন্ন অঞ্চলত বিভিন্ন কাৰণত বিশেষকৈ অর্থনৈতিক আৰু ৰাজনৈতিক অস্থিৰতাৰ বাবে বহুসংখ্যক মানুহ নিজ দেশ এৰি আন দেশলৈ বৈধভাৱেই হওক নবা অবৈধভাবেই হওক গৈ থিতাপি লবলগীয়া হয়। কিন্তু ছিৰিয়াৰ যুদ্ধৰ ফলত উদ্ভৱ হােৱা এই শৰণাৰ্থীৰ সমস্যাৰ বাবে এক প্রকাৰে দায়ী আমেৰিকাকে ধৰি কিছু পশ্চিমীয়া দেশবােৰে আজিৰ দিনত শৰণাৰ্থীক লৈ এক কঠোৰ আৰু অমানৱীয় স্থিতি অৱলম্বন কৰা দেখা গৈছে। আন্তঃৰাষ্ট্ৰীয় ৰাজনৈতিক ব্যৱস্থাত এনে পৰিৱর্তত গণতান্ত্রিক ভাবধাৰাৰ এক অন্তৰ্দ্বন্দ্ব পৰিলক্ষিত হয়। এফালে গণতন্ত্রই সার্বজনীন অধিকাৰৰ পৃষ্ঠপােষকতা কৰে। আনফালে গণতান্ত্রিক ভেটি শক্তিশালী কৰি তােলাৰ নামত ভৌগােলিক চাৰিসীমাৰ ওপৰত গুৰুত্ব আৰােপ কৰি এই সার্বজনীন অধিকাৰবােৰ কাক দিয়া হ’ব আৰু কাক দিয়া নহ’ব সেইটো মনস্থ কৰা হয়। গণতন্ত্রৰ যেন এক সুকীয়া বৈশিষ্ট্য হৈ পৰিছে পৃথকীকৰণ – আমি (Us) আৰু সিহঁত (Them)ৰ মাজত। আধুনিক ৰাষ্ট্রৰ বাবে নিজ নিজ ভৌগলিক সীমা সুৰক্ষিতক নিতান্তই গুৰুত্বপূর্ণ। কিন্তু বিশ্বায়নে য’ত এফালে মানুহ আৰু পুঁজিৰ সঞ্চালন দেশবােৰৰ মাজত সহজ কৰি তুলিছিল অন্যফালে আজি আকৌ ৰাষ্ট্ৰবােৰ অর্থনৈতিক জাতীয়তাবাদলৈ ঘূৰি গৈ আছে আৰু ইয়াৰ কুফল ভুগিব লগা হৈছে উন্নয়নশীল দেশৰ পৰা উন্নত দেশলৈ এটা নিৰাপদ আৰু ভাল জীৱনৰ আশা কৰি ঢাপলি মেলা লােকসকল৷\nপ্ৰবজন এক বিশ্বজনীন প্রক্রিয়া। ভাৰতবৰ্ষতাে প্ৰব্ৰজন বিভিন্ন কাৰণত হৈছে। বর্তমানৰ ৰাজনৈতিক ব্যৱস্থাই এই প্রব্রজনক একমাত্র সুৰক্ষাৰ দৃষ্টিকোণেৰে বিশ্লেষণ কৰাটো একপ্ৰকাৰে বাধ্যতামূলক কৰি পেলাইছে। অসমত অবৈধ প্রব্রজনকাৰীৰ সমস্যা সমাধান কৰা জৰুৰী। কিন্তু নতুন নতুন ডিটেনচন কেম্প তৈয়াৰ কৰি বছৰৰ পিছত বছৰ ধৰি বিদেশীৰ নামত স্বদেশীক অমানৱীয়ভাৱে বন্দী কৰি ৰাখিলে এই সমস্যা সমাধান হ’ব জানাে? বিদেশীকেই যেনিবা ডিটেনচন কেম্পতবন্দী কৰি ৰাখিছে। কিন্তু সেইবুলি তেওঁলােকৰ মানৱ অধিকাৰ খর্ব কৰাটো উচিত জানাে? বিদেশীৰ কলঙ্কই বহুতৰ জীৱনতে অমানিশা নমাই আনিছে। আজি কিছুদিন আগতে তেজপুৰ কাৰাগাৰত বিদেশী বুলি ঘােষিত হােৱা ৭০ বছৰীয়া জব্বাৰ আলীৰমৃত্যু হয়। জব্বাৰ আলীৰ মৃতদেহ তেওঁৰ পৰিয়ালক চমজাই দিয়া হয়। জীৱিত জব্বাৰ আলী আছিল বাংলাদেশী, পিছে মৃত জব্বাৰ আলী হৈ পৰিল ভাৰতীয় এন আৰ চিত নাম নুঠাৰ বাবে নিৰােদ বৰণ দাস নামৰ এজন অধিবক্তাই আত্মহত্যা কৰে। মজদুৰি কৰি খােৱা এনে বহু নিৰীহ মানুহ ‘ডি’ ভােটাৰৰ কেছত পৰি নিজৰ জীৱন শেষ কৰিছে। ওদালগুৰিৰ দীপক দেবনাথে এন আৰ চিত নাম নহাৰ বাবে আত্মহত্যা কৰিছে। আমেৰিকাৰ জে’ল বা কাৰাগাৰত কৃষ্ণাঙ্গ মানুহৰ সংখ্যা বেছি। কেৱল সন্দেহৰ ভিত্তিত নিৰস্ত্র কৃষ্ণাঙ্গ যুৱকক হত্যা কৰাৰ ঘটনা বহু সংঘটিত হৈছে।আমেৰিকাৰ প্রথম কৃষ্ণাঙ্গ ৰাষ্ট্ৰপতি বাৰাক ওবামায়াে এই সত্যক পৰিৱৰ্তন কৰিব পৰা নাছিল। কৃষ্ণাঙ্গসকলৰ বিৰুদ্ধে আনুষ্ঠনিক বর্ণ বৈষম্যৰ অন্ত আমেৰিকাত আজিও পৰা নাই। ভাৰতবৰ্ষৰ কাৰাগাৰত বন্দী হৈ থকা সকলৰ দুই-তৃতীয়াংশ ধর্মীয় সংখ্যালঘু আৰু অনুসূচিত জাতি, জনজাতিৰ মানুহ৷ তাৰে ভিতৰত সৰহ সংখ্যকৰ কেছ চলি আছে অর্থাৎ আণ্ডাৰট্রায়াল। কেৱল সন্দেহৰ ভিত্তিত গ্রেপ্তাৰ হােৱা মােহম্মদ আমিৰ খানে প্রায় দুই দশক পিছতহে মুক্তি লাভ কৰে। এওঁলােকৰ জীৱনৰ মূল্যবান সময়খিনি। কাৰাগাৰত কটাবলগা হ’ল।। যি সময়ত ইউৰােপীয় কিছু দেশে অপৰাধৰ হাৰ কমাৰ বাবে, জেলখানা বন্ধ কৰি তাতে লাইব্রেৰী ইত্যাদি স্থাপন কৰি আছে, তেনে সময়ত আমাৰ লক্ষ্য বৃহৎসংখ্যক মানুহক আটক কৰি ৰখা নহয়। ৰাজহুৱা কৰৰ ব্যৱহাৰ দেশৰ উন্নয়ণত হওক নতুন জেল আৰু ডিটেনচন চেণ্টাৰ পৰিচালনা কৰাত নহয়। ইয়াৰ উপৰিও এখন সভ্য দেশত কেৱল আন দেশৰ নাগৰিক হােৱাৰ অপৰাধত এনে শাস্তি কিমানখিনি বাঞ্চনীয়? বিদেশীক সংশ্লিষ্ট দেশৰ লগত আলােচনা কৰি বা চুক্তি সম্পাদিত কৰি ঘূৰাই পঠোৱাৰ ব্যৱস্থা কৰাৰ লগতে চুবুৰীয়া দেশবােৰৰ লগত ব্যৱসায় বাণিজ্য আদিৰ সহায়ত প্রব্রজনক নিয়ন্ত্রণ কৰাৰ ব্যৱস্থা কৰিব লাগিব। তেনে নকৰি কেৱল ৰাজনৈতিক মুনাফা লুটাৰ বাবে মানুহৰ আত্মহত্যা, দৈনন্দিন হাৰাশাস্তিক আওকাণ কৰা একেবাৰে অনুচিত।\nপূৰ্বৱৰ্তী তিনিচুকীয়াৰ ঢলাত সন্দেহযুক্ত আলফা স্বাধীনৰ গুলীয়াগুলিঃ পাঁচ জন নিহত\nপৰৱৰ্তী যোৰহাটৰ বাট পথ মেৰামতিৰ দাবীত যুৱ ছাত্র পৰিষদৰ পথ অৱৰোধ